তালেবান ইস্যুতে ব্যাপক সমালোচনার মুখে মিজানুর রহমান আজহারি (ভিডিও)\nডেইলি সিলেট ডট কম :: প্রকাশিত হয়েছে : ২৯ আগষ্ট ২০২১, ৩:৫৫ পূর্বাহ্ন | ৩:৫৫ পূর্বাহ্ন\nআফগানিস্তানে তালেবান সরকারকে হটানোর প্রায় ২০ বছর পর গত ৯ মার্চ দেশটি থেকে সেনা সরিয়ে নিতে শুরু করে আমেরিকা। মার্কিন সেনা সরিয়ে নেওয়ার সঙ্গে সঙ্গে ক্ষমতা দেখাতে শুরু করে তালেবান।জুন মাসের শেষ দিকে আফগান বাহিনীর সঙ্গে সংঘর্ষ বাঁধে তাদের। পরিবর্তিতে দেশের দক্ষিণ প্রান্ত থেকে রাজধানীর দিকে এগুতে শুরু করে তারা। একের পর এক এলাকা দখল করতে থাকে তারা। সব শেষ চলতি মাসের দ্বিতীয় সপ্তাহে রাজধানী কাবুলের নিয়ন্ত্রণ যায় তালেবানের হাতে।\nআফগানিস্তানে নতুন করে তালেবানের ক্ষমতা দখলের ঘটনা এখন ‘টক অব দ্যা ওয়ার্ল্ড’। বিশ্বের বিভিন্ন দেশ, সংস্থা ও ব্যক্তিরা আফগানিস্তান নিয়ে চুলচেরা বিশ্লেষণ করছেন। এর মধ্যে রয়েছেন নানা ইসলামিক ব্যক্তিত্বও। তবে তালেবান ইস্যুতে ব্যাপক সমালোচনার মুখে পড়েছেন বাংলাদেশের জনপ্রিয় ইসলামী ব্যক্তিত্ব মিজানুর রহমান আজহারী। আজহারী বর্তমানে মালয়েশিয়ায় বসবাস করছেন।\nতালেবানদের কাবুল দখলের পর গত ১৫ আগস্ট সামাজিকমাধ্যম ফেসবুকে একটি স্ট্যাটাস দেন আজহারী। ওই স্ট্যাটাসের পর ফেসবুকে ব্যাপক সমালোচনার মুখে পড়েছেন তিনি। তাঁর স্ট্যাটাসটিতে এ পর্যন্ত প্রায় ৯১ হাজার মানুষ রিঅ্যাকশন দিয়েছেন। কমেন্টে পড়েছে প্রায় ৯ হাজার। সেটি শেয়ার হয়েছে প্রায় ৫ হাজার।\nমিজানুর রহমান আজহারী তার ফেরিফাইড ফেসবুক পেজে স্ট্যাটাস লিখেছেন, “পৃথিবীর যে কোন প্রান্তে আমাদের ভাইদের বিজয় মানে আমাদেরই বিজয়। কারণ— আমরা এক দেহ, এক প্রাণ।\nছাত্রভাইদের স্বাগতম। তাদের এই অগ্রযাত্রা অব্যাহত থাকুক। নতুন সম্ভাবনার দ্বার উন্মোচিত হোক।\nদেশের শান্তি, শৃঙ্খলা এবং উন্নয়ন অব্যাহত রাখাই হবে এখন তাদের সবচেয়ে বড় চ্যালেঞ্জ। এ চ্যালেঞ্জ মোকাবিলায় দূরদর্শীতা ও বিচক্ষণতার পরিচয় দিতে হবে। আল্লাহ তা’আলা তাদের সহায় হোন।”\nএই স্ট্যাটাস লেখার পর তার একটি পুরনো ভিডিও নতুন করে সামনে এসেছে।\nকি ছিল মাওলানা মিজানুর রহমান আজহারীর ভিডিওতে?\nফেসবুকে পাওয়া ২৯ সেকেন্ডের ওই ভিডিওতে দেখা যায়, মাওলানা মিজানুর রহমান আজহারী বলছেন, “এই আইএস তালেবান এসব আমাদের তৈরি নয়, এগুলো আমেরিকার প্রেসিডেন্টগুলোর তৈরি। বিল ক্লিনটন আবিষ্কার করে গিয়েছেন তালেবান। জর্জ ডাব্লিউ বুশ আবিষ্কার করেছে আল কায়দা। বারাক ওবামা আবিষ্কার করেছে আইএস। এই তালেবান আলকায়দা কত মানুষের এগুলোর নামে কত মাদরাসা ছাত্রের হয়রানি করা হলো।”\nদেখা যায়, এই ভিডিওতে অনেকে নেতিবাচক কমেন্টস করলেও অনেকে মিজানুর রহমান আজহারীর পুরো ভিডিওটি দেখার কথা বলছে। তারা বলছে, “পুরো ভিডিও না দেখে কমেন্ট করা ঠিক না৷ কারো কাছে ফুল ওয়াজটা থাকলে লিংক দিলে ভালো হয়”।\nএই স্ট্যাটাসের কমেন্টে গিয়ে দেখা যায়, অনেকে তার সমালোচনা করছেন। কেউ কেউ বলছেন, অনেক আগে আপনি একটি মন্তব্য করেছিলেন সেটার কী হবে!\nMD Shakil Hossain Bappy নামের একজন লিখেছেন: তাহলে ছাত্র ভাইদের নিয়ে আপনার আগের বক্তব্য পরিহার করুন। না বুঝেই তো তখন বলে ফেলেছিলেন। অনেক যুবক আপনার কথায় ভুল মেসেজ পেয়েছিল ছাত্র ভাইদের নিয়ে।\nDaud Rabbany লিখেছেন: এদের নিয়ে আপনি একটা মন্তব্য করেছিলেন অনেক আগে। এটা যে কত কত মানুষকে বিভ্রান্ত করে রেখেছিল এতদিন!! যেহেতু আপনি সেলিব্রেটি। অথচ বাংলাদেশেরই কিছু সাধারণ গুরাবা আলেম ঠিকই এদেরকে প্রথম থেকেই হকপন্তী রুপে চিনিয়েছে। আমাদের মত সাধারণ মুসলিমদের যদিও এরা আজ সবাই কারাগারে!! কিন্তু তারা সত্যকে লুকায়নি। সত্য ঠিকই উদ্ভাসিত হয়েছে। আর উদ্ভাসিত হবে যুগে যুগে। আপনার প্রথমেই উচিত ছিল আগের সেই বক্তব্যর জন্য অনুতপ্ত হওয়া। তারপর বাকি পোস্ট লেখা।\nMonir Hoshan Gazi লিখেছেন: হুজুর আপনার সব কর্মকাণ্ড সমর্থন করলেও এটা সমর্থন করতে পারলাম না। কারণ দেশের হাজার হাজার যুবক আপনাকে ফলো করে। আর এতে তালেবানে যোগ দেওয়ার জন্য অনুপ্রাণিত হবে বলে আমার মনে হয়।\nMinhaz Piash লিখেছেন: পূর্বের কথার ব্যাপারে পুনরালোচনা করবেন। অদূরদর্শিতার পরিচয় থাকলে তা স্বীকারোক্তিমূলক আলোচনা করবেন। সত্য স্বীকার করার মধ্যে কোনো দোষ নেই। সত্যকে আড়াল করাই অন্যায়। ভালবাসা থেকে বলছি।\nF Burhan Ahmad লিখেছেন: কী ব্যাপার আপনি এত সুন্দর পল্টি নিলেন কিভাবে হযরত? আপনিই তো সেই ব্যাক্তি যিনি বলেছিলেন, বিল ক্লিনটন তৈরী করেছে তালেবান। একথাও তো বলেছিলেন যে, এরা আমেরিকার দালাল। আপনার সেই ভয়াবহ বক্তব্য কি কখনও প্রত্যাহার করেছেন? যদি না করে থাকেন তাহলে তাদের বিজয়ে তো আপনার আনন্দ হওয়ার কোন অধিকার নেই। কোন অধিকার নেই। জি হ্যাঁ কোন অধিকার নেই।\nMonjurul Karim: লিখেছেন, পূর্বের বক্তব্য প্রত্যাহার করুন শাইখ! বেশিদিন হয়নি শাইখ আহমাদুল্লাহ একটি ভুল বক্তব্য দিয়েছিলেন ফেসবুক পোস্টে। আরেকজন আলেম এটা ধরে দেয়ার সাথে সাথেই উনি নিজের ভুল স্বীকার করে পোস্ট দিয়েছিলেন। আলেমদের ভুলের কারণে গোটা জাতি বিভ্রান্তিতে পড়ে যায়। তাই শাইখ অনুরোধ রইলো এই বিষয়ে আপনার বক্তব্য স্পষ্ট করুন।\nMD Mahfuz লিখেছেন, শায়খ তো দেখছি বারবার করোনার চেয়েও দ্রুত রুপ পাল্টায়! একবার বললেন বিল ক্লিনটন আবিষ্কার করেছে তালেবান, তাদের সাথে ইসলামের সম্পর্ক নেই! এখন আবার করোনার ডেল্টা ভেরিয়েন্ট এর চেয়েও দ্রুত রূপ পাল্টিয়ে কী বলতেছেন? বুঝে আসছে না কিছু!\nআপনার অন্ধভক্তদের কথা তো একটু ভাবুন?\nMir Md Minhaz Uddin লিখেছেন, হযরত আপনিকো বলেছিলেন, তালেবান আমেরিকার তৈরি, বিল ক্লিন্টন বানিয়েছে তালেবান। যাক আলহামদুলিল্লাহ অবশেষে আপনি আপনার ভুল বুজতে পেরেছেন। তাই পরিপূর্ণ তাহকিক ছাড়া কোন বিষয়ে মন্তব্য করা উচিৎ নয়।\nথাকে। আমার হযরত কে কাবুলের জন্য আল্লাহ কবুল করে নিক।\nDewan Sa’ad Ahmed লিখেছেন, একটা বিষয় হচ্ছে রুজু করা, আরেকটা বিষয় হচ্ছে প্রেক্ষাপট বুঝে কথার সুর বদলানো। কেউ রুজু করলে সুস্পষ্টভাবে আগের কথা থেকে ফিরে আসবে, ভুল স্বীকার করবে। আর ফলোয়ার্স ধরে রাখার চেষ্টা করলে ট্রেন্ড অনুযায়ী কথা বলবে। তা এখন হযরত কি আগের মিথ্যাচারের জন্য অনুতপ্ত? নাকি যখন মার্কেটে যা চলে, তখন সেটা বলে পাবলিক ধরে রাখতে চান?\nAzharul Alam Imran লিখেছেন, হযরত আপনি যে বলেছিলেন তালেবানরা বিল কিলিনটনের তৈরী? এখন ওদের কি ভাববো তাতো বললেন না, ক্ষমতা দেখে তাল মেলাচ্ছেন তাতো জানিই, ঐটার কী হবে?\nউল্লেখ্য, বর্তমান বাংলাদেশি ইসলামিক বক্তাদের মধ্যে মিজানুর রহমান আজহারী বেশ জনপ্রিয় ব্যক্তিত্ব। তিনি ১৯৯০ সালের ২৬ জানুয়ারি ঢাকার ডেমরায় জন্মগ্রহণ করেন। তার পৈতৃক নিবাস কুমিল্লার মুরাদনগরের পরমতলা গ্রামে বাবা একজন মাদরাসার শিক্ষক। মিজানুর রহমান ঢাকার ডেমরায় অবস্থিত দারুন্নাজাত সিদ্দিকিয়া কামিল মাদরাসা থেকে ২০০৪ সালে দাখিল পরীক্ষায় জিপিএ-৫ পেয়ে উত্তীর্ণ হন। ২০০৬ সালে আলিম পরীক্ষায় গোল্ডেন জিপিএ-৫ লাভ করেন। ২০০৭ সালে ইসলামিক ফাউন্ডেশন আয়োজিত মিসর সরকারের শিক্ষাবৃত্তি পরীক্ষায় প্রথম স্থান অধিকার করে মিসরের আল আজহার বিশ্ববিদ্যালয়ে আন্ডারগ্রাজুয়েট করার জন্য মিসরে যান। সেখান থেকে ডিপার্টমেন্ট অব তাফসির অ্যান্ড কুরআনিক সায়েন্স থেকে ২০১২ সালে শতকরা ৮০ ভাগ সিজিপিএ নিয়ে অনার্স উত্তীর্ণ হন। মিসরে পাঁচ বছর শিক্ষাজীবন অতিবাহিত করার পর ২০১৩ সালে মালয়েশিয়া যান। সেখানে গার্ডেন অব নলেজ খ্যাত ইন্টারন্যাশনাল ইসলামিক ইউনিভার্সিটি থেকে পোস্ট-গ্রাজুয়েশন সম্পন্ন করেন। ওই বিশ্ববিদ্যালয়ের ডিপার্টমেন্ট অব কোরআন অ্যান্ড সুন্নাহ স্টাডিজ থেকে ২০১৬ সালে পোস্ট-গ্রাজুয়েশন শেষ করেন। মাস্টার্সে তার সিজিপিএ ছিল ৩.৮২ আউট অব ফোর।


অজয় দাশগুপ্ত, একুশে পদকপ্রাপ্ত সাংবাদিক || রাইজিংবিডি.কম\nপ্রকাশিত: ১১:২৪, ২৪ জুন ২০২২ আপডেট: ১৯:১৩, ২৯ জুন ২০২২\nএক দশক আগে ২০১২ সালের ১ জুলাই লিখেছিলাম: ‘পদ্মা সেতু: বরিশালে থেকেই প্রতিদিন ঢাকায় অফিস’। তখন বিশ্বব্যাংক পদ্মা সেতুতে অর্থায়ন থেকে ভিত্তিহীন অভিযোগ তুলে সরে দাঁড়িয়েছিল। বাংলাদেশের ভেতরেই একটি মহল এমন প্রচার শুরু করে, যাতে জনমনে ধারণা সৃষ্টি হয়- সম্ভবত দুর্নীতি হয়েছে। প্রধানমন্ত্রী শেখ হাসিনা যতই বলতে থাকেন- বিশ্বব্যাংক কোনো অর্থ ছাড় করেনি, দুর্নীতিও হয়নি, কিন্তু সেটা যেন চাপা পড়ে যেতে থাকে।\nএক দশক পর সেতুটি নির্মিত হয়েছে, দুর্নীতির অভিযোগও মিথ্যা-ভিত্তিহীন গালগল্প হিসেবে প্রমাণিত হয়েছে। এ অবস্থায় যথার্থভাবে বলা হয়েছে: ‘Gap of South Bridged’. প্রকৃতই কেবল দক্ষিণাঞ্চল নয়, দক্ষিণ-পশ্চিমাঞ্চল হিসেবে পরিচিত খুলনা ও বরিশাল বিভাগের জেলাগুলোর অর্থনীতির জন্য এ প্রকল্প সৃষ্টি করবে সম্ভাবনা- যা অশেষ।\nবরিশাল অঞ্চল সাধারণ শিক্ষায় বাংলাদেশের বেশিরভাগ অঞ্চল থেকে এগিয়ে। পদ্মা চালু হলে অর্থনৈতিক ও সামাজিক ক্ষেত্রে উন্নয়নের যে অপরিমেয় চাহিদা সৃষ্টি হবে, তার সঙ্গে মানবসম্পদ জোগানের সামঞ্জস্য সৃষ্টি করতে হবে। বরিশাল বিশ্ববিদ্যালয় এবং অন্যান্য উচ্চশিক্ষা প্রতিষ্ঠানের জন্য এটা বড় চ্যালেঞ্জ। অর্থনৈতিক কর্মকাণ্ডের উদ্যোক্তাদের সঙ্গে যৌথভাবে এ কাজ তারা করতে পারে।\nনদনদীর অঞ্চল হচ্ছে বরিশাল। নদনদী সেচের পানি জোগায়। মাছের বড় উৎপাদন স্থল এসব জলাধার। আমাদের পরিবেশ রক্ষায় মিঠা পানির ভূমিকা গুরুত্বপূর্ণ। স্বল্প ব্যয়ে মানুষ ও পণ্য পরিবহনেও নদনদীর অবদান বিপুল। পদ্মা সেতু চালু হলে নদনদী নিয়মিত ড্রেজিং করার কাজ যেন বন্ধ না হয়ে যায়, বিষয়টির প্রতি সংশ্লিষ্ট সবার মনোযোগ আকর্ষণ করছেন বিশেষজ্ঞরা। পদ্মা পারের অনেক কৃষককে বলতে শুনেছি- সেতু চালু হওয়ার পর নদনদীর প্রবাহ ও গভীরতা যথাযথ পর্যায়ে রাখার জন্য পরিকল্পনা রাখতেই হবে। সেতু চালু হলে নদীপথের রক্ষাণাবেক্ষণ, ড্রেজিং যেন গুরুত্ব না হারায়। প্রাচ্যের ভেনিস হিসেবে পরিচিত বরিশালের একদল বিদ্যালয় শিক্ষার্থীর প্রত্যাশা- বরিশাল শহরের বুক চিরে চলুক জাহাজ। কিন্তু এ জন্য তো খাল-নদীতে চাই স্রোত। পদ্মা সেতু চালুর পর সড়কপথ গুরুত্ব পাবে, সন্দেহ নেই। কিন্তু নদনদী যে বাংলাদেশের প্রাণ!\nবাংলাদেশে সড়ক পথ, রেলপথ, বিমান বন্দর- এ সব নির্মাণ ব্যয়বহুল। নদনদী প্রকৃতির দান। রাষ্ট্রের দায়িত্ব কেবল এ সম্পদের রক্ষণাবেক্ষণ। কিন্তু এ জন্য পর্যাপ্ত বরাদ্দ কি আছে? বাস টার্মিনাল, রেল স্টেশন বিমান বন্দর ব্যবহারে যাত্রীদের টিকিট কাটতে হয় না। তাহলে যে কোনো লঞ্চ ঘাট ব্যবহারে যাত্রীদের কেন টিকিট কাটতে হয়? দক্ষিণাঞ্চলের প্রতি কেন এ বৈষম্য?\nপদ্মা সেতু রাজধানী ঢাকার সঙ্গে দক্ষিণ-পশ্চিমাঞ্চলের জেলাগুলোর দূরত্ব কমিয়ে দেবে। ঢাকা থেকে সড়ক পথে চট্টগ্রামের দূরত্ব ২৫০ কিলোমিটার। বন্দরের দূরত্ব আরও বেশি। পদ্মা সেতু পথে ঢাকা থেকে মংলা বন্দরের দূরত্ব এর চেয়ে কম। সেতু পথে দক্ষিণ-পশ্চিমাঞ্চলের জেলাগুলোর সঙ্গে রাজধানী ঢাকার দূরত্ব কমবে ১০০ কিলোমিটার কিংবা তারও বেশি। ঢাকা-মাওয়া সড়ক পথ নতুর রূপ পেয়েছে। যারা এ পথে নিয়মিত চলাচল করছেন তাদের কাছে এ পথ যেন ইউরোপ-আমেরিকার মহাসড়ক। এ পথ ব্যবহার করে বরিশাল, গোপালগঞ্জ, মাদারীপুর, শরীয়তপুর, ফরিদপুর প্রভৃতি জেলার বাসিন্দারা প্রতিদিন নিজের বাড়িতে থেকেই ঢাকায় অফিস করতে পারবেন। রেলপথ চালু হলে বরিশাল, খুলনা বা যশোর থেকে দেড়-দু’ঘণ্টাতেই ঢাকা যাওয়া-আসা করা যাবে। অনেকে ভাবছেন- প্রতিদিন ঢাকায় অফিস করা যাবে বরিশাল-ফরিদপুরের গ্রামের বাড়ি থেকে। এর ফলে রাজধানীর ওপর মানুষের চাপ কমবে।\nকিন্তু বড় ধরনের সমস্যা রয়েছে কিছু সড়ক পথে। ঢাকা থেকে ভাঙ্গা পর্যন্ত বিশ্বমানের চার লেনের সড়ক তৈরি হয়েছে। ভাঙ্গা থেকে বরিশাল, পটুয়াখালী, বরগুনা, ঝালকাঠিতে এমন মানের সড়ক নির্মাণের অগ্রগতি কত দূর? এ অঞ্চলের রাজনীতিক, অর্থনৈতিক কর্মকাণ্ডের উদ্যোক্তা, সমাজকর্মী, গণমাধ্যম- এ সব এখন তাদের নিত্যদিনের এজেন্ডা। সেতু চালু হলে প্রতিদিন ২৫ হাজারের মতো গাড়ি চলবে। ফলে চাপ বাড়বে সড়কের ওপর। ঢাকা থেকে এক ঘণ্টাতেই গাড়ি চলে যাবে ভাঙ্গার মোড়। তারপর গাড়ি প্রবেশ করবে দুই লেনের ভাঙ্গা-বরিশাল-পটুয়াখালী-বরগুনা সড়কে। এ সব সড়ক চার লেনে পরিণত করার কাজ যখন চলবে তখন কী পরিস্থিতি দাঁড়াবে? কেউ কেউ তো মনে করেন আগামী দু’তিনটি বছর নরক-যন্ত্রণা সইতে হতে পারে কয়েকটি জেলায় যাতায়াতকারীদের।\nপ্রশ্ন উঠছে- ঢাকা-বরিশাল-পটুয়াখীল-বরগুনার রেল পথের খবর কী? কত বছরে চালু হবে এ পথ? আমাদের পরবর্তী প্রজন্মকেও কি বিদ্যালয়ের এমসিকিউ-এর মতো সম্মুখীন হতে হবে এমন প্রশ্নের- কোন জেলায় রেল পথ নেই?\nপদ্মা সেতু চালু হলে মংলা বন্দর ও পায়রা বন্দর চট্টগ্রাম সমুদ্র বন্দরের তুলনায় অনেক কাছে হবে। এমনকি রাজধানী ঢাকার অনেক ব্যবসায়ীও আমদানি-রফতানির জন্য চট্টগ্রামের পরিবর্তে মংলা বন্দর ব্যবহারে উৎসাহী হবেন। রেল ও সড়ক পথে বেনাপোল স্থলবন্দর, সাতক্ষীরার স্থলবন্দর ব্যবহারে আগ্রহী হবেন। এ জন্য গুরুত্বপূর্ণ হচ্ছে সড়ক ও রেল পথের কাজ জরুরি ভিত্তিতে শুরু করা।\nপদ্মা সেতুর কারণে খুলনার শিল্পাঞ্চল জেগে উঠবে। কিন্তু বরিশাল বিভাগে তো শিল্প-কারখানাই নেই। এ অঞ্চলের উদ্যোক্তা-প্রশাসন-জনপ্রতিনিধি-রাজনীতিকসহ সংশ্লিষ্টরা বিষয়টিকে কি তাদের নিত্যদিনের এজেন্ডায় পরিণত করবেন? পদ্মা সেতু পর্যটনের নতুন সম্ভাবনা সৃষ্টি করবে। কেউ চাইলে ঢাকা বা আশপাশের এলাকা থেকে এক দিনেই কুয়াকাটা কিংবা কুড়িয়ানার পেয়ারাবাগান-নদীর হাট-গুঠিয়া মসজিদ-বিজয় গুপ্তের মনসা মন্দির এলাকা ঘুরে যেতে পারবেন।\nপদ্মা সেতু নিয়ে বিশ্বব্যাংক চক্রান্ত করেছে। বাংলাদেশের এক শ্রেণির লোকও তাতে সায় দিয়েছে। কিন্তু বঙ্গবন্ধুকন্যা শেখ হাসিনা নিজেদের অর্থে পদ্মা সেতু নির্মাণ করে বাংলাদেশের মর্যাদা বাড়িয়েছেন, বিশ্ববাসী জেনেছে বাঙালিকে দাবায়ে রাখা যায় না। যখন বিশ্বব্যাংক একের পর এক অন্যায় করেছে, সেতু নির্মাণে শিশুর রক্ত চাই বলে গুজব রটিয়েছে একটি মহল- তার কি সময়োপযোগী জবাব আমরা দিতে পেরেছি?\n২৫ জুন পদ্মা সেতু চালু হবে। এ সেতু জাতীয় মর্যাদার প্রতীক। বর্তমান সরকারের কাছে এ প্রকল্প ছিল বড় চ্যালেঞ্জের। তারা মনে করছে এ প্রকল্প চালু হলে দলের প্রতি জনসমর্থন বাড়বে। কিন্তু সেতু চালুর পর যদি বরিশাল অঞ্চলে বাড়তি গাড়ির চাপে এক ঘণ্টার পথ অতিক্রম করতে তিন-চার ঘণ্টা লেগে যায়? যারা সেতু নির্মাণের বিরোধিতা করেছে তারা এ সব ইস্যু করবে সন্দেহ নেই। যমুনায় বঙ্গবন্ধু সেতু চালুর পর ঢাকা-টাঙ্গাইল চারলেন করার কাজ চলছে। সেখানে সৃষ্ট যানজটের তিক্ত অভিজ্ঞতা সংশ্লিষ্টদের নিশ্চয়ই স্মরণে আছে?\nবরিশাল বিশ্ববিদ্যালয় এবং পটুয়াখালী বিজ্ঞান ও প্রযুক্তি বিশ্ববিদ্যালয়ে দক্ষিণ-পশ্চিমাঞ্চলের অর্থনীতি বিশেষভাবে সমুদ্র সম্পদ, নদনদী, কৃষি ও মৎস্য সম্পদ নিয়ে গবেষণা কর্মসূচি গ্রহণ করা এখন সময়ের দাবি। বিশ্ববিদ্যালয়ে এ জন্য নতুন বিভাগ চালুর কথা ভাবা যেতেই পারে।\nবরিশাল অঞ্চল কৃষি প্রধান ছিল। পদ্মা সেতুর কারণে যোগাযোগ ব্যবস্থার উন্নতি ঘটবে। শিল্প-কারখানা গড়ে তোলার জন্য সৃষ্টি হবে অনুকূল পরিবেশ। অনেকের কাছে ঢাকা বা আশপাশের চেয়ে বরিশাল-পটুয়াখালী অঞ্চলে কারখানা স্থাপন লাভজনক মনে হবে। চট্টগ্রাম নয়, তাদের পছন্দের বন্দর হবে মংলা বন্দর। বেনাপোল স্থল বন্দরের গুরুত্বও বেড়ে যাবে। সেতুর কারণে শিল্প হবে, সড়ক-হাসপাতাল-শিক্ষা প্রতিষ্ঠান-হাউজিং প্রকল্প গ্রহণে এগিয়ে আসবেন উদ্যোক্তারা। পর্যটন সুবিধার প্রসার ঘটবে। এ সব কারণে কমে যাবে চাষাবাদের জমি। ফলে কৃষি উৎপদন কমে যেতে পারে। পরিবেশের ওপর পড়তে পারে বিরূপ প্রভাব। সংশ্লিষ্টরা এ সব বিবেচনায় রাখছেন নিশ্চয়ই।\nসব কিছু ছাপিয়ে উঠবে সম্ভাবনার চিত্র। পদ্মা সেতু নির্মাণ যে কোনো মানদণ্ডেই মহৎ কর্মযজ্ঞ। তবে এটা হচ্ছে আরও অনেক বড় লক্ষ্য- দক্ষিণ-পশ্চিমাঞ্চলের বিস্তীর্ণ জনপদের উন্নয়নের পথে চলার গুরুত্বপূর্ণ পদক্ষেপ। নিশ্চিতভাবেই আমরা এ ধারায় দেখতে থাকব একের পর এক দূরদর্শী, সৃষ্টিশীল ও সংকল্পবদ্ধ পদক্ষেপ।\nলেখক: প্রাবন্ধিক, একুশে পদকপ্রাপ্ত সাংবাদিক\n* পদ্মাকাহন: আমাদের স্বপ্ন সেতু


রবিবার দিনটি কেমন যাবে আপনার ?\nআজ আপনার জন্ম দিন হলে পাশ্চাত্য মতে আপনার রাশি বৃষ। আপনার ওপর প্রভাবকারী গ্রহ: শুক্র ও বুধ। ২৩ তারিখে জম্ম হবার কারনে আপনার ওপর বুধের প্রভাব স্পষ্ট। আপনার শুভ সংখ্যা: ৩,১৪,২৩। আপনার শুভ বর্ণ: সবুজ ও সাদা । শুভ গ্রহ ও বার: বুধ ও শুক্র। শুভ রত্ন: পান্না ও হীরা।\nসুযোগে পুরুষ মজে মদে আর ফুটবলে, নারী গল্পে\nঘুম পাড়িয়ে দিবে যে ওয়েবসাইট!\nধনী হতে চাইলে ৭ মিথ্যা ধারণা থেকে দুরে থাকুন\nকিভাবে বাড়াবেন নিজের আত্মবিশ্বাস!\nপরকীয়ার ফাঁদে ফেলতে পুরুষের ৭ কৌশল!


বিএনপি-জামায়াত যুক্তরাষ্ট্রে আট লবিস্ট নিয়োগ দিয়েছে | ২৬ জানুয়ারি, ২০২২\nবিএনপি-জামায়াত যুক্তরাষ্ট্রে আট লবিস্ট নিয়োগ দিয়েছে...\nসংসদে পররাষ্ট্রমন্ত্রীর বিবৃতি\nসংসদে পররাষ্ট্রমন্ত্রী ড. এ কে আবদুল মোমেন বলেছেন, ‘আওয়ামী লীগ সুশাসন এবং দেশের ইতিবাচক ইমেজ তুলে ধরতে লবিস্ট নিয়োগ করেছে। পক্ষান্তরে দেশের বিরুদ্ধে অপপ্রচার সর্বোপরি জনগণের ক্ষতি করতে বিএনপি-জামায়াত যুক্তরাষ্ট্রে আটটি লবিস্ট ফার্ম নিয়োগ দিয়েছে। বাংলাদেশ সরকার এসব অপপ্রচার বন্ধে সত্য তথ্য তুলে ধরে দেশের ভাবমূর্তি ফেরাতে যুক্তরাষ্ট্রের একটি পিআর ফার্মকে দায়িত্ব দিয়েছে।\nএকাদশ জাতীয় সংসদের ১৬তম অধিবেশনের গতকালের বৈঠকে ৩০০ বিধিতে দেওয়া বিবৃতিতে পররাষ্ট্রমন্ত্রী এসব তথ্য তুলে ধরেন। মার্কিন যুক্তরাষ্ট্রে লবিস্ট নিয়োগ নিয়ে আওয়ামী লীগ ও বিএনপির পরস্পর বিরোধী অভিযোগের মধ্যে গত ২৩ জানুয়ারি সংসদের বিরোধী দল জাতীয় পার্টি ও বিএনপি এ বিষয়ে সংসদে পররাষ্ট্রমন্ত্রীর বিবৃতি দাবি করেছিলেন। সংসদে পররাষ্ট্রমন্ত্রীর দেওয়া তথ্য অনুযায়ী, বিএনপি ২০১৭ সাল পর্যন্ত চারটি এবং ২০১৯ সালে একটি ‘লবিস্ট ফার্ম’ নিয়োগ করে। আর যুদ্ধাপরাধীদের বিচার ঠেকাতে জামায়াত-বিএনপি তিনটি ‘লবিস্ট ফার্ম’ নিয়োগ করে। এ সময় ড. আবদুল মোমেন বলেন, বিএনপি-জামায়াত জনগণের অর্থ দিয়ে দেশের স্বার্থবিরোধী অপপ্রচার চালানোর জন্য এসব লবিস্ট ফার্ম নিয়োগ দিয়েছে। এ জন্য এসব দলের লজ্জিত হওয়া উচিত। পক্ষান্তরে দেশ ও সরকারবিরোধী অসত্য প্রচারণার বিপরীতে সত্য তুলে ধরতে সরকার যুক্তরাষ্ট্রে পিআর ফার্মের নিয়োগ দিয়েছে। কোনো লবিস্ট নিয়োগ দেয়নি বলে তিনি সংসদকে জানান। বিবৃতিতে পররাষ্ট্রমন্ত্রী আরও বলেন, যুক্তরাষ্ট্রের আইনে লবিস্ট ফার্ম নিয়োগ বৈধ। ভারত, পাকিস্তান, কাতার সৌদি আরবসহ বিশ্বের বিভিন্ন দেশ ও প্রতিষ্ঠান রাজনৈতিক ও অর্থনৈতিক সম্পর্কোন্নয়নে লবিস্ট নিয়োগ দিয়ে থাকে। শুধু সরকার বা রাজনৈতিক দল নয়, ব্যবসায়ী গ্রুপ বা সংঠনও লবিস্ট ফার্ম নিয়োগ দিয়ে থাকে। এগুলো অনেকদিন ধরে চলে আসছে। এরশাদের সময় থেকে এগুলো প্রচলিত রয়েছে। তবে, লবিস্ট নিয়োগের উদ্দেশ্য কী সেটা হলো মুখ্য। ফলে এটা দোষের নয়, দোষ হলো এর মাধ্যমে দেশ জনগণ সরকার বিরোধী প্রচারণার মাধ্যমে ষড়যন্ত্র চালানো। এ সময় জামায়াতের লবিস্ট নিয়োগের বিষয়ে পররাষ্ট্রমন্ত্রী বলেন, ২০১৪ সালে জামায়াত যুদ্ধাপরাধীদের বিচার বন্ধ করতে আইসিটি অ্যাক্টের বিরুদ্ধে প্রচারণা চালানোর জন্য দেড় লাখ ইউএস ডলার ব্যয়ে লবিস্ট নিয়োগ দিয়েছিল। এর পর মার্কিন কংগ্রেসে আইসিটি অ্যাক্ট বিরোধী প্রচার এবং যুদ্ধাপরাধীদের বিচার প্রক্রিয়াকে বিতর্কিত করে তা বন্ধ করতে ৫০ হাজার ডলার ব্যয়ে আরও একটি লবিস্ট ফার্ম নিয়োগ দেয় জামায়াত। এ ছাড়া একই বিষয়ে ১ লাখ ৩২ হাজার ডলার ব্যয়ে ‘পিস অ্যান্ড জাস্টিজ’ নামের সংগঠনকে নিয়োগ দেয় তারা। পররাষ্ট্রমন্ত্রী বলেন, বিএনপি ২০১৫ সালের ফেব্রুয়ারি থেকে ২০১৭ সালের এপ্রিল পর্যন্ত বছরে ২৭ লাখ ডলার ও প্রতি মাসে রিটেইনার ফি ১ লাখ ২০ হাজার ডলার ব্যয় করেছে। এই তথ্যগুলো যুক্তরাষ্ট্রের ওয়েবসাইটে দেওয়া আছে। তিনি আরও বলেন, ১ লাখ ৫০ ডলার দিয়ে বিএনপি লবিস্ট ফার্ম নিয়োগ দেয়। ২০১৯ সালে বাংলাদেশ বিরোধী প্রচারণার জন্য আরও একটি লবিস্ট ফার্মের নিয়োগ দেয় বিএনপি। এ সব লবিস্ট ফার্মের মাধ্যমে বিএনপি যুক্তরাষ্ট্রকে বাংলাদেশে সহযোগিতা প্রদান বন্ধ করতে আহ্বান জানায়। এ সময় পররাষ্ট্রমন্ত্রী আরও অভিযোগ করেন, বিএনপির ‘কিছু কিছু লোক’ জাতিসংঘের মহাসচিবকে চিঠি দিয়েছেন বাংলাদেশের সংসদকে ‘অবৈধ’ ঘোষণা করার জন্য। এ ধরনের কাজ যারা করে, তাদের প্রতি ধিক্কার। বিএনপি যে এতগুলো ফার্মে রাষ্ট্রবিরোধী কাজে এত টাকা ব্যয় করলেন, তারা কি তাদের দলের আয়-ব্যয়ের হিসাবে দেখিয়েছেন? তারা কি তাদের সব নেতার সঙ্গে আলোচনা করে এই কাজগুলো করেছে? সরকারের লবিস্ট নিয়োগ প্রসঙ্গে পররাষ্ট্রমন্ত্রী এ কে আবদুল মোমেন বলেন, ‘সরকার লবিস্ট নিয়োগ করেনি। পিআর ফার্ম নিয়োগ করেছে। একটা হচ্ছে সিনেট, স্টেট ডিপার্টমেন্টে গিয়ে লবি করে, তদ্বির করে। সরকার সে ধরনের কোনো প্রতিষ্ঠান নিয়োগ করেনি। সরকার যেটা করেছে, অপপ্রচার, মিথ্যা তথ্য যেগুলো ছড়ানো হয়, তার বিপরীতে সত্য তথ্যগুলো জানানোর জন্য। এ ছাড়া বাংলাদেশবিরোধী অপপ্রচার বন্ধের জন্য বিজিআরকে নিয়োগ দেওয়া হয় বলে জানান তিনি। ড. মোমেন বলেন, দেশের জন্য, দেশের জনগণের জন্য, দেশের মঙ্গলের জন্য এবং বিদেশে দেশের বিরুদ্ধে অপপ্রচার বন্ধের জন্য, অপপ্রচারের বদলে সত্য কথা বলার জন্য বাংলাদেশ সরকার জনগণের মঙ্গলের জন্য যে ধরনের ব্যবস্থা প্রয়োজন, সেটা নেবে। তার একটি নমুনা হচ্ছে বিজিআর। তারা অসত্য তথ্য দিচ্ছেন, তখন বিজিআরকে নিয়োগ দেওয়া হয়েছিল।\nএ সময় পররাষ্ট্রমন্ত্রী বলেন, প্রধানমন্ত্রীর ছেলে সজীব ওয়াজেদ জয় ও তার পরিবার যুক্তরাষ্ট্রে কোথায় যান কী করেন, সে খোঁজ নেওয়ার জন্য এফবিআইয়ের প্রতি অ্যাপ্রোচ করে বিএনপি নেতার ছেলে সিজার। তারা জয়কে অপহরণের ষড়যন্ত্র করেছিল। যুক্তরাষ্ট্রের আদালতে সিজার ও তার সহযোগীদের সাজাও হয়েছে।\nর‌্যাবের বিরুদ্ধে মার্কিন নিষেধাজ্ঞা প্রত্যাহারে সময় লাগবে : জাতীয় সংসদে ৩০০ বিধিতে দেওয়া বিবৃতিতে পররাষ্ট্রমন্ত্রী ড. এ কে আবদুল মোমেন বলেন, র‌্যাপিড অ্যাকশন ব্যাটালিয়ন-র‌্যাবের বিরুদ্ধে গত কয়েক বছর ধরে আমাদের প্রতিপক্ষের লবিস্ট প্রতিষ্ঠান আমেরিকার সরকারের কাছে কেবল মিথ্যা তথ্য কিংবা অসত্য ঘটনাই প্রকাশ করেনি সেই সঙ্গে পৃথিবীর বড় বড় যেসব মানবাধিকার সংস্থা আছে তাদেরকেও প্রতিনিয়ত ফিডব্যাক করছে যে ‘র‌্যাব খুব খারাপ’ প্রতিষ্ঠান। তাদের এসব অপপ্রচারের কারণে এই নিষেধাজ্ঞা এসেছে বলে তিনি সংসদকে জানান। পররাষ্ট্রমন্ত্রী বলেন, র‌্যাপিড অ্যাকশন ব্যাটালিয়নের (র‌্যাব) বিরুদ্ধে মার্কিন যুক্তরাষ্ট্রের নিষেধাজ্ঞা প্রত্যাহারের ব্যবস্থা করতে সরকার ইতোমধ্যে উদ্যোগ গ্রহণ করেছে। তবে সহসাই নিষেধাজ্ঞা প্রত্যাহার হচ্ছে না।\nউল্লেখ করে তিনি বলেন, এ জন্য সময় লাগবে। আমাদের ধৈর্য ধরতে হবে। আমরা আমেরিকার সঙ্গে একাধিক মিটিংয়ের আয়োজন করেছি। ইনশা আল্লাহ, আমরা যখনই তথ্যগুলো সঠিকভাবে তাদের কাছে পৌঁছাতে পারব, আমার বিশ্বাস র‌্যাবের মতো একটি অত্যন্ত ভালো প্রতিষ্ঠানের ওপর থেকে নিশ্চয়ই স্যাঙ্কশন তুলে নেবে।\nপদ্মা সেতু উদ্বোধনকে কেন্দ্র করে বিএনপি বিশৃঙ্খলা সৃষ্টির অপচেষ্টা চালাচ্ছে : তথ্যমন্ত্রী\nখুলনায় বিএনপির ৮ শতাধিক নেতা-কর্মীর বিরুদ্ধে মামলা\nযুক্তরাষ্ট্রে অ্যাওয়ার্ড পেলেন বাংলাদেশি সাংবাদিক ও সমাজকর্মীরা


(১ মাস আগে) ফেব্রুয়ারি ২৭, ২০২১, শনিবার, ৭:৫৪ অপরাহ্ন\nগণফোরামের প্রতিষ্ঠাতা-সভাপতি ড. কামাল হোসেনকে ছাড়াই বর্ধিত সভা করেছেন দলটির একাংশের নেতারা। এতে স্বাধীনতার সুবর্ণ জয়ন্তী উদযাপন পরিষদের ৩০১ সদস্যের কমিটিও গঠন করা হয়েছে। আজ শনিবার জাতীয় প্রেসক্লাবে পূর্বঘোষণা অনুযায়ী গণফোরামের এই নেতারা কেন্দ্রীয় বর্ধিত সভার আয়োজন করেন। এসময় দেশের বিভিন্ন স্থান থেকে এসে অংশ নেয়া গণফোরাম নেতারা ড. কামাল হোসেনকে বাদ দিয়ে কমিটি করার প্রস্তাব দেন।\nসভায় জানানো হয়, আগামী ২৮ ও ২৯শে মে দলটির জাতীয় সম্মেলন অনুষ্ঠিত হবে। এসময় ৩০১ সদস্য বিশিষ্ট সুবর্ণজয়ন্তী উদযাপন কমিটি ও ৬ষ্ঠ জাতীয় কাউন্সিল করতে মোস্তফা মহাসিন মন্টুকে আহ্বায়ক এবং অ্যাডভোকেট সুব্রত চৌধুরীকে সদস্য সচিব করে ২০১ সদস্য বিশিষ্ট কমিটি গঠন এবং অধ্যাপক ড. আবু সাঈদকে আহ্বায়ক অ্যাডভোকেট এ এইচ এম খালেকুজ্জামানকে যুগ্ম আহ্বায়ক করে ১০১ সদস্য বিশিষ্ট জাতীয় নির্বাহী কমিটি গঠন করা হয়।\nএ ছাড়া আগামী জাতীয় কাউন্সল পর্যন্ত গণফেরামের কার্যক্রম পরিচালনা করার জন্য মোস্তফা মহসিন মন্টুকে প্রধান করে একটি কমিটি গঠন করা হয়। এ কমিটিতে ড. কামাল হোসেনকে রাখা হয়নি।\nবর্ধিত সভা শেষে প্রেস ব্রিফিং করেন অধ্যাপক আবু সাঈদ।\nতিনি বলেন, দেশ আজ গভীর সংকটে নিমজ্জিত। নৈরাজ্যকর পরিস্থিতি সর্বক্ষেত্রে, স্বৈরতান্ত্রিক কালো থাবায় সবকিছু থমকে গেছে। সর্বস্তরে চলছে দুঃশাসন। আবু সাঈদ আরও বলেন, যদিও সরকার মুক্তিযুদ্ধের চেতনার কথা বলছে। কিন্তু চেতনা বাস্তবায়নে সরকার অনেক দূর সরে গেছে। এ সরকার জনগণের সরকার নয়। এ সরকার অবৈধ সরকার। ক্ষমতায় টিকে থাকার জন্য সরকার রাষ্ট্রযন্ত্র ব্যবহার করছে। আওয়ামী লীগ সরকারের আমলে যত দুঃশাসন হচ্ছে আইয়ুব খানের শাসনামলে এত দুঃশাসন হয়নি। ড. কামালকে গণফোরাম থেকে বাদ দেয়ার প্রস্তাবের বিষয়ে সাংবাদিকদের প্রশ্নের জবাবে মোস্তফা মহসিন মন্টু বলেন, এটি বর্ধিত সভার সিদ্ধান্ত না, বিভিন্ন নেতারা প্রস্তাব দিয়েছেন। আগামী কাউন্সিলে এ ব্যাপারে চূড়ান্ত সিদ্ধান্ত নেয়া হবে।


জানুয়ারী 19, 2019 ট্রেডে সফলতা লেখক আইরিন রোসারিও 71027 দর্শকরা\nপ্লাস্টিকের পাইপের একটি টুকরাতে একটি বাউন্স এবং ব্রেক এর সংক্ষিপ্ত আলোচনা খোলা গকেটের প্লাস্টিকের পাইপের জন্য দুটি ফাস্টেনার স্থাপন করা হয়।\nস্বল্পমেয়াদী ট্রেডিং বা স্কাল্পিং, দাড়ায় যে ব্যবসায়ীদের স্বল্প সময়ের মধ্যে ছোটখাট অস্থিরতার জন্য চেহারা - আর দিনের চেয়ে, এবং আরো - কয়েক ঘন্টার। একটি দিন কয়েক কাজে মেকিং, ব্যবসায়ী প্রতিটি একটি ছোট মুনাফা পায় এবং এর ফলে পরিমাণ সারগর্ভ হতে পারে। একটি ব্রতী ব্যবসায়ীর জন্য সম্ভবত skalping- অনুকূল কৌশল। ফরেক্স বাজারে বাজানো অনেক সময় নিয়োজিত করার প্রয়োজন নেই - এই কৌশল অসুবিধা। বিদায়ী বছরের অর্জন সম্পর্কে ডিএসইর ব্যবস্থাপনা পরিচালক কেএএম. মাজেদুর রহমান বলেন, কৌশলগত বিনিয়োগকারী হিসেবে বিশ্বের শীর্ষস্থানীয় দুই স্টক এক্সচেঞ্জকে যুক্ত করা বাজারের জন্য ইতিবাচক দিক৷ তাদের অর্ন্তভুক্তি বিশ্ববাজারে বাংলাদেশের পুঁজিবাজারকে পরিচিত করার ক্ষেএে গুরুত্বপূর্ণ ভূমিকা রাখবে৷ বিদেশি বিনিয়োগ আকৃষ্ট করার ক্ষেএেও এটি অত্যন্ত ইতিবাচক ভূমিকা রাখবে৷\nইউপিডি: আমি একটি সিলিং লোহা এবং সব সমস্যার সমাধান বিরুদ্ধে পরম সুরক্ষা একটি পদ্ধতি প্রস্তাব নাআমি শুধু বর্ণনা অতিরিক্ত সুযোগ গোপনীয়তা দ্বিতীয় স্তরের সঙ্গে আপনার তথ্য রক্ষা বাউন্স এবং ব্রেক এর সংক্ষিপ্ত আলোচনা করুনযা পাশ থেকে একটি পুঙ্খানুপুঙ্খ অনুসন্ধান পরে এমনকি noticeable নয়। শফিক ভাই, আপনি নামকরা একটি বিশ্ববিদ্যালয়ের হবু গ্র্যাজুয়েট, অথচ আপনি নিজেকে অল্পবিদ্যার অধিকারী মনে করলেন। অন্য দিকে আপনি না.সা.র উপর মূল্যবান একটি মন্তব্য করলেন, অথচ সেই মন্তব্যকে ভয়ংকর বললেন। একজন লেখক বিনয়ী হলে যা করেন, আপনি মূলত তা-ই করলেন।\nপ্রকাশ : বাউন্স এবং ব্রেক এর সংক্ষিপ্ত আলোচনা ১৩ সেপ্টেম্বর ২০১৮, ০০:০০ | প্রিন্ট সংস্করণ বিদ্যুৎ, জ্বালানি ও খনিজ সম্পদ প্রতিমন্ত্রী নসরুল হামিদ ডেসকো’র কর্মকর্তাদের প্রতি পেশাদারিত্বের সঙ্গে উন্নত সেবা দিতে এবং নির্দিষ্ট সময়ের মধ্যে প্রকল্পসমূহের কাজ সম্পন্ন করার নির্দেশ দিয়েছেন।\n১।গান-বাদ্য ও কাওয়ালী বলা ও শোনা অথবা নাচের মাধ্যমে যিকর করে আল্লাহর কাছে সাওয়াবের আশা করা। কেলার উইলিয়ামস গ্যারি কেলার এবং জো উইলিয়ামস দ্বারা 1983 সালে প্রতিষ্ঠিত, এবং এটা উত্তর আমেরিকা এজেন্ট গণনা এবং শুধুমাত্র ব্যক্তিগতভাবে অনুষ্ঠিত গ্লোবাল আবাসিক রিয়েল এস্টেট দালালি দ্বারা বৃহত্তম রিয়েল এস্টেট ভোটাধিকার ছিল.\n২ বইটার নাম বেসিক প্রিন্সিপ্যাল্স অব বাউন্স এবং ব্রেক এর সংক্ষিপ্ত আলোচনা ইসলাম ( Basic Principles of Islam, ইসলামের মৌলিক নীতিসমূহ)। ইসলামিক ইনফরমেশন সার্ভিস, অকল্যান্ড থেকে প্রকাশিত। এখন আমরা GIF এ বাম মাউস বোতামটি টিপলাম এবং বোতামটি ছাড়াই খুললাম, এটি খুলুন ব্রাউজার উইন্ডোতে টেনে আনুন, তারপর বোতামটি ছেড়ে দিন।\nখাদ্য ক্যালসিয়ামের সর্বোত্তম উৎস। ডেইরি পণ্য যেমন কম চর্বি এবং অ চর্বি দুধ, দই এবং পনির ক্যালসিয়াম উচ্চ। কয়েকটি সবুজ সবজি এবং অন্যান্য খাবারগুলি অল্প পরিমাণে ক্যালসিয়াম ধারণ করে। কিছু জুস, ব্রেকফাস্ট খাবার, সয়ামিল, শস্য, খাবার, রুটি এবং বোতলজাত পানি ক্যালসিয়াম যুক্ত করা হয়েছে। যদি আপনি সয়ামিল্কে বা অন্য তরল পান করেন যা ক্যালসিয়ামের সাথে সুরক্ষিত থাকে, তবে কোলেস্টেরলটি ভাল করে চলা উচিত বাউন্স এবং ব্রেক এর সংক্ষিপ্ত আলোচনা কারণ ক্যালসিয়াম নীচে বসতে পারে। Currants এবং gooseberries রোপণ আগে, মাটি স্থানীয় উন্নতি সম্পন্ন করা হয়। এই বুশের জন্য লাগানো গর্তের আকার 60 সেমি ব্যাস এবং 30-35 সেমি উচ্চতায়। সার প্রয়োগের পরিমাণটি পিট আকারের দ্বারা নির্ধারিত হয়।


রাষ্ট্রপতির ভাষণের ‘অসত্য তথ্য’ এক্সপাঞ্জের দাবি হারুনের\n২২ জানুয়ারি ২০২০, ২২:০৩\nআপডেট: ২৬ জানুয়ারি ২০২০, ১৫:২২\nজাতীয় সংসদে রাষ্ট্রপতি মো. আবদুল হামিদের দেওয়া ভাষণকে সত্য-মিথ্যার মিশ্রণ আখ্যা দিয়েছেন বিএনপির সাংসদ হারুনুর রশীদ। তিনি রাষ্ট্রপতির ভাষণে দেওয়া ‘অসত্য তথ্য’ এক্সপাঞ্জ করার দাবি জানিয়েছেন।\nআজ বুধবার জাতীয় সংসদে রাষ্ট্রপতির ভাষণের ওপর আনা ধন্যবাদ প্রস্তাবের আলোচনায় অংশ নিয়ে হারুনুর রশীদ স্পিকারের কাছে এই দাবি জানান। ৯ জানুয়ারি জাতীয় সংসদে ভাষণ দেন রাষ্ট্রপতি।\nহারুনুর রশীদ বলেন, মহামান্য রাষ্ট্রপতি বলেছেন, নির্বাচন কমিশন যথাযথ দায়িত্ব পালন করছে। অবাধ এবং সুষ্ঠু দায়িত্ব পালন করেছে। এটা একেবারে অসত্য।\nস্পিকারের দৃষ্টি আকর্ষণ করে হারুনুর বলেন, কার্যপ্রণালি বিধি ও সংবিধানে স্পিকারকে অফুরন্ত ক্ষমতা দেওয়া হয়েছে। তিনি মনে করেন, রাষ্ট্রপতির ভাষণে যেসব অসত্য তথ্য আছে, সেগুলো এক্সপাঞ্জ করা উচিত।\nহারুন বলেন, ‘রাষ্ট্রপতি একেবারে শেষে যেটা বলেছেন, সেটা তাঁর মনের কথা। তিনি যথার্থই বলেছেন। জাতীয় সংসদ জনগণের আশা–আকাঙ্ক্ষার কেন্দ্রবিন্দু। কিন্তু আপনি এখন বেগম জিয়াকে জেলখানায় ঢুকিয়ে রাখবেন, মৃত্যুপথযাত্রী, তারপরও তাঁর জামিন দেবেন না। সাজা দিয়ে দিনের পর দিন, মাসের পর মাস আটক রাখবেন, পুলিশ-র‌্যাব দিয়ে বিরোধী দলকে ঠ্যাঙাবেন। এ দিয়ে জাতীয় ঐক্য, শান্তি-সমৃদ্ধি হতে পারে না।’\nবিএনপির এই সাংসদ বলেন, সংবিধানে বলা আছে জনগণ ক্ষমতার মালিক। কিন্তু এটা এখন স্বপ্নের ব্যাপার হয়ে গেছে। সংবিধানে মৌলিক অধিকারের যে অনুচ্ছেদগুলো আছে, সেগুলোর এখন বেহাল দশা। জনগণ ভীতি–আতঙ্কের মধ্যে বসবাস করছে।\nহারুন বলেন, ঢাকা সিটি করপোরেশন নির্বাচন যত ঘনিয়ে আসছে, সরকারের সন্ত্রাস অপতৎপরতা তত বেড়ে যাচ্ছে। তার প্রমাণ বিএনপির প্রার্থী তাবিথের ওপর হামলা। ভিডিও ফুটেজ দেখে কাউকে কি গ্রেপ্তার করা হয়েছে—এমন প্রশ্ন রেখে তিনি বলেন, স্থানীয় সরকারব্যবস্থাকে জবাবদিহিমূলক করতে হলে অবশ্যই অবাধ, সুষ্ঠু নির্বাচনের মাধ্যমে নির্বাচিত প্রতিনিধির হাতে ক্ষমতা দিতে হবে।\nহারুন বলেন, শিক্ষা খাতে অবকাঠামোগত উন্নয়ন হলেও শিক্ষার মান নিয়ে বড় প্রশ্ন আছে। বিদ্যুৎ উৎপাদন বেড়েছে। কিন্তু এ জন্য সরকার কুইক রেন্টালের নামে হাজার হাজার কোটি টাকা গচ্চা দিচ্ছে। পরিবহন খাতে ব্যাপক ব্যয় হচ্ছে। কিন্তু সড়কে, পরিবহন খাতে শৃঙ্খলা নেই। জনপ্রশাসনে খুবই খারাপ অবস্থা।\nহারুনুর রশীদ বলেন, ভারত এনআরসি করার ফলে সীমান্ত এলাকায় রেড অ্যালার্ট জারি করা হয়েছে। বিজিবি সীমান্তে পাহারা দিচ্ছে যাতে ভারত অনুপ্রবেশ ঘটাতে না পারে। ভারতের সঙ্গে সম্পর্ক কোথায় গেল?\nধন্যবাদ প্রস্তাবের আলোচনায় জাসদের সাধারণ সম্পাদক শিরীন আখতার বলেন, উন্নয়নের অনুষঙ্গ হিসেবে দেশে দুর্নীতি-লুটপাটের দৌরাত্ম্য দেখা যাচ্ছে। প্রধানমন্ত্রী যখন দিনরাত খেটে দেশকে এগিয়ে নিতে কাজ করছেন, তখন একদল ইঁদুর-উইপোকা রাষ্ট্রীয় সম্পদ, জনগণের সম্পদ লুটে ব্যস্ত।\nশিরীন বলেন, প্রধানমন্ত্রীর শুদ্ধি অভিযান আরও জোরদার করে জেলা-উপজেলা পর্যন্ত ছড়িয়ে দিতে হবে, যাতে কালোটাকার মালিক, লুটেরা-দুর্নীতিবাজরা টাকার গরম দেখাতে না পারেন।\nসরকারি দলের সদস্য রফিকুল ইসলাম বলেন, কাজের গতি বাড়াতে হবে। উপজেলা দূরে থাক, অনেক ক্ষেত্রে জেলা পর্যায়েও সব স্বাস্থ্যসেবা পাওয়া যায় না। আইসিইউ পাওয়া যায় না। আইসিইউ বাড়াতে হবে।\nঅন্যদের মধ্যে সরকারি দলের সাংসদ মাহবুব উল আলম হানিফ, সাইফুজ্জামান চৌধুরী, রমেশ চন্দ্র সেন, তাহজিব আলম সিদ্দিকী, জাতীয় পার্টির সালমা ইসলাম প্রমুখ আলোচনায় অংশ নেন।\nবিএনপি রাষ্ট্রপতি ঢাকা


আন্দোলন, বিএনপি এবং জনসম্পৃক্ততা | blog.bdnews24.com - pioneer blog for citizen journalism in bangladesh\nআন্দোলন, বিএনপি এবং জনসম্পৃক্ততা\nমঙ্গলবার ২৫ নভেম্বর ২০১৪, ০৪:১৮ অপরাহ্ন\nঘনিষ্ঠ বন্ধুরা তো অবশ্যই, অনলাইনে থাকা পরিচিতজনরাও আমায় টিপ্পনী কাটেন “সরকারি চামচা” বলে। জাতীয়তাবাদী বন্ধুদের নিত্য অভিযোগ আমার প্রতিটি লেখায় “আওয়ামী” চিন্তাধারা ফুটে উঠে। অথচ “আওয়ামী” সমালোচনায় লেখা মন্তব্য কিংবা কলামগুলো নিত্য তাদের চোখ এড়িয়ে যায়। আজ লিখার শুরুতেই সিদ্ধান্ত নিলাম কলামটি লিখবো শুধুমাত্র জাতীয়তাবাদী ভাবধারার বন্ধুদের জন্য।\nজাতীয়তাবাদী নেতা-নেত্রীদের আগুন ঝরানো বক্তৃতা আর মন্তব্যে টিভিপর্দা গরম হয়, বাংলার আকাশ বাতাস কাপে, ঈশান কোনে মেঘের ঘনঘটা দেখা যায়, অতঃপর তা হাওয়ায় উবে যায়! সাধারণ জনগণের মনে কোনো ক্রিয়া-প্রতিক্রিয়া পরিলক্ষিত হয় না, অর্থাৎ সাধারণ জনগণকে তারা আন্দোলন সংগ্রামে সম্পৃক্ত করতে পারছেন না কিংবা কেনো জাতীয়তাবাদী বন্ধুদের আন্দোলন সফলতার মুখ দেখছে না!!! কিন্তু কেনো??\nআন্দোলন, জাতীয় ইস্যু এবং জনগণ…\n‘৭১ এর মুক্তিযুদ্ধ কিংবা তৎপূর্ববর্তী আন্দোলন দেখার সৌভাগ্য হয়নি। কিন্তু ‘৯০ এর গণঅভ্যুত্থান এবং তৎপরবর্তী সকল আন্দোলন সংগ্রাম সচক্ষে দেখার সৌভাগ্য হয়েছে। চাক্ষুষ অভিজ্ঞতার আলোকে বলতে পারি, একটি দল শুধু মাত্র তাদের নেতা-কর্মীদের দিয়ে কোনো আন্দোলন সফল করতে পারেন না, আন্দোলনে চাই জনগণের প্রত্যক্ষ এবং পরোক্ষ অংশগ্রহণ।\n১৯৯১-৯৬ কিংবা ২০০১-০৬ সরকার বিরোধী প্রত্যেকটি চূড়ান্ত আন্দোলনের পূর্বে ছোট-বড় জাতীয় ইস্যুতে জনগণকে চমৎকারভাবে সম্পৃক্ত করেছে। ১৯৯৬-২০০১ কিংবা ২০০৯-২০১৪ বিএনপি কি পেরেছে সাধারণ জনগণকে আন্দোলন সংগ্রামে সফলতার সহিত সম্পৃক্ত করতে? জাতীয় ইস্যু জনগণের সামনে নিয়ে আসতে?? জনগণের পাশে দাঁড়াতে??\nঅতীতে আমি আমার বিভিন্ন লেখায় বার বার বলেছি, এই দেশের গণতন্ত্রে একটি দল বা গোষ্ঠীর ক্ষমতায়ন হয়, জনগণ ক্ষমতার আবহের বাইরে থাকে সর্বদাই। জনগণের জন্য যে গণতন্ত্র সেই গণতন্ত্রের নামে এখানে জনগণের মুখে তুলে দেয়া হয় “হাওয়ার মিঠাই”। জনগণও কয়েক মুহূর্ত চোখ বন্ধ করে “মিঠাই” উপভোগ করে আর মনে মনে ভাবে এইতো বেশ আছি!! তবে সাধারণ জনগণ এটা ভালো করেই জানে সরকার পরিবর্তন আর নির্বাচনের নামে এই দেশে শুধু দুটি দলেরই ভাগ্যের পরিবর্তন হয়। তাই ছোট বড় জাতীয় ইস্যু নিয়ে আন্দোলন করে জনগণের বিশ্বাস অর্জন করতে হয়। জনগণকে সেই আন্দোলনে সম্পৃক্ত করতে হয়, জনগণকে উপলব্ধি করাতে হয় তাদের থেকে আমরা সেরা। জাতীয়তাবাদী দল কি তা করতে পেরেছে??\nব্যাংক দুর্নীতি, শেয়ার বাজার কেলেঙ্কারি, পদ্মা সেতু ইস্যুর মতো বড় বড় ইস্যু তাদের চোখের সামনে দিয়ে চলে গেলো, কই কখনো তো দেখলাম না এই সব ইস্যুতে তারা আন্দোলনে মাঠে নামতে!! হ্যাঁ, এটা ঠিক যে কার্যালয়ে বসে কিংবা নিজ রুমে আরামদায়ক শীতাতপ নিয়ন্ত্রিত কক্ষে বসে সরকারকে দোষারোপ করেছন তারা… এতেই হয়েছে দায়িত্ব পালন। বিদ্যুতের দাম বাড়ছে, গ্যাসের দাম বাড়ছে… এই নিয়ে আন্দোলন নেই! জন-সম্পৃক্ততা বাড়িয়ে আন্দোলন জোরদার করার জন্য এই সব ইস্যুর বিকল্প নেই, নেতারা এইসব কবে বুঝবেন!! সাধারণ জনগণ থেকে থেকেছেন যোজন যোজন দূর। এমন কি নিজ এলাকায়ও পা মাড়ান না কালে ভাদ্রে!!! যার ফলে তৃনমূলের নেতা কর্মীদের সাথে তৈরি হচ্ছে দূরত্ব।\nতৃনমূলের নেতা কর্মীদের নিয়ে সরকার এবং বিরোধীদলের উপর ক্ষোভ আমার চিরদিনের। কেউই তৃনমূলের নেতাকর্মীদের মূল্যায়ন করে না। আজীবন নিবেদিত একজন কর্মী নিঃস্বার্থ ভাবে একদলের পক্ষে কাজ করে যায়, কিন্তু জাতীয় পর্যায়ের নেতা-কর্মীরা তাদের খোজ খবর রাখেন না, সুখ-দুঃখের অংশীদার হোন না। এমন কি তৃনমূলের নিবেদিত নেতা কর্মীদের উপেক্ষা করে ঢাকায় বসে পকেট কমিটি তৈরি করেন, কখনো তা স্বজনপ্রীতির মাধ্যমে কখনো আবার অর্থের বিনিময়ে।\nদাবা খেলায় সবার আগে মাঠে থাকে সাধারণ সৈন্য। তাদের ব্যাকআপে থাকে গজ, কিস্তি, ঘোড়া… কখনো মন্ত্রী। সৈন্যের যথাযথ অবস্থানের কারণে খেলার বোর্ড (মাঠ) দখল করে প্রতিপক্ষকে ঘায়েল করা যায়। মাঠে টেলে দেওয়া এইসব সাধারণ সৈন্য অর্থাৎ কর্মী-বাহিনীর ব্যাকআপে কি জাতীয় বা জেলা পর্যায়ের নেতা থাকছেন??!!!\n“আপনারা আমায় মূল্যায়ন করবেন না, খোঁজখবর নেবেন না, ঢাকায় বসে আন্দোলনের ঢাক দিয়ে শীতাতপ নিয়ন্ত্রিত কক্ষে বসে রিমোট হাতে টিভি চ্যানেল পাল্টাবেন, আমি নিজের জীবনের ঝুঁকি নিয়ে আপনাদের ক্ষমতার সিঁড়ি হবো সেই দিন আর নাই…!” এই মনোভাব চলে এসেছে অনেক কর্মীদের মাঝে। আপনারা যেভাবে দায়সারাভাবে আন্দোলনের ঘোষণা দেবেন মাঠ পর্যায়ে আন্দোলন ঠিক সেইভাবে দায়সারা ভাবে চালিত এবং কার্যকর হবে।\nজাতীয়তাবাদী জাতীয় পর্যায়ের নেতা…\nআমার কথা গোস্বা করতে পারেন, কিন্তু একবার ভেবে দেখেন ‘জাতীয় পর্যায়ে বিএনপির নেতা কারা?’ তাদের রাজনৈতিক ইতিহাস কি? হাতেগোনা কয়েকজন নেতা বাদে বিএনপির অধিকাংশ নেতা দলছুট, দলত্যাগী,প্রাক্তন সরকারী আমলা, প্রাক্তন সামরিক অফিসার। অধিকাংশই জোটবদ্ধ হয়েছেন ক্ষমতার ছত্রছায়ায় থেকে ভোগবিলাসের অংশীদার হওয়ার জন্য।\nতারা জ্বালাময়ী বক্তৃতা দিতে পারেন, টিভি টক-শোতে চমৎকার কথা বলতে পারেন, কিন্তু নেত্রী আন্দোলনের ঢাক দিলে তারা ঘর ছেড়ে বের হন না। এ নিয়ে খোদ বিএনপি নেত্রীর ক্ষোভের শেষ নেই। ৫ই মে নেত্রী হেফাজতের পাশে নিজ দলের নেতা-কর্মীদের দাড়াতে হুকুম দিয়েছিলেন… কয়জন রাস্তায় নেমেছিলো? যদি সেইদিন নেতা-কর্মীরা মাঠে নামতো তবে আজ ইতিহাস অন্য হতো।\nমনক্ষুন্ন হবেন না, আমি তো শীর্ষস্থানীয় নেতাদের দোষারোপ করছি, বিএনপি নেত্রীর বাসায় যখন মধ্য রাত অবধি গোল-টেবিল বৈঠক হয় তখন কিন্তু সবার মোবাইল সিজ করা হয়। এ নিয়ে মওদুদ আহমেদের সাথে মনোমালিন্যের খবরও সবার জানা। এতো কিছুর পরও ঐ গোল টেবিল বৈঠকের সকল তথ্য সরকার দলীয় লোকের কাছে চলে যায়। নেত্রী তো একাধিক বার রাগান্বিত হয়েছেন, মিটিং এ আলোচিত বিষয় সংবাদ মাধ্যমে চলে আসে কিভাবে!! এই হলো বিএনপির শীর্ষ স্থানীয় নেতৃবৃন্দ!!!\nআজও পরিষ্কার ভাবে জানতে পারলাম না বিএনপি যুদ্ধাপরাধীদের বিচার চায় কি না! বার বার প্রতিটি মিটিং এ নেত্রী স্বয়ং এবং বিএনপির শীর্ষ স্থানীয় নেতারা বলে আসছেন, যুদ্ধাপরাধীদের বিচারের ক্ষেত্রে আন্তর্জাতিক মান নেই। আন্তর্জাতিক মানদণ্ডটা কি হবে আজো তারা ব্যাখ্যা করেননি। নেত্রী সিলেটে এসে চিহ্নিত রাজাকারদের নাম ধরে তাদের “রাজবন্দী” উল্লেখ্য করে মুক্তি দাবী করেছিলেন। একজন বীরাঙ্গনা এবং মুক্তিযোদ্ধার স্ত্রী হয়ে তিনি যা বলেছেন তা ব্যক্তিগতভাবে কখনোই মেনে নিতে পারিনি। আমার জাতীয়তাবাদী বন্ধুরা বলেছেন, ঐ বক্তব্য শুধু রাজনৈতিক!\nকোনো কোনো জাতীয়তাবাদী বন্ধু আবার এক কাঠি সরেস, তারা জামাতের পক্ষাবলম্বন করে বলেন, যুদ্ধাপরাধ আবার কি!! ‘৭১ সালে জামাত বা তাদের নেতারা যা করেছেন সবই ছিলো রাজনৈতিক সিদ্ধান্ত। এতো বছর পর আওয়ামীলীগ ৪০বছরের পুরোনো ইস্যুকে নিয়ে খেলা করছে শুধুই রাজনৈতিক ফায়দা হাসিলের জন্য।\nআমি তাদের বক্তব্যেই উত্তর খুঁজে পাই, ‘৭১ এ জামাত এবং তাদের নেতাদের রাজনৈতিক সিদ্ধান্ত ছিলো পাকিস্তান সমর্থন, ২০১০-এ ৪০বছর পর আওয়ামীলীগ যুদ্ধাপরাধের বিচার করছে রাজনৈতিক কারণে। অসুবিধা তো দেখি না।\nবিএনপি’র সাথে জামাতের জোট যদি শুধুই নির্বাচনের হয়ে থাকে তবে ৪৩বছর আগে করা জামাতের অপরাধের দায় পরোক্ষভাবে বিএনপি নিচ্ছে কেনো!!! একটা ব্যাপার লক্ষ্য করবেন, মুক্তিযুদ্ধের ৪৩বছর পর আজোও জামাত বা তাদের নেতৃবৃন্দ কখনোই ১৯৭১সালে তাদের রাজনৈতিক সিদ্ধান্ত হোক বা কৃতকর্মই হোক কোনোটার জন্যই কিন্তু অনুশোচনা বা ক্ষমা চাননি!!!\nতারেক রহমান বিএনপি’র ভবিষ্যৎ কাণ্ডারি। জাতীয়তাবাদী ভাইয়েরা তাকে ইতিমধ্যে দেশনায়ক বলে থাকেন, সবাই জানে সব কিছু ঠিক থাকলে আগামী দিনের প্রধানমন্ত্রীও তিনি। তিনি শুরুও করেছিলেন চমৎকারভাবে। মাঠ পর্যায়ে কর্মী সংযোগ, বঙ্গবন্ধু মাজার জিয়ারত, দোয়া পাঠ দেশের সব দলের সকল নেতা-কর্মীদের জন্য শিক্ষণীয়। কিন্তু ইদানীং বঙ্গবন্ধুকে সরাসরি আক্রমণ করে তিনি যেসব বক্তৃতা বিবৃতি দিচ্ছেন তা দুঃখজনক। বঙ্গবন্ধুকে নিয়ে যথেষ্ট গবেষণা হয়েছে, প্রসিদ্ধসব ইতিহাসবিদগণ ইতিমধ্যে যথেষ্ট গবেষণা করেছেন, এখন মনে হয় তারেক ভাই বঙ্গবন্ধুকে নিয়ে গবেষণা না করে গবেষণা করা উচিত নিজের দলকে কিভাবে সংঘটিত করে কত দ্রুত ক্ষমতায় যাওয়া যায় সেইদিকে নজর দেয়া উচিত। কারণ তারেক ভাই সারা জীবন ক্ষমতার আবহে বড় হয়েছেন, ক্ষমতার বাইরে দীর্ঘদিন থাকলে তার শারীরিক অসুস্থতা মানসিক অসুস্থতায় পরিবর্তিত হবে, যা দল এবং দেশের জন্য শুভ হবে না। (মাঝে মাঝে আমার মনে হয়েছে তারেক ভাইয়ের মুখে পাগলাটে এইসব কথাবার্তা আওয়ামী এজেন্টরাই তুলে দিচ্ছে না তো!!!)\nমাঠ পর্যায়ে তৃনমূল নেতাকর্মীদের সাথে সংযোগ বাড়িয়ে জাতীয় ইস্যুতে বিএনপিকে বেশি মনযোগী হয়ে জন-সম্পৃক্ততা বাড়ানোর ব্যাপারে জোর দিতে হবে। বাংলাদেশের প্রেক্ষাপটে মাঠে নামলে মামলা-হামলা, জুলুম নির্যাতন হবেই, এই নিয়তি মেনে নিয়ে আওয়ামীলীগ আন্দোলন করেছে, বিএনপিকেও করতে হবে। এসি রুমে বসে নয়, রোদে পুড়ে তপ্ত রাস্তায় আন্দোলনে নামুন, আন্দোলন সফল করুন, তারপর ক্ষমতায় যান। অন্যতায় রাজনৈতিক ভাঁড় হিসেবে “অভিশাপ দিচ্ছি” ব্যানারে সভা করে জনগনকে বিনোদন দিয়ে যান।


রাঙ্গুনিয়ায় শিক্ষকের জমি দখলে রাতের আঁধারে হানা – JoyNewsBD\nনিজস্ব প্রতিবেদক 19 July 2020 6:40 pm\nরাঙ্গুনিয়ায় রাতের আঁধারে টিনের ঘর ভেঙে শিক্ষকের জমি দখলের অপচেষ্টা চালানো হয়েছে। অথচ জায়গাটিতে আদালতের স্থিতাবস্থার নির্দেশ রয়েছে। এ ব্যাপারে ভুক্তভোগী শিক্ষক বাংলাদেশ উন্মুক্ত বিশ্ববিদ্যালয়ের অধ্যাপক ড. কাজী গালিব আহসান বাদী হয়ে রাঙ্গুনিয়া থানায় অভিযোগ করেছেন।\nঅভিযোগে উল্লেখ করা হয়, উপজেলার পশ্চিম নিশ্চিন্তাপুর মৌজার আর এস দাগ নং ২০১/১ ও বি এস ১১২৫১ দাগের ২ শতাংশ জমি ক্রয় করেন দক্ষিণ রাজানগর ইউনিয়নের ড. গালিব। ২৮০১ ও ২৩০৬ নং কবলা মূলে কাজী নাছির উদ্দীন ও কাজী নুরুল আনোয়ার প্রকাশ জাহাঙ্গীরের কাছ থেকে যথাক্রমে ২০০৫ ও ২০০৭ সালে তিনি এই দুই শতক জমি কিনেন। এরপর থেকে জমির দখল বুঝে নিয়ে ভোগদখল করে আসছিলেন। কিন্তু ২০১৬ সালে কাজী নুরুল আজিম নামে এক ব্যক্তি জমিটি তার বলে দাবি করেন।\nঅভিযোগে আরও উল্লেখ করা হয়, জমি দখলে নিতে গত ৫ জুলাই গভীর রাতে নুরুল আজিম দেশীয় অস্ত্রশস্ত্রে সজ্জিত ভাড়াটিয়া সন্ত্রাসীদের নিয়ে হামলা চালান। এ সময় নির্মিত টিনের ঘর ভাঙচুর করে ঘরে থাকা জিনিসপত্র লুটপাট করা হয়। এ ব্যাপারে পরদিন (৬ জুলাই) রাঙ্গুনিয়া থানায় অভিযোগ দায়ের করা হয়।\nহয়রানি ও মান ক্ষুণ্ন করায় গত ২৬ ফেব্রুয়ারি নুরুল আজিমের বিরুদ্ধে জিডি করেছিলেন উল্লেখ করে ড. গালিব জয়নিউজকে বলেন, বাংলাদেশ উন্মুক্ত বিশ্ববিদ্যালয়ে অধ্যপনার কারণে আমাকে ঢাকায় বসবাস করতে হয়। আমার অনুপস্থিতিতে দীর্ঘদিন ধরে ওই জমি দখলের পাঁয়তারা চালিয়ে আসছেন কাজী নুরুল আজিম গং। পরে\nএ নিয়ে চট্টগ্রাম জেলা আদালতে মামলা দায়ের করি (০৬/২০২০)। উভয়পক্ষের শুনানি শেষে আদালত মোকদ্দমা নিষ্পত্তি না হওয়া পর্যন্ত স্থিতাবস্থা বজায় রাখার নির্দেশ দেন। কিন্তু আদালতের নির্দেশ উপেক্ষা করে ৫ জুলাই রাত আনুমানিক ৩টায় কাজী নুরুল আজিম ভাড়াটিয়া সন্ত্রাসীদের নিয়ে আমার টিনের ঘর ভাঙচুর করে এবং লুটপাট চালায়।


আব্রাহাম লিংকনের সংজ্ঞাটি কি স্বয়ংসম্পূর্ণ? | Wiki Bangla নিউজ ম্যাগাজিন -a Archive of Bangla Article\nSadia Afroja Thursday, December 28, 2017 আন্তর্জাতিক, মতামত, যুগান্তর\nগণতন্ত্র হল ‘জনগণের দ্বারা গঠিত, জনগণের জন্য এবং জনগণের সরকার’ (government by the people, for the people, of the people)- আব্রাহাম লিংকনের এই লাইনটি যদি হয় গণতন্ত্রের সর্বজনীন এবং সর্বাধিক সমর্থিত ও গ্রহণযোগ্য সংজ্ঞা, তাহলে সংজ্ঞাটি নিশ্চয়ই আমাদের সবার কাছ থেকে একটা প্রশ্নের উত্তর চাইতে পারে যে, পুরুষতান্ত্রিক সমাজ টিকিয়ে রেখে অথবা গরিব শোষণের সব ধরনের নিয়ম-রীতিকে আঘাত না করে এবং এমন আরও অনেক বিষয়ের মীমাংসার উদ্যোগ না নিয়ে একটি সমাজ বা রাষ্ট্রে গণতন্ত্র প্রতিষ্ঠা করা কি সম্ভব? কারণ আমরা দেখেছি, পৃথিবীর অনেক দেশেই লিংকন-কথিত গণতান্ত্রিক সরকার প্রতিষ্ঠিত হলেও সেসব সরকার এমন কিছু বিষয়ের নিষ্পত্তি করতে উদ্যোগ নেয়নি, যেগুলো গণতন্ত্র নামক বৃক্ষের সৌন্দর্যবর্ধক ডালপালার মতো হওয়ার কথা ছিল।\nলিংকনের সংজ্ঞাটিতে কেবল সরকারের রূপ (form) ও চরিত্রকেই (characteristics) গণতন্ত্রের শর্ত হিসেবে দেখা হয়েছে, অর্থাৎ বলা হচ্ছে সরকারটি যদি জনগণের ভোটে গঠিত হয় ও সেই সরকার যদি ঘোষণা করে সেটি জনগণের জন্যই গঠিত হয়েছে এবং আরও, জনগণ যদি সরকারটিকে নিজের মনে করে বগল দাবায়, তাহলেই গণতন্ত্রের ষোলোকলা পূর্ণ হবে! বাহ্, চমৎকার! এমন সংজ্ঞা আর হয় না, আর তাই গত দেড় শতাধিক বছরেও সংজ্ঞাটিকে কেউ চ্যালেঞ্জ করেননি। লিংকন বলে কথা! অবশ্য কেউ যুক্তি দেখাতেই পারেন যে, সরকারটি যদি সত্যি সত্যি লিংকনের সংজ্ঞা মোতাবেক জনগণের জন্য হয়, তাহলে তো সেটি পুরুষশাসিত সমাজ বা শোষণমূলক অর্থনীতি এবং এরূপ আরও অনেক বিষয় মেনে নেবে না এবং তাই অসঙ্গতিগুলো দূর করার উদ্যোগ নেবে, কারণ নারী ও গরিব শ্রেণী তো জনগণেরই অংশ। তিনি হয়তো আরও যোগ করবেন- সংজ্ঞা তো আর বিস্তারিত বর্ণনা নয়, সংজ্ঞা সবসময় ছোটই হয়, লিংকনের সংজ্ঞাটির তফসির (গূঢ়ার্থ) করলে সেটা আরও বড় হবে এবং তাহলেই পাওয়া যাবে এসব প্রশ্নের উত্তর। তা বটে। তবে গূঢ়ার্থটি ঠিকমতো বোঝা চাই। যেমন, এ উপমহাদেশেই এমন অসংখ্য নারী রয়েছেন, পুরুষশাসিত সমাজই যাদের পছন্দ। ধর্মীয় কুসংস্কার তাদের শিখিয়েছে স্বামীই দেবতা। প্রাচীন ভারতের একটি গল্প এমন : এক নারী জনৈক সাধুর শরণাপন্ন হয়ে তাকে বললেন, তার স্বামী তাকে ভালোবাসে না; এরপর তিনি পরামর্শ চাইলেন কীভাবে স্বামীর ভালোবাসা আদায় করা যায়। সাধু জানতে চাইলেন তিনি কীভাবে বুঝলেন যে স্বামী তাকে ভালোবাসে না। ওই নারী একবাক্যে ব্যাখ্যা করলেন- তার স্বামী তাকে পেটায় না! মুসলমান সমাজেরও অনেক নারী তাদের স্বামীকে আল্লাহর পরেই স্থান দিয়ে থাকেন।\nইসলামের কোথাও বলা নেই স্বামীর পায়ের তলায় বেহেশত, অথচ কেমন করে যেন আমাদের গ্রামীণ নারীসমাজের একটা অংশের মনে গেঁথে রয়েছে এই ধর্মতত্ত্ব। তো প্রশ্নটা এখানেই যে, অজ্ঞতা কিংবা চিন্তার অনগ্রসরতার কারণে শাসিত বা বঞ্চিত হওয়াটাই যারা মনে করেন জীবনাদর্শ, জনগণের সরকার জনগণের সেই নারী অংশের নিগ্রহ দূর করবে কীভাবে? তবে কি জনগণের এই অংশটির লেজুড়বৃত্তি করতে হবে? আধুনিক মননশীলতা তাতে সায় দেয় না। অতঃপর আমরা লিংকনের সংজ্ঞাটির সঙ্গে আরও দু’-একটি শব্দ যুক্ত করতে পারি, তাহলেই সংজ্ঞাটি সম্পূর্ণ হবে। আসলে গণতন্ত্র মানে জনগণের দ্বারা, জনগণের জন্য, জনগণের এবং জনগণকে জাগিয়ে তোলার সরকার। হ্যাঁ, এই সরকারকে অর্থনৈতিক শোষণের নিয়ম-কানুনের বিরুদ্ধেও জাগিয়ে তুলতে হবে জনগণকে। কারণ শোষিত শ্রেণীর একটি বড় অংশ মনে করে, শোষিত হওয়াটাই তার নিয়তি অথবা তারা যে শোষিত হচ্ছে এই বোধটাও নেই অনেকের। অথচ ভোটের অধিকারের মতো উন্নত জীবনের অধিকারও গণতন্ত্রের আওতাভুক্ত না হয়ে পারে না। ফলে জনগণের এই অংশটিকে তাদের অধিকারবোধে জাগিয়ে তোলার প্রশ্নটি গণতান্ত্রিক সরকারের জন্য খুবই প্রাসঙ্গিক। লিংকনের সংজ্ঞা অনুযায়ী যে সরকার গঠিত হয়, সেটা তা না-ও করতে পারে, কারণ শ্রমিক একাই শুধু জনগণ নয়, মালিকও জনগণ। এ জায়গাটাতে কথিত গণতান্ত্রিক সরকারের বুঝতে ভুল হয়ে যায় যে, মালিকপক্ষ জনগণের অংশ হলেও শ্রমিকের ন্যায্য পাওনা না দেয়াটা অন্যায় এবং তাই মালিক-শ্রমিক নির্বিশেষে জনগণের সব অংশকেই এ ধরনের অন্যায়ের বিরুদ্ধে ঔচিত্যবোধে জাগিয়ে তোলাটাও সরকারটির কর্তব্য। সমাজতন্ত্রীরা অবশ্য ঔচিত্যবোধের উপদেশে বিশ্বাস করেন না, তাই তারা মালিকের বিরুদ্ধে শ্রেণীসংগ্রামে উদ্বুদ্ধ করতে চান শ্রমিককে। গণতন্ত্র এই যুদ্ধটা অনুমোদন করে না, গণতন্ত্রীদের কাছে অহিংসা ও সহিষ্ণুতাই বড় অস্ত্র। ম্যান্ডেলা, গান্ধী প্রমুখ এই শক্তিতেই উদ্দেশ্য সাধনে জয়ী হয়েছেন। তারা দেখিয়েছেন, অহিংসার শক্তি অনেক কিছুই পারে, সাম্রাজ্যবাদ উৎখাত করতেও। সুভাষ বোস যা পারেননি, গান্ধী তা পেরেছেন। যাকগে। দ্বিতীয় কথা, মিস্টার লিংকন কেন যে গণতন্ত্রকে শুধুই ‘সরকার’-এর ব্র্যাকেটে আটকে রাখলেন, সেটাও বোঝার উপায় নেই, যদিও গণতন্ত্রের প্রশ্নে সরকারই সবচেয়ে বড় স্টেকহোল্ডার।\nএ পর্যায়ে কনফিউশন এড়ানোর জন্য গণতন্ত্র প্রতিষ্ঠার ক্ষেত্রে সরকারের ভূমিকাই যে মুখ্য, সে সম্পর্কে কিছু কথা বলতে হবে, তবে এটা মাথায় রেখেই যে, গণতন্ত্র সরকারসর্বস্ব নয়। হ্যাঁ, সরকার ও রাজনৈতিক দলই একটি দেশের চালিকাশক্তি (driving force)। সরকারের ধরনই আলটিমেটলি রাষ্ট্রের চরিত্র এবং মানুষের জীবনব্যবস্থা গঠন করে এবং সেভাবেই রাষ্ট্রের অভ্যন্তরের যে কোনো দুর্ভোগের (প্রাকৃতিক দুর্যোগ বাদে) ব্যাপারে সরকারের প্রত্যক্ষ অথবা পরোক্ষ দায় থাকে। সীমিত সম্পদের দেশে অগ্রাধিকার নির্ধারণের ক্ষেত্রে সরকার যখন দক্ষতা কিংবা সদিচ্ছা দেখাতে ব্যর্থ হয়, তখনই তৈরি হয় এই দুর্ভোগ। খুব ছোট করেই উদাহরণ দেয়া যায়, আমরা যখন মশার কামড় খাই, তখন চূড়ান্ত অর্থে সেটা সরকারেরই কামড়। একটি সমাজে গণতন্ত্র কতটা থাকবে অথবা আদৌ থাকবে কিনা, সেটাও নির্ভর করে মূলত সরকারের কর্মপদ্ধতির ওপর। সরকারের হাত এত লম্বা যে, তা এমনকি বিজ্ঞান-শিল্প-সাহিত্য-সঙ্গীতের মতো রাজনৈতিক দলনিরপেক্ষ বিষয়গুলোকেও স্পর্শ করতে পারে। রাশিয়ায় যে শাখারভ কিংবা সোলঝেনেৎসিনের মতো মানুষেরা অকার্যকর (dysfunctional) হয়ে পড়েছিলেন অথবা চীনে যে বহুকাল পাশ্চাত্য সাহিত্য পড়তে দেয়া হয়নি কিংবা বাংলাদেশে যে একবার মান্না দে’কে আসতে দেয়া হচ্ছিল না, সে তো সরকারগুলোর অগণতান্ত্রিক চরিত্রের কারণেই। মান্না দে’র ঢাকায় আগমনে নিষেধাজ্ঞা আরোপ করা হয়েছিল মিসেস জিয়ার প্রথম টার্মে, তখন লিখেছিলাম- গায়ক কি কুকুর যে, স্বরাষ্ট্র কিংবা সংস্কৃতি মন্ত্রণালয় মুগুর হাতে তার ঘেউ ঘেউ থামাতে চায়? সরকার এমনকি তথ্যও নিয়ন্ত্রণ করতে পারে। রাশিয়ায় একসময় রাষ্ট্রীয় পত্রিকা ‘প্রাভদা’ জনগণকে যা জানাত, সেটাই ছিল তথ্য, বাদবাকি গোপন ঘটনা। অগণতান্ত্রিক দেশে কবির কাব্যমানসকেও নিয়ন্ত্রণ করার নজির রয়েছে। রুমানিয়ার কমিউনিস্ট স্বৈরশাসক চসেস্কু একটি কমিউনিজমবিরোধী কবিতা, তা-ও সেটা স্যাটায়ারধর্মী, লেখার অপরাধে সেই কবিকে উধাও করে দিয়েছিলেন। দক্ষিণ আফ্রিকার কবি বেঞ্জামিন মলোয়সকে ঝুলতে হয়েছিল ফাঁসির রজ্জুতে।\nএবার আসি। উপরের প্যারাটি পড়ার পর কেউ বলতেই পারেন, সরকারই যদি এত ক্ষমতাবান, তাহলে লিংকনের সংজ্ঞা ঠিক রেখে সরকার গঠিত হলে এবং সেই সরকার ‘জনগণের জন্য’ কথাটির প্রতি বিশ্বস্ত থাকলেই তো ল্যাঠা চুকে যায়, আর কোনো সমস্যা থাকে না। কিন্তু না, তারপরও সমস্যা থাকে এবং তা কম বড় নয়। by, for, of- এই তিন দিয়ে একটি কথিত গণতান্ত্রিক সরকার প্রতিষ্ঠা করে সেসব সমস্যা কাভার করা যাবে না। বোঝা দরকার, গণতন্ত্র একটি টোটাল প্রসেস বা সামগ্রিক প্রক্রিয়া এবং এই প্রক্রিয়ায় দৃশ্য-অদৃশ্য অসংখ্য বিষয় যুক্ত রয়েছে, যা এককভাবে কোনো সরকারের পক্ষেই সামাল দেয়া সম্ভব নয়। আর এখানেই এসে যায় জনগণকে জাগিয়ে তুলে তাদের চিন্তায় অগ্রসর করে তোলার প্রশ্ন। প্রথম কথা, আমরা এমন কিছু বিষয় অনুশীলন করে চলেছি, যেগুলোকে অভ্যাসের বশে মনেই হয় না যে সেগুলো অগণতান্ত্রিক কর্ম বা আচার; আর মনে হয় না যেহেতু, সেহেতু গণতান্ত্রিক সরকার সেগুলোকে স্পর্শ করতে তাগিদ অনুভব করে না। ফলে সরকার গণতন্ত্রী হলেই পুরো সমাজ গণতন্ত্রসম্মত হয়ে যায় না। উদাহরণের কি শেষ আছে? সাপ্তাহিক যায়যায়দিনে কর্মরত অবস্থায় আমরা একবার গণতন্ত্রের দ্বি-সহস্র বছর পূর্তি উপলক্ষে একটি রচনা প্রতিযোগিতা আহ্বান করেছিলাম। কথা ছিল, প্রথম পুরস্কার বিজয়ীকে গণতন্ত্রের উৎসভূমি গ্রিসের (গণতন্ত্রের সূতিকাগার ইংল্যান্ড কথাটা ঠিক নয়) রাজধানী এথেন্সে অনুষ্ঠেয় গণতন্ত্র-উৎসবে পাঠানো হবে আয়োজকদের খরচেই। প্রতিযোগিতায় আম্মিতা আফসার নামের একটি মেয়ে প্রথম হয়েছিল; কিন্তু সে গণতন্ত্র-উৎসবে যায়নি। কারণটা ছিল, সে ছিল নবপরিণীতা। তার স্বামী তাকে যেতে দেয়নি অথবা সে নিজেই বিয়ের পরপর স্বামীছাড়া হতে চায়নি। পাঠক খেয়াল করুন, গণতন্ত্রবিষয়ক রচনায় প্রথম স্থান অধিকারিণী কতটা অগণতান্ত্রিক চেতনার শিকার! এই মেয়েকে কি জাগিয়ে তোলার প্রেরণা রয়েছে লিংকনের সংজ্ঞায়? আবার দেখুন, আনিকা তাহের নামের একটি মেয়ে বিশ্বসুন্দরী প্রতিযোগিতায় প্রতিদ্বন্দ্বিতা করতে নির্বাচিত হয়েছিল। এ সমাজেরই অনেকের মুখে তখন রি রি শোনা গিয়েছিল।\nতখনও লিখেছিলাম- আনিকা মৌলবাদবিরোধী অথবা গণতন্ত্রের পক্ষে দৃশ্যত কোনো আন্দোলন করেনি; কিন্তু এ দেশে এই দুই আন্দোলনের সে এক বড় প্রতীকী সংগ্রামী। আনিকার প্রতি যারা রি রি ছুড়েছিল, তাদের অগণতান্ত্রিক মানসকে কে পুনর্নির্মাণ করবে? লিংকনের গণতন্ত্র? আরও কি বলা যায় না, এ দেশে ক’টি দাম্পত্য অথবা পরিবার গণতন্ত্রসম্মতভাবে জীবন চালায়? অথবা এভাবেও তো বলা যায়, ড্রাইভার কেন গাড়িতে আগে তেল ভরেনি আর তাই গণতন্ত্রের ব্যানার টাঙানো সভামঞ্চে যেতে দেরি হল বলে তাকে চড়-থাপ্পড় মারাটি কি গণতন্ত্র? অথবা চায়ে চিনি বেশি পড়েছে বলে গৃহপরিচারিকার চুল ছিঁড়ে নারীর গণতন্ত্রায়নের মিছিলে যোগ দিলেন যে নারীনেত্রী, তিনিই বা কতটা গণতন্ত্রী? এই প্যারার শেষের বাক্যটা এমনও হতে পারে- আমাকেই ভোট দিতে হবে এবং আমাকেই ভালোবাসতে হবে- গণতন্ত্রহীনতার প্রশ্নে এ দু’য়ের মধ্যে আছে কি কোনো পার্থক্য? এই সমাজের পরতে পরতে বাসা বেঁধে আছে সামন্ততান্ত্রিক সংস্কৃতি। ভোট দেয়াটা রাজনৈতিক সংস্কৃতি আর ধমকাধমকি অথবা দুর্বলকে তুচ্ছ জ্ঞান করাটা সামন্ততান্ত্রিক। বলা বাহুল্য, সামন্ততন্ত্রের সঙ্গে গণতন্ত্রের রয়েছে ঘোর বিরোধ। যে সমাজ ছেয়ে আছে সামন্ত সংস্কৃতিতে, গণতান্ত্রিক সরকার তাকে পারে কতটা উদ্ধার করতে? এই সরকার কি পারে প্রেম করার দায়ে প্রাপ্তবয়স্ক মেয়ের কলেজে যাওয়া বন্ধ করেছেন যে অভিভাবক, তাকে গণতন্ত্রের শিক্ষা দিতে? সমস্যা আরও আছে। গণতন্ত্রের অপর নাম প্লুরালিটি। বহুত্ব। বহুর ভেতর একক সত্তা যখন বিলীন হয়ে যায়, তখনই সেটা গণতন্ত্র। ঘটনাটা বলে নিই আগে। স্যার আশুতোষ মুখোপাধ্যায় তখন কলকাতা হাইকোর্টের প্রধান বিচারপতি। ব্রিটিশ আমলে এই শহরের রেড রোড নামের রাস্তাটিতে নেটিভদের চলাচল নিষিদ্ধ ছিল, শুধু ইংরেজরাই যেতে পারত এই রোড ধরে। তো আশুতোষ একদিন তার ফিটন গাড়িতে চড়ে ওই রোডে ঢুকতেই ব্রিটিশ পুলিশ তাকে বাধা দিয়ে ফেরত পাঠায়। তিনি কী আর করেন তখন! গাড়ি ঘুরিয়ে চলে এলেন কলকাতাস্থ ব্রিটিশরাজের বড় কর্তার কাছে। জানতে চাইলেন এই নিষেধাজ্ঞার কারণ। সব শুনে কর্তা বললেন- ইউ আর পারমিটেড টু গো থ্রু রেড রোড। আশুতোষ সঙ্গে সঙ্গেই জিজ্ঞেস করেছিলেন- ইজ ইয়োর ‘ইউ’ সিঙ্গুলার অর প্লুরাল? বলা বাহুল্য, ইংরেজির ‘ইউ’ এক ও বহুবচন উভয় ক্ষেত্রেই ব্যবহৃত হয়। ব্রিটিশরাজ হেসে উত্তর করেছিলেন- ইয়েস, ইট ইজ প্লুরাল। এরপর থেকে স্থানীয়রাও যেতে পারত রেড রোড দিয়ে। আশুতোষের এই মননই প্রকৃত গণতন্ত্র। বিপরীতে সামন্ত সংস্কৃতির বড় লক্ষণই হল তা আমিত্বের অহংয়ে ভোগে। এ দেশের উচ্চবিত্ত ও মধ্যবিত্তদের প্রায় সবাই পরিবার-সমাজ-রাষ্ট্র- প্রতিটি স্তরেই আমিত্বের চিররোগী যেন। আশুতোষের জায়গায় তাদের কেউ হলে তিনি ‘ইউ’কে সিঙ্গুলার ধরে নিয়ে বুক ফুলিয়ে সবাইকে বলে বেড়াতেন- দ্যাখো আমিই কেবল এই রাস্তায় যেতে পারি। কে যেন একদিন বলছিলেন, এ দেশে পুলিশই সবচেয়ে ভালো লোক। তিনি প্রাপ্ত ক্ষমতার কম প্রয়োগ করেন, অন্যরা করেন বেশি। সেই দেয়াল লিখনটিও মনে পড়ে- পিস্তল ঠেকানো আর ফাইল ঠেকানো একই কথা। ঠিক এমন একটি অবস্থায় শুধু দুই নেত্রীকে দুষে অথবা উল্টোভাবে বললে লেভেল প্লেয়িং ফিল্ডের সুষ্ঠু নির্বাচনে একটি গণতান্ত্রিক সরকার পেলেও গণতন্ত্রের মর্মকে স্পর্শ করা যাবে না। এ বড় কঠিন মতবাদ, এর বিস্তারের সীমা-পরিসীমা নেই। জনগণকে জাগিয়ে তোলার নিরন্তর চেষ্টাই কেবল পারে এই জাতিকে গণতন্ত্রের মঞ্জিলে মকসুদে পেঁৗঁছে দিতে।\nপুনশ্চ: আব্রাহাম লিংকনের সংজ্ঞার প্রতি বিশ্বস্ত থেকে কোনো সরকার যদি গণতন্ত্র চর্চা করতে পারে, সেটাও কিন্তু কম পাওয়া নয়। ভিক্ষার চালের কাঁড়াই কী আর আকাঁড়াই কী! এই চালের মান বিচার নিরর্থক। ছাঁটা অথবা আছাঁটা- চাল হলেই হল। এ দেশে তো সেটাও পাওয়া যায় না। লিংকনের by, for, of আমাদের পরিহাস করে শুধু। সংজ্ঞাটি পড়তে গিয়ে দৃষ্টিভ্রম (optical illusion) ঘটে, দেখতে পাই- এই তিনের বানানগুলো সামান্য পরিবর্তিত হয়ে গেছে। পড়তে হয় byu the people, far the people, off the people- জনগণকে ক্রয় করো, জনগণ থেকে দূরে থাকো এবং জনগণকে সবকিছুর বাইরে রাখো।


সীতাকুন্ডের সৈয়দপুরে মধ্যবর্তী-বদরখালী খালের ওপর বাঁশের সাঁকোয় পারাপার হচ্ছেন সাধারণ মানুষ\t-যাযাদি\n'গ্রাম হবে শহর'-এমন সেস্নাগান নিয়ে দেশের মানুষের ভাগ্য বদলের ঘোষণা দিয়েছেন খোদ প্রধানমন্ত্রী শেখ হাসিনা। সে লক্ষ্যে চলছে ব্যাপক উন্নয়ন কর্মযজ্ঞও। কিন্তু এখনো সেই তিমিরেই রয়ে গেছে সীতাকুন্ডের সৈয়দপুর ইউনিয়নের উত্তর ও দক্ষিণ বগাচতর গ্রামের মধ্যবর্তী বদরখালী খালের ওপর অবস্থিত অর্ধশত বছরের প্রাচীন বাঁশের সাঁকোটির ভাগ্য। অসংখ্যবার স্থানীয় জনপ্রতিনিধিদের শরণাপন্ন হয়েও এই সাঁকোটি সেতুতে পরিণত করতে পারেনি এলাকাবাসী। ফলে হতাশাগ্রস্ত হয়েও ঝুঁকি নিয়ে প্রতিদিন চলতে হচ্ছে তাদের।\nস্থানীয় সূত্রে জানা যায়, সীতাকুন্ডের সৈয়দপুর ইউনিয়নের উত্তর ও দক্ষিণ বগাচতর গ্রামের বদরখালী খালের দু'পাশে দুটি গ্রামের মানুষের যোগাযোগের জন্য স্বাধীনতা যুদ্ধেরও আগে স্থাপন করা হয় প্রায় ৮০ ফুট দৈর্ঘ্যের একটি বাঁশের সাঁকো। সেই থেকে প্রতি বর্ষায় নিজেরা চাঁদা তুলে স্বেচ্চাশ্রমে সাঁকোর বাঁশ, পাটাতন, খুঁটি পরিবর্তন করে কোনোরকম যোগাযোগ রক্ষা করেন স্থানীয়রা। এভাবে জরুরি প্রয়োজনে চলাচল করতে গিয়ে মাঝেমধ্যে দুর্ঘটনাও ঘটে। এ কারণে সাঁকোটিকে সেতুতে পরিণত করতে বহুবার ধর্ণা দিয়েছেন এলাকাবাসী। কিন্তু কোনো না কোনো অজুহাত আর কারণ দেখিয়ে সংশ্লিষ্ট কর্তৃপক্ষ কোনো পদক্ষেপ নেয়নি। সরেজমিন এই সাঁকোটি পরিদর্শনে গেলে এলাকাবাসী এ বিষয়ে চরম ক্ষোভ প্রকাশ করেন।\nস্থানীয় বাসিন্দা মহানগর সরকারি প্রাথমিক বিদ্যালয়ের প্রধান শিক্ষক মো. আলাউদ্দিন ভূঁইয়া বলেন, 'গত বর্ষায়ও যাতায়াতের জন্য গ্রামের লোকজন নিজ খরচে বাঁশের সাঁকো তৈরি করেছেন। একটি সাঁকো এক বর্ষা পার করার পর আর ব্যবহার করা যায় না। স্থানীয় চেয়ারম্যানের কাছে আমরা বেশ কয়েকবার ধরনা দিয়ে বারবার আশ্বাস পেয়েছি। কিন্তু সেতু বা ব্রিজ মেলেনি। '\nস্থানীয় কমর আলী উচ্চ বিদ্যালয়ের ৭ম শ্রেণির ছাত্র কাঞ্চন চন্দ্র নাথ বলেন, 'এ সাঁকো পার হয়ে প্রতিদিন স্কুলে যেতে অনেক কষ্ট হয়, সাঁকোটি সেতুতে পরিণত হলে আমাদের আর কষ্ট হবে না।'\nস্থানীয় কৃষক নজরুল ইসলাম বলেন, দেশ স্বাধীনের ৫০ বছর পেরিয়ে গেলেও সাঁকোটি সংস্কারে বা সেতু করার কোনো উদ্যোগ নেওয়া হয়নি। প্রতিদিন সাঁকো দিয়ে কৃষিপণ্য স্থানীয় সমিতির হাট ও আইয়ুব আলী মার্কেটে নিতে হয়। অনেক সময় দুর্ভোগে পড়তে হয়। যথাসময় কৃষিপণ্য বাজারে পৌঁছাতে না পারলে ন্যায্যমূল্যও পাওয়া যায় না।\nসাঁকো দিয়ে নিয়মিত যাতায়াতকারী কমিউনিটি ক্লিনিকের স্বাস্থ্যকর্মী নাজমা আক্তার বলেন, 'সাঁকোটি নড়বড়ে থাকায় চলাচলের সময় ভয়ে থাকি। বিশেষ করে বর্ষাকালে বিশালাকৃতির এই সাঁকো পার হতে কষ্ট হয়। কাঁদা-পানিতে একাকার হয় খালের পার। বর্তমানে এ সাঁকো চলাচলের একেবারে অনুপযোগী। প্রায় সময় পড়ে গিয়ে আহত হওয়ার ঘটনাও ঘটে। আর শুধু দুই গ্রাম নয় বিভিন্ন কাজে বারৈয়াঢালা ও সৈয়দপুর দুই ইউনিয়নের হাজার হাজার মানুষ এ সাঁকোর মাধ্যমে চলাচল করেন।'\nইউপি চেয়ারম্যান তাজুল ইসলাম নিজামী যাযাদিকে বলেন, 'আমি পিআইওকে (প্রকল্প উন্নয়ন কর্মকর্তা) বিষয়টি অবহিত করেছি। তিনি বলছেন বদরখালী খালের ওপর অবস্থিত বাঁশের সাঁকোটি ৮০ ফুট লম্বা। তারা সাধারণত ৫০ ফুটের বেশি সেতু তৈরি করে না। তাই এটি করতে পারছেন না। এরপর আমি স্থানীয় সরকার মন্ত্রণালয়ে এর জন্য আবেদন করেছি। বরাদ্দ পাওয়া গেলে সেতুটি নির্মাণ করা হবে।'\nসীতাকুন্ড উপজেলা প্রকৌশলী মো. জাহাঙ্গীর আলম যাযাদিকে বলেন, 'জনবসতিপূর্ণ এলাকা হওয়ায় সেখানে একটি সেতু নির্মাণ জরুরি। তিন বছর আগে সাঁকোটির স্থানে সেতু নির্মাণের জন্য প্রস্তাবনা পাঠিয়েছেন। এর কোনো কার্যকারিতা না থাকায় গত বুধবার আবার প্রস্তাবনা পাঠানো হয়। প্রস্তাবটি অনুমোদনের পর সেতু নির্মাণের পরবর্তী কার্যক্রম শুরু হবে।'\nসীতাকুন্ড উপজেলা নির্বাহী অফিসার মিল্টন রায় বলেন, 'এটি দীর্ঘদিনের সমস্যা। বিষয়টি নিয়ে সংশ্লিষ্ট দপ্তরের সঙ্গে যোগাযোগ করা হচ্ছে যাতে দ্রম্নত সেতুটি করা যায়। '


রবীন্দ্র-নজরুল-সুকান্ত জয়ন্তী: তরুণ প্রাণের সন্ধান: অমিত রঞ্জন দে – বাংলাদেশ উদীচী শিল্পীগোষ্ঠী\nবাংলার মানুষের কাছে রবীন্দ্রনাথ, নজরুল এবং সুকান্ত চির জাগরুক থাকবে। এ তিন কবি বাংলা সাহিত্যে কেবল ঐতিহ্য হিসেবে নয়, ভবিষ্যতের পথ প্রদর্শক হিসেবেও বরণীয়। এদের একজন উদার মানবিকতাবাদের কবি, আরেকজন মেহনতী মানুষের মুক্তিতে বিশ্বাসী স্বাধীনতা ও জাতীয় গণতান্ত্রিক সংগ্রামের কবি। অন্যজন সমাজতান্ত্রিক বাস্তবতার আদর্শে সর্বহারা শ্রেণীর বিপ্লবে বিশ্বাসী কবি। বলা চলে একই উজানে চলা নৌকার হাল ধরে থাকা তিন কা-ারী। রবীন্দ্রনাথ যে কবির জন্য কান পেতে ছিলেন এবং নজরুল যার আগমন আকাক্সক্ষায় প্রহর গুনেছেন সুকান্তই সেই কবি প্রতিভা। তিনজনের মধ্যে রবীন্দ্রনাথ আবির্ভূত হয়েছেন সবার আগে। তিনি তার সমগ্র রচনা শৈলীর মধ্য দিয়ে বাঙালির ধমনি তথা রক্ত কণিকায় চেতনার বীজ বপন করেছেন। যে কারণে যে কোন সংকটে-সম্ভাবনায় রবীন্দ্রনাথ আমাদের সামনে এসে দাঁড়ান। বিশেষ করে আমরা যদি আমাদের মুক্তি সংগ্রামের দিকে তাকায় তাহলে বরংবার রবীন্দ্রনাথের উপস্থিতি টের পাব। বাংলাদেশের মুক্তিসংগ্রামে এবং গণজীবনের প্রতি পরতে পরতে রবীন্দ্রনাথের গানের বৈপ্লবিক দেশাত্মবোধকে সামনের দিকে অগ্রসর করে নিয়েছে। মুক্তিসংগ্রামী মানুষের মনে রবীন্দ্রনাথ বেঁচে থাকবেন যুগ-যুগান্তর ধরে। বাংলাদেশের মুক্তিসংগ্রামে যেমন রবীন্দ্রনাথের সরব উপস্থিতি টের পাওয়া যায় তেমনিভাবে বাঙালির মুক্তিসংগ্রামের প্রতিটি পর্বেই নব যাত্রার অভিযাত্রী হিসেবে আবির্ভূত হয়েছেন।\nরবীন্দ্রনাথের লেখার মধ্য দিয়ে নৈসর্গিক বোধ যেমন বাঙালির শিরায় শিরায় প্রবাহিত হয়েছে ঠিক তেমনিভাবে বঞ্চিত মানবমানবির ছবিও মুর্ত হয়ে উঠেছে। বিশেষ করে, শত শত বছর ধরে যারা ধান কাটে, হাল টানে কিন্তু সোনারতরীতে নিজের ধানের সাথে উঠতে পারে না সে সমস্ত মানুষের কথা। রবীন্দ্রনাথের বিশেষ স্নেহ ছিল বাংলার আদর্শবাদে উদ্বুদ্ধ তরুণ-তরুণীদের প্রতি এবং তা যে অমূলক ছিল না তার প্রমাণ আমরা পেয়েছি বহুবার। বাহান্নের ভাষা আন্দোলনে ফুঁসে উঠেছে যে তরুণ, ‘৬৯ সে আবার ঘুরে দাঁড়িয়েছে। ‘৭১ এর মুক্তিসংগ্রামে, ‘৯০-এর গণআন্দোলনে নেতৃত্ব দিয়েছে যে তরুণ সে আবার ২০১৩ তে দেখিয়ে দিল তারুণ্যের শক্তি কত দুর্বার, বাধা-বন্ধনহীন।\nকেবল রবীন্দ্রনাথ নয় নজরুলও দীপ্তকন্ঠে তারুণ্যের জয়গান করেছেন। তিনি অরুন প্রাতের তরুন দলকে উষার দুয়ারে আঘাত করে রাঙা প্রভাতকে ছিনিয়ে আনার আহবান জানিয়েছেন। এই রাঙা প্রভাত বলতে শোষণ-বঞ্চনার শিকার মানব মানবীর জীবনের শৃঙ্খল ভেঙ্গে মুক্তির স্বাদ আস্বাদনের কথা বলা হয়েছে। নজরুল শোষণমুক্ত সমাজে এক মেঘমুক্ত নীলাকাশ রচনা করতে চেয়েছিলেন। তিনি সাম্প্রদায়িক সম্প্রীতি অটুট রাখার জন্য হিন্দু-মুসলিমকে হ্যা-সেক করাতে চেয়েছেন, গালাগালিকে গলাগলিতে পরিণত করতে চেয়েছিলেন। আজকে যখন আবার সাম্প্রদায়িক শক্তির আস্ফালন দেখি তখন নজরুলই আমাদের শক্তি, প্রেরণার উৎস।\nঅসহায় জাতী তথা মানুষকে রক্ষা করার জন্য নজরুলের যে গগন বিদারী আহবানÑ‘কা-ারী! আজ দেখিব তোমার মাতৃমুক্তি পণ, হিন্দু না ওরা মুসলিম জিজ্ঞাসী কোন জন? বল ডুবিছে মানুষÑসন্তান মোর মার।’ আর ‘বিদ্রোহী’ কবিতার মধ্য দিয়ে আহবান জানিয়েছেন সমাজের সকল কুসংস্কার-অনাচার-অত্যাচারের বিরুদ্ধে যুদ্ধ ঘোষনার। নজরুল স্বপ্ন দেখতেন এক শোষণমুক্ত শ্রেণীহীন সমাজের। আর তাই নজরুলকে কোন সময়ের বা দেশের গতিতে আবদ্ধ রাখা যাবে না। যুগ-যুগান্তর ধরে তিনি আমাদের পথ দেখাবেন এবং যুগেযুগে কালে কালে তিনি মানুষের জ্ঞাতি হয়েই রইবেন।\nনজরুল যে স্বপ্ন দেখতেন, চিন্তাকে লালন করতেন বলা চলে তাকে একক প্রচেষ্টায় অগ্রসর করে নিতে চেয়েছিলেন কবি ‘সুকান্ত’। সুকান্ত সাহিত্যের মূল উপজীব্য হলো ‘মেহনতী মানুষ’। তাই তিনি তার স্বল্পায়ু জীবনে মেহনতী মানুষের মনের মনিকোঠায় স্থান করে নিয়েছিলেন। তবে তিনি নিজেকে কোন নির্দিষ্ট সীমারেখায় আবদ্ধ রাখেন নি। তিনি বিশ্বাস করতেন আন্তর্জাতিকতাবাদে, বিশ্বাস করতেন রাজনীতিতে। তাইতো সুকান্ত রাজনীতি ও কবিতা, সংগঠন ও সাহিত্য সেবা এবং কবি ও কর্মীর ভূমিকাকে জীবনাদর্শে ও শিল্পাদর্শে এক করে নিয়েছিলেন। সুকান্তের কবিতায় তাই স্থান পেয়েছে ঔপনিবেশিক ও শ্রেণী শোষণের ফলে দারিদ্র্য-দুর্ভিক্ষপীড়িত দেশের নির্মম নিষ্ঠুর চিত্র, উপনিবেশ দখলের প্রতিযোগিতা নিয়ে সাম্রাজ্যবাদী দেশগুলোর মধ্যে শক্তির দ্বন্দ্ব ও যুদ্ধের ভয়াবহতা। আরও স্থান পেয়েছে ভারতের স্বাধীনতা সংগ্রামের পাশাপাশি শোষিত শ্রমজীবী মানুষের মুক্তি আন্দোলনে তরুণ সমাজের অগ্রবর্তী ভূমিকা। সুকান্তর কবিতা বিশ্ব বর্বরতার বিরুদ্ধে সোচ্চার প্রতিবাদ, শ্রেণীহীন শোষণহীন সমাজ ব্যবস্থা কায়েমের লক্ষ্যে রচিত। তাই সুকান্ত যেমন আমাদের, তেমনি সারা দুনিয়ার মেহনতী মানুষের কবি।\nতারুণ্যের প্রতাকাবাহী ও সমাজ সচেতন নতুন সৃষ্টিতে প্রত্যয়ী এ তিন কবিকে তাইতো আমরা বারংবার স্মরণ করি। এরা যেন একই বৃন্তে ফুটে থাকা তিনটি কুসুম। একজন আরেকজনের পরিপুরক। আমরা যদি আমাদের নিজের প্রয়োজনেই এ তিন কবিকে অন্তরে ধারণ করতে পারি তাহলে সাম্রাজ্যবাদ, সাম্প্রদায়িকতা, কায়েমী স্বার্থবাদী তথা যে কোন ধরনের অশুভ শক্তি আমাদের মাঝে আসন গাড়তে পারবে না। চারিদিকে নাগিনীরা যে বিষাক্ত নি:শ্বাস ফেলার চেষ্টা করছে তা প্রতিহত করা সহজ হবে। দানবের সাথে সংগ্রাম করার জন্য প্রতি ঘরে ঘরে জন্ম নেবে দুর্বার-দুর্জেয় তারুণ্য। আমরা পথ চেয়ে রইলাম সে তারুণ্যের প্রতিক্ষায়।\nPrevious Previous post: অষ্টাদশ জাতীয় সম্মলেনে নতুন কমিটি(২০১২-২০১৪)\nNext Next post: সত্যেনদার সান্নিধ্যের দিনগুলি:অসীম সাহা


ইতিহাসের বই নিয়ে ফের মত চাওয়ায় বিতর্ক - Anandabazar\nইতিহাসের বই নিয়ে ফের মত চাওয়ায় বিতর্ক\nকলকাতা ০২ ডিসেম্বর ২০১৪ ০৩:০১\nঅষ্টম শ্রেণির ইতিহাস বইয়ে ‘বিপ্লবী সন্ত্রাসবাদ’ অধ্যায় নিয়ে বিতর্ক বেধেছিল। সেই বিতর্কের পরিপ্রেক্ষিতে চার প্রবীণ শিক্ষকের মতামত নেয় রাজ্য সরকার। তাঁদের সুপারিশের ভিত্তিতে অধ্যায়টি ইতিমধ্যে পরিমার্জনও করা হয়েছে।\nএ বার নতুন করে বিতর্ক দানা বেঁধেছে এই বিষয়ে সরকারের অন্য একটি সিদ্ধান্তে। পরিমার্জিত অধ্যায়টি মধ্যশিক্ষা পর্ষদের ওয়েবসাইটে দিয়ে ফের শিক্ষানুরাগীদের অভিমত চাওয়া হচ্ছে। স্বাভাবিক ভাবেই প্রশ্ন উঠেছে, তা হলে সরকার এই ব্যাপারে প্রবীণ শিক্ষকদের মত নিয়েছিল কেন?\nবইটির ‘বিপ্লবী সন্ত্রাসবাদ’ শীর্ষক অধ্যায়ে ক্ষুদিরাম বসু, প্রফুল্ল চাকীদের রাখা নিয়ে বিতর্ক তৈরি হয় কয়েক মাস আগে। অনেকেই প্রশ্ন তোলেন, ওই স্বাধীনতা সংগ্রামীদের ‘সন্ত্রাসবাদী’ বলা হচ্ছে কেন? তাঁদের যুক্তি ছিল, এখন যে-অর্থে ‘সন্ত্রাসবাদ’ শব্দটি ব্যবহৃত হয়, তাতে স্বাধীনতা সংগ্রামীদের ওই সংজ্ঞায় ফেলা যায় না। অল্পবয়সি পড়ুয়ারা এতে বিভ্রান্ত হবে। বরং অধ্যায়টির নাম হওয়া উচিত ‘বিপ্লবী জাতীয়তাবাদ’। আবার ইতিহাসবিদদেরই অনেকে ব্যাখ্যা দেন, ক্ষুদিরাম, প্রফুল্ল চাকীরা যখন স্বাধীনতা আন্দোলন করেছিলেন, তখনকার নিরিখে তাঁদের বিপ্লবকে ‘সন্ত্রাসবাদ’ বলা যেতেই পারে।\nসব্যসাচী ভট্টাচার্য, বিনয়ভূষণ চৌধুরী, সুজাতা মুখোপাধ্যায় ও হিমাদ্রি বন্দ্যোপাধ্যায় ইতিহাসের এই চার প্রবীণ শিক্ষক-শিক্ষিকার মতামত চায় রাজ্য। সম্প্রতি তাঁরা নিজের নিজের মত জানিয়ে চিঠি পাঠিয়েছেন রাজ্যের শিক্ষা দফতরে। সরকারি পাঠ্যক্রম কমিটি সূত্রের খবর, তাঁদের মধ্যে তিন জন ‘বিপ্লবী সন্ত্রাসবাদ’ শিরোনাম সমর্থন করেছেন। চতুর্থ জন সরাসরি সমর্থন না-করে এই নামকরণের পিছনে কিছু বিশ্লেষণ যোগ করেছেন।\nচার শিক্ষক-শিক্ষিকার মতামত জেনে নিয়ে অধ্যায়টি পরিমার্জন করে কিছু বিশ্লেষণ যোগ করা হয়েছে বলে জানিয়েছেন পাঠ্যক্রম কমিটির ওই সূত্র। মধ্যশিক্ষা পর্ষদের প্রশাসক কল্যাণময় গঙ্গোপাধ্যায় জানান, পরিমার্জিত অধ্যায়টি পর্ষদের ওয়েবসাইটে দিয়ে শিক্ষক-শিক্ষিকা ও শিক্ষানুরাগীদের মত চাওয়া হয়েছে।\nকিন্তু বিশিষ্ট শিক্ষক-শিক্ষিকাদের পরামর্শ নেওয়ার পরে আবার ওয়েবসাইটে সকলের মত চাওয়া হচ্ছে কেন, সেই প্রশ্ন উঠেছে পাঠ্যক্রম কমিটির মধ্যেই। শিক্ষামন্ত্রী পার্থ চট্টোপাধ্যায় অবশ্য জানান, কাউকে অসম্মান করার কোনও উদ্দেশ্য তাঁদের নেই। তিনি বলেন, “চার ইতিহাসবিদের মতামত হুবহু এক নয়। তাই আরও শিক্ষানুরাগীর কাছে মতামত চাওয়া হচ্ছে।” যদিও চার জন প্রবীণ শিক্ষক-শিক্ষিকা হুবহু এক কথা না-বললেও ‘বিপ্লবী সন্ত্রাসবাদ’ কথাটির বিরোধিতাও করেননি বলে পাঠ্যক্রম কমিটি সূত্রের খবর।\nশিক্ষানুরাগীদের কাছ থেকে মতামত নেওয়ার কাজ চলবে এক সপ্তাহ ধরে। সেগুলি দেখেই পরবর্তী সিদ্ধান্ত হবে বলে জানান মন্ত্রী।\nHistory Book Biplobi Santrasbad Madhyasikkha Parshad


নিবন্ধন বাতিল হতে পারে বিএনপি-জাতীয় পার্টির! – আমাদের নিকলী\nনিবন্ধন বাতিল হতে পারে বিএনপি-জাতীয় পার্টির!\nএকাদশ জাতীয় সংসদ নির্বাচনে ব্যয়ের হিসাব না দেয়ায় রাজনৈতিক দল হিসেবে নিবন্ধন বাতিলের ঝুঁকিতে পড়েছে তিনবারের ক্ষমতাভোগকারী দল বিএনপি। কেবল বিএনপিই নয়, সংসদের বিরোধী দল জাতীয় পার্টিসহ (জাপা) আরও ৩৭টি দল রয়েছে এই ঝুঁকিতে।\nইসি কর্মকর্তারা বলছেন, ভোটের গেজেট প্রকাশের ৩০ দিনের মধ্যে দলগুলোকে ব্যয়ের হিসাব দিতে হয়। কিন্তু ব্যয়ের হিসাব দেয়ার সময় শেষ হয়েছে গত ২১ এপ্রিল। কিন্তু এ ব্যয় বিবরণী জমা দেয়া তো দূরে থাক নির্ধারিত সময়ের মধ্যে দাখিল না করার বিষয়ে ইসির কাছে এখনও কোনো সময়ও চায়নি বিএনপিসহ অন্যান্য দল।\nতাই খুব শিগগিরই কারণ দর্শানোর নোটিশ দেয়া হবে এসব রাজনৈতিক দলকে।\nগণপ্রতিনিধিত্ব আদেশের (আরপিও) ৪৪ সিসিসি (৫) দফা অনুযায়ী, কোনো রাজনৈতিক দল ৯০ দিনের মধ্যে নির্বাচনী ব্যয়ের হিসাব জমা না দিলে সতর্ক করে ৩০ দিন সময় দেবে, এই ৩০ দিনের মধ্যে কোনো দল হিসাব দিতে ব্যর্থ হলে কমিশন চাইলে ১০ হাজার টাকা জরিমানা করে আরও ১৫ দিন সময় দিতে পারে। এই ১৫ দিনের মধ্যেও হিসাব জমা না দিলে কমিশন সংশ্লিষ্ট দলের নিবন্ধন বাতিল করে দেবে।\nইসির সংশ্লিষ্ট শাখার কর্মকর্তারা জানান, বিএনপিসহ ৩৭টি দল একাদশ জাতীয় সংসদ নির্বাচনের ব্যয়ের হিসাব জমা দেয়নি। কেবল বাংলাদেশ আওয়ামী লীগ গত ২১ এপ্রিল নির্বাচনী ব্যয়ের হিসাব জমা দিয়েছে।\nএকাদশ জাতীয় সংসদে নিবন্ধিত ৩৯টি রাজনৈতিক দলই নির্বাচনে অংশ নেয়। আরপিও অনুযায়ী, যে দল থেকে সর্বোচ্চ ৫০ জন প্রার্থী নির্বাচনে অংশ নিয়েছেন, সে দল সর্বোচ্চ ৭৫ লাখ টাকা ব্যয় করতে পারে। সর্বোচ্চ ১০০ প্রার্থীর জন্য দেড় কোটি টাকা করা যায়।\nসর্বোচ্চ ২০০ প্রার্থীর জন্য তিন কোটি টাকা এবং ২শ’র বেশি প্রার্থী দিলে সংশ্লিষ্ট দল সর্বোচ্চ সাড়ে চার কোটি টাকা ব্যয় করতে পারে।\nএক্ষেত্রে আওয়ামী লীগ, বিএনপি ও ইসলামী আন্দোলন বাংলাদেশ সাড়ে চার কোটি টাকা ব্যয় সীমা ছিল। কেননা, এই তিনটি দলের প্রার্থী রয়েছে দুইশ’র বেশি। আর জাতীয় পার্টির ব্যয়সীমা ছিল তিন কোটি টাকা। এরশাদের নেতৃত্বাধীন দলটির প্রার্থী ছিলেন ১শ’র বেশি।\nসংসদ নির্বাচনে আওয়ামী লীগের ২৫৮ জন, বিএনপির ২৪২ জন ও ইসলামী আন্দোলন বাংলাদেশের ২৯৯ জন প্রার্থী প্রতিদ্বন্দ্বিতা করেন। আর জাতীয় পার্টি প্রার্থী দেয় ১৭৪ আসনে।\nজানা যায়, দলগুলো চাঁদা ও অনুদানসহ অন্যান্য খাত থেকে আয় করতে পারে। নির্বাচনে ব্যয়ও করতে হয় নির্ধারিত খাতে। এক্ষেত্রে পার্টি প্রধানের ভ্রমণ, পোস্টার ও প্রচারকাজের জন্য ব্যয় করার প্রথা রয়েছে।\nএদিকে আরপিও অনুযায়ী, ফলাফল গেজেট আকারে প্রকাশের ৩০ দিনের মধ্যে নির্বাচনের সব প্রতিদ্বন্দ্বী প্রার্থীকে রিটার্নিং কর্মকর্তাদের কাছে ব্যয়ের হিসাব জমা দিতে হয়। ইতিমধ্যে সে সময় অতিবাহিত হয়েছে। যারা হিসাব দেয়নি তাদের বিরুদ্ধে মামলা করার চিন্তা করছে নির্বাচন কমিশন।\nএর আগে দশম সংসদ নির্বাচনের পর জাতীয় পার্টির চেয়ারম্যান হুসেইন মুহম্মদ এরশাদ সময়মতো ব্যয়ের হিসাব না দেয়ায় মামলা করেছিল নির্বাচন কমিশন।\nএ বিষয়ে ইসি সচিব হেলালুদ্দীন আহমদ সংবাদমাধ্যমকে বলেন, আমরা বিএনপিসহ অন্য দলকে কারণ দর্শানোর নোটিশ দেবো। এরপরও তারা ব্যয়ের হিসাব না দিলে আরপিও অনুযায়ী, নিবন্ধন বাতিল করা হবে।\n“আমরা ইতোমধ্যে কমিশনের কাছে এ বিষয়ে ফাইল তুলেছি। তবে এখনও কোনো সিদ্ধান্ত দেয়া হয়নি,” বলেন তিনি।\n← পাকুন্দিয়ায় মাদক দিয়ে ফাঁসাতে গিয়ে গ্রেফতার হলেন যুবলীগ আহ্বায়ক\nধামইরহাটে রমজানের পবিত্রতা রক্ষায় ইসলামিক ফাউন্ডেশনের র‌্যালি ও সমাবেশ →\nবিয়েবাড়িতে এলে দিতে হবে টাকা : কার্ডে নিজেই লিখে দিলেন কনে


মন্দিরে চুুম্বন দৃশ্যের আপত্তি, নেটফ্লিক্সের বিরুদ্ধে মামলা – ক্রাইম টিভি বাংলা\nBy admin\t On Nov 23, 2020\nমুক্তি পাওয়ার প্রায় এক মাস পরে শিরোনামে উঠে এল মীরা নায়ার পরিচালিত সিরিজ ‘আ স্যুটেবল বয়’। ওই সিরিজের কিছু দৃশ্যে হিন্দু ভাবাবেগে আঘাত করার অভিযোগে ভারতের বিজেপি নেতা গৌরব তিওয়ারি এফআইআর দায়ের করেছেন নেটফ্লিক্সের বিরুদ্ধে। খবর আনন্দবাজারের।\nভারতীয় জনতা যুব মোর্চার জাতীয় সম্পাদক গৌরব টুইটে লিখেছেন, ‘আ স্যুটেবল বয় সিরিজে, নেটফ্লিক্স তিনটি চুম্বনের দৃশ্য দেখানো হয়েছে। তার মধ্যে একটি পর্বে মন্দিরের ভেতরে একটি চুম্বনের দৃশ্য দেখানো হয়েছে।’\nতিনি প্রশ্ন তুলেছেন, হিন্দু মেয়ের সঙ্গে মুসলিম ছেলের প্রেমের গল্পে সব চুম্বন দৃশ্যই কেন মন্দির প্রাঙ্গণের ভেতরে দেখানো হয়েছে। এজন্য মধ্যপ্রদেশের রেওয়ায় তিনি এফআইআর দায়ের করেন।\nসংবাদমাধ্যমের সঙ্গে কথা বলার সময় গৌরব জানিয়েছেন, চুম্বন দৃশ্যের বিরোধিতা তিনি করছেন না। কিন্তু মন্দিরে আরতি চলাকালীন সেই দৃশ্যগুলো শুট করা নিয়ে তিনি আপত্তি জানিয়েছেন।\nনির্মাতাদের উদ্দেশে তিনি প্রশ্ন তুলেছেন, মসজিদে আজান চলাকালীন এমন দৃশ্য শুট করতে পারতেন? এতটা শৈল্পিক স্বাধীনতা কি পাওয়া যেত? হিন্দুদের সহিষ্ণুতাকে তাদের দুর্বলতা ভাববেন না। এতে শুধু মধ্যপ্রদেশেরই নয়, ভগবান শিব এবং তার কোটি কোটি ভক্তের আবেগকে অপমানিত করা হয়েছে। আপনাদের ক্ষমা চাওয়া উচিত।\nগৌরব জানান, শিব ভক্তদের জন্য রানি অহল্যাবাঈ হোলকার মহেশ্বর ঘাটটি উৎসর্গ করেছিলেন। প্রস্তর যুগের হাজার হাজার শিবলিঙ্গ এই ঘাটকে গৌরবান্বিত করে। ধর্মীয় স্থানে ‘লাভ জিহাদ’ প্রচার করা এবং হিন্দুদের ভাবাবেগে আঘাত করা হয়েছে বলে তার অভিযোগ। এর জন্য নেটফ্লিক্সকে তিনি ধিক্কার জানিয়ে নিজের ফোন থেকে ইতিমধ্যেই নেটফ্লিক্স অ্যাপটি মুছে দিয়েছেন।\nঅন্য দিকে মধ্যপ্রদেশের স্বরাষ্ট্রমন্ত্রী নরোত্তম মিশ্রও ঘটনাটি নিয়ে ক্ষুব্ধ। তিনি জানিয়েছেন, আমি কর্তৃপক্ষকে জানিয়েছি নেটফ্লিক্স এবং ওই সিরিজের পরিচালক-প্রযোজকদের বিরুদ্ধে কোন ধরনের আইনি পদক্ষেপ করা যায়, তা খতিয়ে দেখতে।\nবিক্রম শেঠের উপন্যাসের উপর ভিত্তি করে তৈরি এই সিরিজ ২৩ অক্টোবর নেটফ্লিক্সে মুক্তি পেয়েছে। টাবু, ঈশান খট্টর, তানিয়া মানিকতলা, রসিকা দুগ্গল মতো অভিনেতাদের দেখা যাচ্ছে এই সিরিজে।\nব্রাজিলের কিংবদন্তী ফুটবলার, ফুটবলের রাজা পেলের বিষয়ে যে ১০টি তথ্য হয়তো আপনার জানা নেই\nমা বলে জড়িয়ে ধরলে সব কষ্ট ভুলে যাই: অপু বিশ্বাস\nনারী-পুরুষের বৈষম্য নিয়ে যা বললেন মিমি চক্রবর্তী\nএবারের জন্মদিন বিশেষ মনে হচ্ছে না মমতাজের, কেন?


ভারত ম্যাচে কি বাংলাদেশকে ‘বান’ মারে কেউ! | Egiye Cholo | এগিয়ে চলো\nHome/খেলা ও ধুলা/ভারত ম্যাচে কি বাংলাদেশকে ‘বান’ মারে কেউ!\nভারত ম্যাচে কি বাংলাদেশকে ‘বান’ মারে কেউ!\nTanvir Hossain Jony October 4, 2018\nসুযোগটা এসেছিল, অনেকগুলো শেষ বলের হারের ক্ষতের প্রলেপ দেয়ার। তাদের প্রতি প্রত্যাশা ছিল, মাশরাফিদের ক্ষতে প্রলেপ দিতে পারবেন তো হৃদয়রা? ভারতকে হারাতে পারলে ফাইনালে উঠে যেতেন যুবারা। শেষ উইকেটে তখন মিনহাজুর রহমান আর রকিবুল হাসান। খেলায় তখন ২২ বলে যখন ৩ রান দরকার, অনুর্ধ্ব-১৯ এশিয়া কাপের ফাইনালের টিকেট বাংলাদেশের যুবাদের হাতের মুঠোয়। কিন্তু একি করলেন মিনহাজ?\nএকজন ক্রীড়া সাংবাদিকের ফেসবুক লাইভে দেখা গেলো, নন স্ট্রাইক প্রান্ত থেকে মিনহাজের পাগলাটে দৌড়! পরিণতি? রান আউট, বাংলাদেশের ২ রানের হার। হাতের মুঠোয় থাকা ফাইনালের টিকেট হাতছাড়া। মিনহাজকে কাঠগড়ায় তলা যায়, কিন্তু ম্যাচ শেষে হতাশায় উইকেটে যেভাবে পড়ে রইলেন দুইজন, তাদের প্রতি প্রশ্ন তোলাটাই কেমন অমানবিক দেখায়।\nএমন রানআউটের হারে পুরনো কোন হারের স্মৃতি মনে পড়েছে? টি২০ বিশ্বকাপে ভারতের বিপক্ষের সেই হার। তিন বলে প্রয়োজন দুই রান। পরপর দুই বলে বাতাসে বলটা ভাসিয়ে খেলে মুশফিক-রিয়াদের আত্মাহুতি। এরপর মুস্তাফিজের রানআউট! হতাশায় মুষড়ে পড়া।\nযুবাদের এশিয়া কাপের এই আসরে অভিষেক হয়েছে ৮ ক্রিকেটারের, শ্রীলংকার সাথে হেরেছে প্রথম ম্যাচ। পাকিস্তানকে হারিয়ে ঘুরে দাঁড়িয়েছে আবার, হংকংকে হারিয়ে উঠেছে সেমিফাইনালে। ভারতের সাথে বোলিংটা হয়েছে বেশ। ঢাকা প্রিমিয়ার লিগে আবাহনীর বিপক্ষে ৪ উইকেট তুলে নিয়ে আলোচনায় আসা পেসার শরিফুল ইসলামের গতির ঝড়ে ১৭২ রানে গুটিয়ে গিয়েছে ভারত। কিন্তু টপঅর্ডারের যাচ্ছেতাই ব্যাটিংয়ে ৬৫ রানে ৫ উইকেট নেই। এরপর শামীম-আকবর আলীর প্রতিরোধ, বুক চিতিয়ে লড়াই করা ষষ্ঠ উইকেট জুটি ৭৪ রান যোগ করে ফাইনালের স্বপ্ন দেখিয়েছিল বাংলাদেশকে। ১৩৯ থেকে ১৭০, ৩১ রানে পাঁচ উইকেট হারানো এবং সাথে যোগ করুন শেষ ব্যাটসম্যান মিনহাজের পাগলাটে রানআউট। সব এলোমেলো হয়ে গেল।\nগতকাল ৩৯ বলে বাংলাদেশের দরকার ১২ রান, ভারতের ১ উইকেট। রানআউট হবার আগে বাংলাদেশের প্রয়োজন ২৩ বলে ৩ রান। তিনটি সিঙ্গেল রান দুরুত্ব যখন, তখনই সেই পুরোনো গল্প। আরও একবার তীরে এসে তরি ডুবল বাংলাদেশের। কিন্তু এই আক্ষেপের শেষ কোথায়? সিনিয়র কিংবা যুব দল— সবখানে কি শুধু দুঃখের গল্পই লেখাই হবে?\nম্যাচ শেষে কাঁদো কাঁদো কণ্ঠে শামীম কেবল এতটুকুই বললেন, ‘এমন হারের কষ্টটা তো বলে বোঝানো যাবে না। আমি আমার সর্বোচ্চ দিয়ে চেষ্টা করেছি ম্যাচটা শেষ করে আসার।’\nম্যাচ শেষে শামীমের মতন অমন কান্নাভেজা হতাশামাখা মুখ দেখা গিয়েছে এর আগেও, জাতীয় দলের অনেকেই এমন ম্যাচ হেরে কেঁদেছেন। এই কাঁদানোর তালিকায় সবচেয়ে বেশীবার এসেছে এই ভারতের নাম। গত ৯ বছরে ৬টা ফাইনাল হেরেছে বাংলাদেশ, যার তিনটিই এশিয়া কাপ। দুইবারই প্রতিপক্ষ ভারত, একবার পাকিস্তান। ২০১২-তে পাকিস্তানের সাথে দুই রানে হার, এইতো সদ্য শেষ হওয়া এশিয়া কাপে শেষ বলে হার। শ্রীলংকায় নিদহাস ট্রফির ফাইনালে ভারতের সাথে জিতে যাওয়া ম্যাচে দিনেশ কার্তিকের দানব হয়ে উত্থান, সৌম্যের দারুণ বোলিং করেও শেষ বলের ছক্কায় বাংলাদেশের হেরে যাওয়া। আর কিছুদিন আগে এশিয়া কাপের ফাইনালে অল্প রান নিয়েও জমজমাট লড়াইয়ের পর শেষ বলে হার। আর কত?\nমাসখানেক আগে ফুটবলেও অনুর্ধ্ব-১৬ সাফের ফাইনালে ভারতের সাথে ১-০ গোলের হার। ভারত যেন এক দুর্বোধ্য ফাঁদ। ভারত ম্যাচে যেন বাংলাদেশকে ‘বান’ মারে কেউ, জিততে দিবে না সে! এই বান ঠেকাব কীভাবে? এই ফাঁদ থেকে বাংলাদেশ নিজেকে টেনে তুলবে কবে? আর কত ফাইনাল কিংবা শেষ বলের হার থেকে মিলবে মুক্তি!\nঅনূর্ধ্ব ১৯ এশিয়া কাপ বান বাংলাদেশ ভারত


বিশ্বের সবচেয়ে বয়স্ক মানুষ সিলেটের ১৩৫ বছরের তৈয়ব আলী! - Beanibazar View24\nHome/আলোচিত খবর/বিশ্বের সবচেয়ে বয়স্ক মানুষ সিলেটের ১৩৫ বছরের তৈয়ব আলী!\nবিশ্বের সবচেয়ে বয়স্ক মানুষ সিলেটের ১৩৫ বছরের তৈয়ব আলী!\nতৈয়ব আলী। সিলেটের কুশিয়ারা নদী আর হাকালুকি হাওরপাড়ের উপজেলা ফেঞ্চুগঞ্জের ঘিলাছড়া ইউনিয়নের পশ্চিম যুধিষ্ঠিপুর গ্রামের বাসিন্দা। দ্বিতীয় বিশ^যুদ্ধ থেকে শুরু করে পাক-ভারত বিভক্তি বা ১৯৭১ সালের মুক্তিযুদ্ধ- সব ইতিহাসই মুখস্থ দীর্ঘদেহী এই মানুষটির।\nতৈয়ব আলীর দাবি, তাঁর জন্ম ১৮৮৪ সালে। এসব যুদ্ধ তাঁর স্মৃতিতে এখনো অমলিন। তৈয়ব আলীর হিসাব অনুযায়ী, তাঁর বয়স ১৩৫ বছর। বিশে^র সবচেয়ে বয়স্ক মানুষ দাবি করে এর স্বীকৃতি চান তিনি।\nবয়স ১৩৫ হলেও তৈয়ব আলী এখনো বেশ শক্ত-সমর্থ। হাঁটাচলা করেন স্বাভাবিক। নিজের প্রয়োজনীয় কাজগুলো করে নেন নিজেই। নিজের কাজে অন্যের সহযোগিতা চাওয়া তাঁর মোটেই পছন্দ নয়।\nব্রিটিশ আমলে চতুর্থমান (চতুর্থ শ্রেণি) পড়া তৈয়ব আলী এখনো পত্রিকা পড়তে পারেন চশমা ছাড়াই। মুখে দাঁত না থাকলেও এ নিয়ে তাঁর আফসোস নেই। বরং ক্ষোভ আছে চিকিৎসকদের ওপর।\nদাঁতের ব্যথা নিয়ে দন্ত চিকিৎসকের কাছে যাওয়ার পর জোর করে তাঁর দাঁত ফেলে দেওয়া হয়েছে বলে ক্ষোভ জানান তৈয়ব আলী। তৈয়ব আলীর জাতীয় পরিচয়পত্রে জন্মসাল লেখা ১৯১২ খ্রিস্টাব্দ।\nকিন্তু এটা মানতে নারাজ তিনি। তৈয়ব আলীর দাবি, ‘নির্বাচনের আগে বাড়িতে এসে লোকজন তথ্য নিয়েছে। ওই সময় জন্মতারিখ জিজ্ঞাসা না করে তারা মনগড়া জন্মসাল বসিয়েছে।’ তৈয়ব আলীর ১০ ছেলে, ৩ মেয়ে।\nবর্তমানে ছেলে-মেয়ে, নাতি-নাতনিসহ ৬৯ জনের বিশাল পরিবার তাঁর। তৈয়ব আলীর বাবা আমজদ উল্লাহও মারা গিয়েছিলেন ১১৩ বছর বয়সে। তৈয়ব আলী জানান, দ্বিতীয় বিশ^যুদ্ধ, ব্রিটিশবিরোধী যুদ্ধ, দেশবিভাগ (পাকিস্তান-ভারত বিভক্তি), ভাষা আন্দোলন, মহান মুক্তিযুদ্ধ- সবই তাঁর স্মৃতিতে জমা আছে।\nএসব ঐতিহাসিক ঘটনার অনেক স্মৃতি এখনো তাঁকে আলোড়িত করে, স্মৃতিকাতর করে। স্থানীয় সূত্রে জানা যায়, প্রায় শত বছর আগে মোমিনছড়া চা-বাগান প্রতিষ্ঠার সময় বাগান কর্তৃপক্ষকে ছয় টাকায় ভূমি লিজ দিয়েছিলেন তৈয়ব আলী।\nমোমিনছড়া বাগানের সঙ্গে করা বন্দোবস্ত চুক্তি প্রমাণ দেয় তৈয়ব আলীর বয়সের সত্যতা। তৈয়ব আলী জানান, তাঁর শৈশবে এলাকার সরপঞ্চ ছিলেন আবদুর রশীদ চৌধুরী।\nসরপঞ্চের বাড়িতেই ছিল চতুর্থমান স্কুল। বাড়ির টঙ্গি (বাংলো) ঘরের ওই স্কুলে চতুর্থমান (চতুর্থ শ্রেণি) পর্যন্ত পড়ালেখা করেছেন তিনি। প্রসঙ্গত, এর আগে যুক্তরাষ্ট্রভিত্তিক জেরনটলজি রিসার্চ গ্রুপ জানিয়েছিল, বিশে^র সবচেয়ে বয়স্ক ব্যক্তি জাপানের নাবি তাজিমা।\n২০১৮ সালের ২১ এপ্রিল মৃত্যুবরণের সময় তাঁর বয়স ছিল ১১৭ বছর। তৈয়ব আলীর মতো তাঁর এলাকার লোকজনও বিশ্বাস করেন, তাঁর বয়স ১৩৫ বছর। ডাক্তারি পরীক্ষা করানো হলে তৈয়ব আলী শুধু বাংলাদেশের নয়, বিশে^র সবচেয়ে বয়স্ক ব্যক্তি হতে পারেন বলে মনে করেন এলাকাবাসী।\nবিজ্ঞান ও প্রযুক্তি বিশ্ববিদ্যালয়ের দুই ছাত্রকে রেগিং এর নামে অত্যাচার: সিনেমা কেও হার মানাবে (ভিডিও)\nআমেরিকায় ইতিহাসে প্রথম পুলিশের ক্যাপ্টেন পদে সিলেটের খন্দকার আব্দুল্লাহ\nসিলেটে লন্ডন প্রবাসীর নববিবাহিত স্ত্রীর অলঙ্কারসহ ২১ লাখ টাকার মালামাল চুরি\nনবীগঞ্জে দোকানে অনৈতিক কাজ: যুবক-যুবতীসহ ৫ জনের কারাদণ্ড\nবৃহত্তর সিলেটে পাঁচ মন্ত্রী; তালিকায় নেই শিক্ষামন্ত্রী নাহিদ


কবি মন্দাক্রান্তাকে গণধর্ষণের হুমকি, চিহ্নিত অভিযুক্ত | Uncategorized - News18 Bangla, Today's Latest Bengali News\nকবি মন্দাক্রান্তাকে গণধর্ষণের হুমকি, চিহ্নিত অভিযুক্ত\nফেসবুকের ওপেন ওয়ালে কবিকে গণধর্ষণের হুমকি, অভিযুক্ত রাজা দাসকে চিহ্নিত করল লালবাজার সাইবার সেল ৷\n#কলকাতা: অভিযোগ পাওয়ার পরই সক্রিয় পুলিশ ৷ এফআইআর-এর ২৪ ঘণ্টা পেরনোর আগেই চিহ্নিত অভিযুক্ত ৷ ফেসবুকের ওপেন ওয়ালে কবিকে গণধর্ষণের হুমকি, অভিযুক্ত রাজা দাসকে চিহ্নিত করল লালবাজার সাইবার সেল ৷\n‘অভিশাপ’ কবিতাটি নিয়ে বিতর্কে শ্রীজাতর পাশে দাঁড়ানোয় হুমকির মুখে পড়েন কবি মন্দক্রান্তা সেন ৷ জনৈক রাজা দাসের অ্যাকাউন্ট থেকে কবিকে অশালীন ভাষায় কটাক্ষ ও মন্তব্য করা হয় ৷ শুধু তাই নয় সোশ্যাল মিডিয়ায় দেওয়ালে সরাসরি গণধর্ষণের হুমকি দেওয়া হয় ৷ ফেসবুকে নিজের ওয়ালে স্বয়ং একথা জানান মন্দাক্রান্তা সেন ৷ অভিযুক্তের কমেন্ট সহ পোস্টটিও রয়েছে তাঁরই ফেসবুক অ্যাকাউন্টের ওয়ালে ৷ ঘটনায় লালবাজার সাইবার সেলে অভিযোগ জানান তিনি ৷ পুরো ঘটনাটি প্রকাশ্যে আসায় ফের ধিক্কার ও সমালোচনায় মুখর হয়ে ওঠে নাগরিক সমাজ ৷\nঘটনার প্রতিক্রিয়ায় মন্দাক্রান্তা জানান, ‘আমি নিজের জন্য ভীত নই ৷ আমি সমাজ, দেশের জন্য আতঙ্কিত ৷ সমাজ কেমন যেন ধর্মান্ধতার দিকে ঝুঁকে পড়েছে ৷ আরও বেশি করে প্রতিবাদ প্রয়োজন ৷’\n‘অভিশাপ’ সিরিজের একটি কবিতা ফেসবুকে পোস্ট করার পর থেকেই শ্রীজাতর বিরুদ্ধে ধর্মীয় ভাবাবেগে আঘাত দেওয়ার অভিযোগ ওঠে ৷ কবিতার শেষ দুটি লাইন নিয়ে আপত্তি তুলে শ্রীজাতর বিরুদ্ধে শিলিগুড়ির সাইবার সেলে জামিন অযোগ্য ধারায় এফআইআর দায়ের হয়।\nকিন্তু কেন? উত্তরপ্রদেশের মুখ্যমন্ত্রী হিসেবে যোগী আদিত্যনাথের নাম ঘোষণা হতেই দেশ জুড়ে বিতর্ক শুরু হয়। সেই ঝড় ধাক্কা দেয় সোশ্যাল মিডিয়াতেও। গত ১৯ মার্চ ফেসবুকে অভিশাপ নামে একটি কবিতা পোস্ট করেন শ্রীজাত। তাতেই নাকি বিতর্কের সূত্রপাত। কী ছিল সেই কবিতায়?\nমনে করা হচ্ছে, উত্তরপ্রদেশের মুখ্যমন্ত্রী যোগী আদিত্যনাথের উদ্দেশেই লেখা ওই কবিতাটি। যোগীর নানা সময়ে করা বিতর্কিত মন্তব্যকে বিদ্ধ করেই নাকি লেখা হয়েছে কবিতাটি। মূলত, আপত্তি উঠেছে অভিশাপের শেষ দুটি লাইন নিয়ে। তাতেই বিতর্কের সূত্রপাত। আর সেই জল গড়িয়েছে এফআইআর দায়ের পর্যন্ত।\nপ্রথম থেকেই সেই বিতর্কে শ্রীজাতর পাশে দাঁড়িয়েছিলেন মন্দাক্রান্তা ৷ লেখক-শিল্পীদের স্বাধীনতার পক্ষে সওয়াল তুলে এই ঘটনার প্রতিবাদে বুদ্ধিজীবী ও সাধারণ মানুষদের নিয়ে মিছিলে পা মেলাল তিনি ৷\nআর এখান থেকেই শুরু নতুন বিতর্ক ৷ ‘মৌলবাদী’-দের নজরে এবার মন্দাক্রান্তা ৷ এক কবিতার বদলে এফআইআর প্রাণনাশের হুমকি! কবিকে সমর্থন করায় জুটল গণধর্ষণের হুমকি ৷ অসহিষ্ণুতার নয়া উদাহরণ ৷ ক্রমশই লম্বা হচ্ছে তালিকা ৷ শ্রীজাতর পরে এবার ‘মৌলবাদী’-দের রোষানলে মন্দাক্রান্তা সেন ৷\nকবি মন্দাক্রান্তাকে হুমকির প্রবল নিন্দা শ্রীজাতর মুখে ৷ ‘এটা নিন্দনীয় ঘটনা ৷ প্রশাসন নিশ্চয়ই উপযুক্ত ব্যবস্থা নেবে ৷’\n#Accused Identified#Gangrape Threat#Mandakranta Sen#Srijato\nFirst published: 04:52:01 PM Mar 30, 2017\nপথসুরক্ষার বার্তা দিতে মাথায় হেলমেট পরে, বাইকে চেপে শ্বশুরবাড়ি এলেন কনে! দেখুন ভিডিও


প্রধানমন্ত্রী বিএনপি-জামায়াতের অগ্নিসন্ত্রাস ও বোমা হামলার শিকার ৭ জনকে আর্থিক সহায়তা দিলেন - BANGLA-NEWS24\nHome / অপরাধ / প্রধানমন্ত্রী বিএনপি-জামায়াতের অগ্নিসন্ত্রাস ও বোমা হামলার শিকার ৭ জনকে আর্থিক সহায়তা দিলেন\nপ্রধানমন্ত্রী বিএনপি-জামায়াতের অগ্নিসন্ত্রাস ও বোমা হামলার শিকার ৭ জনকে আর্থিক সহায়তা দিলেন\nফেব্রুয়ারি ১৫, ২০১৭\tঅপরাধ, জরুরী সংবাদ, জাতীয়, রাজধানীর খবর, সারা দেশের খবর Leaveacomment 61 Views\nঢাকা, ১৫ ফেব্রুয়ারী ২০১৭ইং (বাংলা-নিউজ টুয়েন্টিফোর ডটকম): আজ সকালে প্রধানমন্ত্রীর কার্যালয়ে প্রধানমন্ত্রী শেখ হাসিনা বিএনপি-জামায়াত চক্রের ২০১৪ ও ২০১৫ সালের হরতাল ও অবরোধের সময় তাদের অগ্নিসন্ত্রাস ও বোমা হামলার শিকার ৭ জনকে আর্থিক সহায়তা দিয়েছেন। এর মধ্যে হামলায় গুরুতর আহত ফেনীর এসএসসি পরীক্ষার্থী মিনহাজুল ইসলাম অনিক ও শাহরিয়ার হৃদয় রয়েছে।\nঅনিকের মা আমেনা আকতার জেসমীন ও হৃদয়ের বাবা আবুল খায়েরের হাতে প্রত্যেককে ১০ লাখ করে টাকার চেক তুলে দেন। প্রধানমন্ত্রীর প্রেস সচিব ইহসানুল করিম একথা জানান।\nতিনি বলেন, এছাড়া প্রধানমন্ত্রী ঢাকার তেজগাঁও সার্কেলের সহকারী কমিশনার (ভূমি) আবদুল কাদের মিয়া, গাজীপুরের শেরপুরের গিয়াস উদ্দিন আহমেদ ও ঝিনাইদহের শৈলকুপার মো. লিটন মিয়া প্রত্যেককে ১০ লাখ করে টাকা এবং ঢাকার মিরপুরের মধ্য পাইকপাড়ার সৈয়দ মো. আবদুল মতিন ও ঢাকার বংশালের মো. সেলিম হোসেন সেলিম প্রত্যেককে ৫ লাখ করে টাকার চেক প্রদান করেন।\nচেক প্রদানকালে শেখ হাসিনা অগ্নিসন্ত্রাস ও বোমা হামলায় আক্রান্তদের শারীরিক অবস্থার খোঁজ-খবর নেন ও তাদের সান্ত¦না দেন। এসময় এক হৃদয় বিদারক দৃশ্যের সৃষ্টি হয়।\nবিএনপি-জামায়াতের সন্ত্রাস ও হামলার শিকার ব্যক্তিরা আর্থিক সহায়তার জন্য প্রধানমন্ত্রীর প্রতি আন্তরিক কৃতজ্ঞতা প্রকাশ করেন।\nএর আগে প্রধানমন্ত্রী অনিক, হৃদয় ও আবদুল কাদের মিয়ার চিকিৎসার দায়িত্ব নেন এবং তাদেরকে উন্নত চিকিৎসার জন্য ভারতে পাঠানো হয়।\nঅনিক ও হৃদয় দু’জনে ছিল ফেনী সরকারী পাইলট উচ্চ বিদ্যালয়ের এসএসসি পরীক্ষার্থী। উভয়ে ২০১৫ সালের ৫ জানুয়ারি মুখোশধারী সন্ত্রাসীদের বোমা হামলায় গুরুতর আহত হয়। এ সময় তারা প্রাইভেট টিউটরের বাসা থেকে রিকশায় নিজ বাসায় ফিরছিলো। বোমা বিস্ফোরণে অনিকের শরীরের বিভিন্ন অংশ ভয়ঙ্করভাবে পুরে যায়। তার দুইটি চোখই মারাত্মকভাবে ক্ষতিগ্রস্ত হয়।\nঅনিককে প্রথমে ফেনী আধুনিক সদর হাসপাতালে ভর্তি করা হয়। পরে তাকে ঢাকা মেডিকেল কলেজ হাসপাতালের বার্ন ইউনিটে স্থানান্তর করা হয়। পরে তার চোখের চিকিৎসার জন্য জাতীয় চক্ষু বিজ্ঞান ইনস্টিটিউট ও হাসপাতালে নিয়ে যাওয়া হয় এবং আরো উন্নত চিকিৎসার জন্য ভারতের চেন্নাই পাঠানো হয়।\nঅপরদিকে ফেনীর নির্বাহী ম্যাজিস্ট্রেট আবদুল কাদের মিয়া ২০১৫ সালের ৯ জানুয়ারি জেলা শহরে দুষ্কৃতকারীদের নৃশংস বোমা হামলায় গুরুতর আহত হন। সকাল ৯টা ৫মিনিটে পুলিশ কোয়ার্টারের কাছ দিয়ে যাওয়ার সময় শহীদ শহীদুল্লাহ কায়সার সড়কে দুষ্কৃতকারীরা তাকে বহনকারী মাইক্রোবাসে পেট্রোল বোমা ছুঁড়ে দেয়। বিজিবি সদস্যদের সঙ্গে নিয়ে তার দায়িত্ব পালনে ঢাকা-চট্টগ্রাম মহাসড়কে যাওয়ার পথে ওই হামলা চালানো হয়।\nপ্রধানমন্ত্রীর উপদেষ্টা এইচটি ইমাম, মুখ্য সচিব ড. কামাল আবদুল নাসের চৌধুরী, প্রধানমন্ত্রীর কার্যালয়ের সিনিয়র সচিব সুরাইয়া বেগম এবং এলজিআরডি সচিব আবদুল মালেক এসময় উপস্থিত ছিলেন।\nPrevious নতুন সিইসি নুরুল হুদাসহ ৫ নতুন নির্বাচন কমিশন শপথ গ্রহণ করেছেন\nNext ডাক ও টেলিযোগাযোগ বিভাগ পরিদর্শনে সজীব ওয়াজেদ জয়


রাজনীতি এবং সাংবাদিকতা হাতে হাত ধরে চলে : ডা. দীপু মনি | দ্যা গ্লোবাল নিউজ ২৪\nএ কে আজাদ, চাঁদপুর : ‘রাজনীতি এবং সাংবাদিকতা হাতে হাত ধরে চলে। আমি যেমনি রাজনৈতিক পরিবারের সন্তান, একইভাবে সাংবাদিক পরিবারেরও সন্তান। সাংবাদিকতা জগতটা একান্ত আমার আপন জগত। এই ভুবনে আসলে আমার মনে হয় আমি যেনো আপনজনদের কাছে আসলাম। আজ সেই আপনজনদের এই মহামিলনে আসতে পারবো এটা আমার খুব দৃঢ় বিশ^াস ছিলো। আর আমার মনের খুব ইচ্ছা ছিলো বলেই শত ব্যস্ততার মাঝেও আল্লাহ আমাকে আমার এই শত ভাইদের মাঝে উপস্থিত হওয়ার সুযোগ করে দিয়েছেন। সেজন্যে মহান রাব্বুল আলামীনের শুকরিয়া আদায় করছি। পাশাপাশি সেই সকাল থেকে সন্ধ্যা পর্যন্ত চাঁদপুর জেলার প্রত্যন্ত অঞ্চলের সাংবাদিক ভাইরা যে স্বতঃস্ফ‚র্তভাবে উপস্থিত রয়েছেন, তাঁদের প্রতিও অশেষ কৃতজ্ঞতা। চাঁদপুর জেলার সাংবাদিকদের কাছে এভাবেই নিজেকে উপস্থাপন করলেন সাংবাদিকদের একান্ত আপনজন সাবেক পররাষ্ট্রমন্ত্রী ও চাঁদপুর-৩ আসনের সংসদ সদস্য ডাঃ দীপু মনি। চাঁদপুর প্রেসক্লাবের উদ্যোগে চাঁদপুর জেলায় কর্মরত সাংবাদিকদের অংশগ্রহণে দিনব্যাপী এ সাংবাদিক সমাবেশের সমাপনী অনুষ্ঠানে ডাঃ দীপু মনি এমপি প্রধান অতিথির বক্তব্য রাখেন। গতকাল ১ অক্টোবর সোমবার চাঁদপুর প্রেসক্লাব কমিউনিটি সেন্টারে এ সাংবাদিক সমাবেশ অনুষ্ঠিত হয়।\nডাঃ দীপু মনি সাংবাদিকদের উদ্দেশ্যে বলেন, আপনারা হলেন জাতির বিবেক। সে বিবেককে জাগ্রত করে একটু ভাবুন তো, অনেকে অনেক বড় বড় পদে থাকেন, কিন্তু ক’জন মানুষের স্বজন হতে পারেন, ক’জন মানুষের জন্যে, আপনাদের জন্যে কাজ করে থাকেন? এ দিকটি বিবেচনা করে বিবেক দিয়ে অবশ্যই আপনারা মূল্যায়ন করবেন। চাঁদপুরের সাংবাদিকতা সম্পর্কে তিনি বলেন, চাঁদপুরের সাংবাদিকতা জগত থেকেই তো অনেক বড় বড় সাংবাদিক হয়েছে। তাঁদের উত্তরসূরিই তো আপনারা। সে জন্যে সাংবাদিকতার এথিক্স ও মান যেনো বজায় থাকে সে অনুরোধ আমি আপনাদের প্রতি রাখবো। একজন পাঠক হিসেবে সংবাদপত্র এবং সাংবাদিকদের কাছ থেকে যে প্রত্যাশা থাকে সে প্রত্যাশার জায়গাটি যেনো প্রশ্নবিদ্ধ না হয় সে দাবিটাও আজ সাংবাদিকদের কাছে রাখবো।\nদীপু মনি সাংবাদিক সমাজকে তাঁর একান্ত আপনজন উল্লেখ করে বলেন, এতগুলো ভাইয়ের মাঝে একটি মাত্র বোনের দাবি-আব্দার থাকাটা তো খুবই যৌক্তিক। আর সে দাবি নিয়েই বলছি, বিগত নির্বাচনে যেভাবে আপনাদের সহযোগিতা পেয়েছি, আসছে নির্বাচনেও সর্বাত্মক সহযোগিতা প্রত্যাশা করছি। আর এটা স্বাভাবিক যে, সম্পাদকদের উপর অনেক চাপ থাকে, চাপ আসে। কিন্তু আপনারা সত্যটা তুলে ধরবেন, সে সত্য যদি আমার বিপক্ষেও যায়। চাঁদপুর প্রেসক্লাবের উন্নয়ন এবং সাংবাদিকদের বিভিন্ন দাবির বিষয়ে তিনি আপ্রাণ চেষ্টা করবেন বলে জানান। অতীতেও তিনি সাংবাদিকদের কল্যাণে ছিলেন, বর্তমানে আছেন, ভবিষ্যতেও থাকবেন বলে তিনি ্আশ^স্ত করেন। এর আগে সকাল সাড়ে ৯টায় সাংবাদিক সমাবেশের উদ্বোধনী পর্ব অনুষ্ঠিত হয়। সমাবেশ উদ্বোধন করেন চাঁদপুর পৌরসভার মেয়র ও জেলা আওয়ামী লীগের সভাপতি নাছির উদ্দিন আহমেদ। প্রধান আলোচক ছিলেন জেলা পরিষদের চেয়ারম্যান আলহাজ¦ ওচমান গনি পাটওয়ারী আলোচনা রাখেন। এরপর দিনভর বিভিন্ন পর্ব এবং মনোমুগ্ধকর সাংস্কৃতিক অনুষ্ঠান অনুষ্ঠিত হয়। বিভিন্ন পর্বে চাঁদপুর জেলা শহর ছাড়াও বিভিন্ন উপজেলার সাংবাদিকরা বক্তব্য রাখেন। সমাপনী অনুষ্ঠানে বিশেষ অতিথি হিসেবে বক্তব্য রাখেন জেলা প্রশাসক মোঃ মাজেদুর রহমান খান ও পুলিশ সুপার মোঃ জিহাদুল কবির পিপিএম। বিশেষ অতিথি হিসেবে আরো উপস্থিত ছিলেন চাঁদপুর জেলা আওয়ামী লীগের সাধারণ সম্পাদক আবু নঈম পাটওয়ারী দুলাল। প্রেসক্লাবের সভাপতি ইকবাল হোসেন পাটওয়ারীর সভাপ্রধানে এবং সাধারণ সম্পাদক মির্জা জাকিরের উপস্থাপনায় সমাপনী অনুষ্ঠানে সাংবাদিকদের মধ্য থেকে বক্তব্য রাখেন চাঁদপুর প্রেসক্লাবের সাবেক সভাপতি ইকরাম চৌধুরী, কাজী শাহাদাত, গোলাম কিবরিয়া জীবন, শাহ মোহাম্মদ মাকসুদুল আলম, শরীফ চৌধুরী, সাবেক সাধারণ সম্পাদক রহিম বাদশা, সোহেল রুশদী ও জিএম শাহীন। এ পর্বে প্রবন্ধ পাঠ করেন চাঁদপুর প্রেসক্লাবের সাবেক সভাপতি ও দৈনিক চাঁদপুর কণ্ঠের প্রধান সম্পাদক কাজী শাহাদাত। সাংবাদিক নেতৃবৃন্দ প্রধান অতিথি ডাঃ দীপু মনি এমপি এবং অন্যান্য বিশেষ অতিথিকে ফুলেল শুভেচ্ছা ও ক্রেস্ট প্রদান করেন।\nPrevious : বিশ্বনাথে পাঁচদিনেও মামলা দেয়নি তানভীরের পরিবার, লাপাত্তা ডাক্তার\nNext : সাংবাদিক সমাবেশে দুই বাংলার শিল্পীদের মনোজ্ঞ সাংস্কৃতিক অনুষ্ঠান


কম বয়সীদের স্ট্রোক বাড়ছে\n/ Stroke in young people is on the rise\n১ নভেম্বর, ২০২১ ০৮:২১\nএত দিন সবার ধারণা ছিল স্ট্রোক শুধু বয়স্ক ব্যক্তিদের হয়। তবে সেই ধারণা এখন পরিবর্তন হয়েছে। করোনার মধ্যে তরুণদের স্ট্রোকের সংখ্যা বেড়েছে। একই সঙ্গে এই রোগে আক্রান্ত হয়ে মৃত্যুও বেড়েছে।\nকুমিল্লার বাসিন্দা বালু উত্তোলন শ্রমিক সুমন। দীর্ঘদিন কঠোর পরিশ্রমের কাজ করে জীবিকা নির্বাহ করেন। শুক্রবার কর্মরত অবস্থায় হঠাৎ মস্তিষ্কের বাম পাশে রক্ত জমাট বাঁধে ৩১ বছর বয়সী সুমনের। একপাশের রক্ত চলাচল বন্ধ হয়ে যাওয়ায় আরেক পাশ দুর্বল হয়ে পড়ে।\nপ্রথমে কুমিল্লা হাসপাতালে নেয়া হয় সুমনকে। শারীরিক অবস্থার অবনতি হওয়ায় তাকে ঢাকা মেডিক্যাল কলেজ হাসপাতালে ভর্তি করা হয়।\nএ হাসপাতালের নিউরো সায়েন্স বিভাগের সহযোগী অধ্যাপক ডা. সুমন রানা নিউজবাংলাকে বলেন, ‘এত দিন সবার ধারণা ছিল স্ট্রোক (মস্তিষ্কে রক্তক্ষরণ) শুধু বয়স্ক ব্যক্তিদের হয়। তবে সেই ধারণা এখন পরিবর্তন হয়েছে। করোনার মধ্যে তরুণদের স্ট্রোকের সংখ্যা বেড়েছে। একই সঙ্গে এই রোগে আক্রান্ত হয়ে মৃত্যুও বেড়েছে। মাসে কিংবা বছরে কত সংখ্যক তরুণ রোগী এই হাসপাতালে সেবা নিতে আসেন, সেই পরিসংখ্যান নেই তাদের কাছে। তবে আগের তুলনায় কম বয়সীদের সেবা নেয়ার হার অনেক বেড়েছে বলে জানান এই চিকিৎসক।\nবাংলাদেশ পরিসংখ্যান ব্যুরোর (বিবিএস) তথ্যেও এই প্রমাণ মিলেছে। দেশে অসংক্রামক রোগের মধ্যে স্ট্রোকে আক্রান্ত হয়ে মৃত্যুর সংখ্যা বাড়ছে। এক বছরে স্ট্রোকে মৃত্যু বেড়েছে ৪০ হাজার। দেশে স্ট্রোকে আক্রান্ত হয়ে ২০১৯ সালে মারা গিয়েছিলেন ৪৫ হাজার ৫০২ জন। ২০২০ সালে এই সংখ্যা বেড়ে দাঁড়িয়েছে ৮৫ হাজার ৩৬০ জনে। সচেতনতার ঘাটতি, ডায়াবেটিস, উচ্চ রক্তচাপ, ধূমপান ও তামাকজাত পণ্য সেবনের প্রবণতা, অস্বাস্থ্যকর জীবনযাপনসহ নানা কারণে স্ট্রোকের মৃত্যুও বাড়ছে বলে মনে করছেন বিশেষজ্ঞরা।\nতারা বলছেন, খাদ্যাভ্যাস, জীবনযাত্রা, ফাস্ট ফুড ও মাদক গ্রহণের ফলে যুবকদের বড় একটি অংশ ডায়াবেটিসে ভুগছেন। অনেক কম বয়সে চাপ নিচ্ছেন। এতে করে মানসিক প্রভাব পড়ছে। যেসব তরুণ সেবা নিতে আসেন, তাদের অধিকাংশই আসেন মস্তিষ্কে রক্তক্ষরণজনিত সমস্যায় আক্রান্ত হয়ে।\nগত সেপ্টেম্বরে আমেরিকান নিউরোলজি একাডেমির প্রকাশিত গবেষণায় বলা হয়, করোনায় আক্রান্ত তরুণদের মাঝে স্ট্রোকের হার আশঙ্কাজনক হারে বৃদ্ধি পেয়েছে। করোনার ফলে স্ট্রোকে আক্রান্ত তরুণদের ৫০ ভাগ রোগীর স্ট্রোকের লক্ষণ প্রকাশিত হওয়ার সময় জ্বর-কাশি শ্বাসকষ্ট ইত্যাদি উপসর্গ ছিল না। এ ছাড়া তরুণদের ক্ষেত্রে স্ট্রোক করোনার প্রথম লক্ষণ হিসেবে বিবেচনায় আসছে।\n৯০ ভাগ স্ট্রোক প্রতিরোধ করা সম্ভব\nস্ট্রোক বিশেষজ্ঞদের আশঙ্কা, করোনায় আক্রান্ত উপসর্গহীন তরুণদের অর্ধেকই ব্রেইন স্ট্রোকে ভুগতে পারেন। ৩০ বছর বয়স্ক মৃদু করোনায় উপসর্গসহ রোগীরা স্ট্রোক নিয়ে হাসপাতালে ভর্তি হচ্ছেন। বিশ্ব স্বাস্থ্য সংস্থার তথ্য মতে, স্ট্রোক মৃত্যুর দ্বিতীয় ও অক্ষমতার তৃতীয় কারণ।\nনিম্ন ও মধ্যম আয়ের ৭০ ভাগ দেশেই স্ট্রোকের ঝুঁকি সবচেয়ে বেশি। এসব দেশে ৮৭ ভাগ ক্ষেত্রে মৃত্যু ও অক্ষমতার প্রধান কারণ এই রোগ। বিশ্বে প্রতিবছর দেড় কোটি মানুষ স্ট্রোকে আক্রান্ত হয়, যাদের ৩০ ভাগই মারা যায়। আর প্রায় ৬০ ভাগ পক্ষাঘাতগ্রস্ত হয়।\n৯০ শতাংশ স্ট্রোক প্রতিরোধ করা সম্ভব স্বাস্থ্যসম্মত খাদ্যাভ্যাস ও নিয়মমাফিক জীবন যাপন করলে। আশার কথা হলো, দ্রুত চিহ্নিত করতে পারলে ৭০ শতাংশের বেশি রোগী এর মারাত্মক ছোবল থেকে রেহাই পেতে পারে। এখন পর্যন্ত বিশ্বের প্রায় ৮ কোটি মানুষ স্ট্রোক থেকে সুস্থ হয়েছে।\nবাংলাদেশেও বাড়ছে স্ট্রোকের রোগীর সংখ্যা। ঢাকা মেডিক্যালের নিউরো সায়েন্স বিভাগের করা গবেষণা বলছে, দেশে ৪০ বছরে রোগটির তীব্রতা বেড়েছে শতভাগ। বর্তমানে প্রতি চারজনে একজন স্ট্রোকের ঝুঁকিতে রয়েছেন। উল্টোদিকে উন্নত বিশ্বের দেশগুলোতে স্ট্রোকের মাত্রা কমেছে ৪২ শতাংশ। ২০৫০ সালে বিশ্বে স্ট্রোকের মোট রোগীর ৮০ শতাংশই নিম্ন ও মধ্যম আয়ের দেশগুলোর হবে বলে আশঙ্কা করা হচ্ছে।\nঢাকা মেডিক্যাল কলেজ হাসপাতালের নিউরো সায়েন্স বিভাগের সহযোগী অধ্যাপক ডা. শফিকুল ইসলাম নিউজবাংলাকে বলেন, ‘উচ্চ রক্তচাপের রোগীদের মধ্যে ৪৮ শতাংশই স্ট্রোকের ঝুঁকিতে রয়েছেন। অনিয়ন্ত্রিত জীবন যাপনের কারণে প্রতি ১০০ জনে ৩৬ জন স্ট্রোকের শিকার হচ্ছেন। এ ছাড়া রোগটিতে আক্রান্ত ১৯ শতাংশের দেহে অতিরিক্ত মেদ, ১৭ শতাংশ মানসিক চাপে ভোগেন। এ ছাড়া ২৩ শতাংশ জাঙ্ক ফুডে আসক্ত।’\nতিনি বলেন, স্ট্রোকে আক্রান্তের প্রধান কারণ উচ্চ রক্তচাপ। এই কারণে মস্তিষ্কে রক্ত চলাচল বন্ধ হয়ে যায়। বিশেষ করে অনিয়ন্ত্রিত রক্তচাপ থাকলে স্ট্রোকের ঝুঁকি বাড়ে। এ জন্য প্রতিকারের চেয়ে প্রতিরোধে এগিয়ে আসতে হবে।\nডা. শফিকুল ইসলাম বলেন, স্ট্রোক দুই ধরনের। রক্তনালি বন্ধ হয়ে যাওয়া এবং রক্তনালি ফেটে মস্তিষ্কে রক্তক্ষরণ। স্ট্রোকের লক্ষণগুলো হলো শরীরের ভারসাম্য রাখতে সমস্যা হওয়া, কথা জড়িয়ে যাওয়া, হঠাৎ করে চোখে কম দেখা, মাথা ঘোরানো, অচেতন হয়ে পড়া, শরীরের এক দিক অবশ হয়ে যাওয়া ইত্যাদি।\nস্ট্রোকে আক্রান্ত ৫০ শতাংশ রোগীর পক্ষাঘাত ঘটে\nনিউরো সায়েন্স বিভাগের এই সহযোগী অধ্যাপক বিশ্ব স্বাস্থ্য সংস্থার তথ্য উল্লেখ করে বলেন, বিশ্বে বছরে দেড় কোটি মানুষ স্ট্রোকজনিত সমস্যায় ভোগে। এর মধ্যে স্ট্রোকে মৃত্যু হয় প্রায় ৫০ লাখের। বাকিদের স্ট্রোকের কারণে পক্ষাঘাতজনিত সমস্যা বরণ করে নিতে হয়। এই রোগীরা পরিবারের বোঝা হয়ে যান। চল্লিশোর্ধ্ব ব্যক্তিদের মধ্যে স্ট্রোকের ঝুঁকি বেশি। তবে শিশুদেরও স্ট্রোক হতে পারে।


Request for Q/A monetization - CloseWe\nক্লোজউই প্রশ্নোত্তরের জ্ঞানভাণ্ডার সমৃদ্ধ করার উদ্দেশ্যে চালু করেছে আকর্ষণীয় মনেটাইজেশন প্রোগ্রাম। আপনার জানা সাধারণ জ্ঞানমূলক ও সংক্ষিপ্ত প্রশ্ন করে তার উত্তর দেয়ার মাধ্যমে কিংবা অন্যের করা অনুত্তরিত প্রশ্নে উত্তর দেয়ার মাধ্যমে আপনি এই প্রোগ্রামে অংশগ্রহণ করতে পারবেন।\nআমাদের বর্তমান মনেটাইজেশন রেট অনুযায়ী প্রতি প্রশ্ন এবং উত্তরের জন্য ৳০.৪০ হারে প্রদান করা হচ্ছে। এছাড়াও আপনার জনপ্রিয় প্রশ্ন বা উত্তরসমূহের উপর ক্লোজউই কর্তৃপক্ষ বাড়তি বোনাস প্রদান করবে।\nআপনাকে যেসব নীতিমালা মেনে চলতে হবেঃ\nনিজের প্রতিটি প্রশ্নের উত্তর নিজেকেই দিতে হবে।\nপূর্ণরুপ সম্পর্কিত প্রশ্ন উত্তর করা যাবে না।\nসময় সম্পর্কিত প্রশ্ন উত্তর করা যাবে না।\nপ্রশ্নের ধরণ "সাধারণ জ্ঞান অথবা সংক্ষিপ্ত" ক্যাটাগরির হতে হবে এবং টপিক অবশ্যই "সাধারণ জ্ঞান" দিয়ে প্রশ্ন করতে হবে। অন্য টপিক দেয়া যাবে না। যদি কর্তৃপক্ষ বার্তা দিয়ে পরিবর্তন করতে বলে তাহলে ভিন্ন কথা।\nপ্রশ্নের গাঠনিক রূপ বর্ণনাত্মক হতে হবে, অর্থাৎ "ভূমিকম্পের দেশ কোনটি?" এভাবে না লিখে " ভূমিকম্পের দেশ এর নাম কি?" এভাবে লিখতে হবে।\nউত্তর পূর্ণবাক্যে দিতে হবে। যেমনঃ কোন মশার কামড়ে ডেঙ্গু জ্বর হয়? এই প্রশ্নের উত্তর শুধু "এডিস মশা" না হয়ে হবে "এডিস মশার কামড়ে ডেঙ্গু জ্বর হয়।" এ সমস্যার জন্য মনেটাইজেশন চলে গেলে আবার মনেটাইজেশন ফিরে পেতে চাইলে প্রতি উত্তরের জন্য ১০ টাকা হারে জরিমানা দিতে হবে।\nঅ্যানোনিমাস এ ক্লিক করে প্রশ্ন/উত্তর করা যাবে না।\nপ্রয়োজনবশত কর্তৃপক্ষের পাঠানো বার্তায় উল্লেখিত দিকনির্দেশনা অবশ্যই অনুসরণ করতে হবে।\nযেসব বিষয়াদি আপনাকে ডিমনেটাইজ করতে পারেঃ\nপূর্বে করা হয়েছে এরকম প্রশ্ন করা।\nপূর্বে করা প্রশ্ন সামান্য পরিবর্তন করে পুনরায় জিজ্ঞাসা করা। অর্থাৎ যদি আগে থেকেই থাকে "বাংলাদেশ কত সালে স্বাধীন হয়?" তাহলে করা যাবে না "বাংলাদেশ কবে স্বাধীন হয়?"\nভুল বানান কিংবা দৃষ্টিকটু শব্দের ব্যবহার।\nইতোমধ্যে উত্তর আছে এমন প্রশ্নে উত্তর দেয়া (শুধুমাত্র প্রথম উত্তরদাতার একাউন্টে ব্যালেন্স যুক্ত হয়)।\nপ্রশ্ন বা উত্তরে অপ্রাসঙ্গিক কোন চিহ্ন (যেমনঃ একাধিক প্রশ্ন বা আশ্চর্যবোধক চিহ্ন) কিংবা মার্ক-আপ ব্যাবহার করা।\nকোন প্রশ্ন বা উত্তরের অংশবিশেষে পরিবর্তন আনার অনুরোধ উপেক্ষা করা।\nযে কোন প্রশ্নের উত্তরের জন্য যে কেউ টাকা অফার করতে পারে। সাধারণত সময়সাপেক্ষ অনুসন্ধান ও বিস্তারিত লেখনীর প্রয়োজন এরকম প্রশ্নে প্রশ্নকর্তারা অফার দিয়ে থাকেন। নির্ধারিত সময়ের মাঝে এই ধরণের প্রশ্নে আপনার দেয়া উত্তর নির্বাচিত হলে আপনি সে অফারের সমপরিমাণ টাকা বোনাস হিসেবে পাবেন।\nভবিষ্যৎ আপডেট বা পরিবর্তন সম্পর্কে অবহিত থাকার স্বার্থে এই পাতাটি প্রতিদিন চেক করুন।\nনির্বাচিত হবার যোগ্যতা\nদুঃখিত! আপনি লগইন করেননি।\nলগ ইন রেজিস্টার


বসবাসযোগ্য শীর্ষ দশে অস্ট্রেলিয়ার চার শহর\n০৯ জুন ২০২১, ১৯:৫২\nবসবাসযোগ্য শহরের তালিকায় গত কয়েক দশক ধরে প্রথম সারিতে আপন মহিমায় ঠাঁই করে নেয় অস্ট্রেলিয়ার বেশ কয়েকটি শহর। এবারও ব্যতিক্রম হয়নি। কেবল হিসেবের খাতায় পাল্টে গেছে নামগুলো। মানে উন্নত হয়ে কয়েক ধাপ এগিয়েছে এডিলেড, পার্থ ও ব্রিসবেন শহর। মেলবোর্নও আছে তালিকায়, তবে ছিটকে পড়েছে সিডনি।\nইকোনোমিস্ট ইন্টেলিজেন্স ইউনিটের র‌্যাংকিং অনুসারে টানা সাত বছর মুকুট ধরে রাখা মেলবোর্ন শহর এবার শীর্ষ দশের আট নম্বর আঁকড়ে ধরেছে। ২০১৭ এরপর সামান্য ব্যবধানে ভিয়েনা থেকে পিছিয়ে টানা দুবছর (২০১৮ ও ২০১৯) ২য় স্থান ধরে রাখে শহরটি। তবে এবার করোনার ছোবলে সবচেয়ে বেশি ক্ষতিগ্রস্ত হওয়ায় পিছিয়ে যেতে হয়েছে আরও ছয় ধাপ।\nঅন্যদিকে অস্ট্রেলীয় শহর হিসেবে বিশ্বের কাছে সবচেয়ে বেশি পরিচিতি পাওয়া সিডনি কিছুটা হতাশ করেছে স্থানীয়দের। তবুও দখলে আছে এগারতম স্থান। এর আগে ২০১৬ এবং ২০১৭ সালে শীর্ষ দশ থেকে বাদ পড়ে প্রশান্ত পাড়ের এ শহরটি।\nশীর্ষ দশের তৃতীয় স্থান ও অস্ট্রেলিয়ার সেরা হিসেবে মুকুট কেড়ে নিয়েছে দক্ষিণ অস্ট্রেলিয়ার রাজধানী এডিলেড। তারপরেই আছে পার্থ। বিশ্ব র‌্যাংকিংয়ে ষষ্ঠ ও অস্ট্রেলিয়ায় দ্বিতীয় এ শহর। অস্ট্রেলিয়ার সবচেয়ে বড় রাজ্য ওয়েস্টার্ন অস্ট্রেলিয়ার রাজধানী পার্থের জীবনমান ধারাবাহিকভাবে একটি মাত্রা অনুযায়ী এগোচ্ছে, তাই চমক দেখিয়েছে শহরটি।\nএদিকে অস্ট্রেলিয়ার বাইব্রেন্ট সিটি বিস্রবেন প্রশংসা ছড়িয়ে ঠাঁই করে নিয়েছে টপটেনে। সিডনির আগে অবস্থান নিয়ে দশ নম্বর জায়গাটিতে মান উন্নয়নের জানান দিয়েছে কুইন্সল্যান্ডের রাজধানী বিস্রবেন।\nস্থিতিশীলতা, স্বাস্থ্যসেবা, সংস্কৃতি, পরিবেশ, শিক্ষা এবং অবকাঠামোসহ আরও বেশ কয়েকটি গুরুত্বপূর্ণ খাতে অবদান রেখে এই র‌্যাংকিংয়ে তালিকাভুক্ত হতে হয়। আর এখানে অস্ট্রেলিয়ার মুনশিয়ানা যেন সবার চেয়ে বেশি। প্রাকৃতিক সৌন্দর্যের লীলাভূমি এই দেশটি সুখী দেশ হিসেবেও সমাদৃত।\nবাসযোগ্য শীর্ষ ১০ শহর:\n১. অকল্যান্ড, নিউজিল্যান্ড (96.0)\n২. ওসাকা, জাপান (94.2)\n৩. অ্যাডিলেড, অস্ট্রেলিয়া (94.0)\n৪. ওয়েলিংটন, নিউজিল্যান্ড (93.7)\n৫. টোকিও, জাপান (93.7)\n৬. পার্থ, অস্ট্রেলিয়া (93.3)\n৭. জুরিখ, সুইজারল্যান্ড (92.8)\n৮. জেনেভা, সুইজারল্যান্ড (92.5) (জেনেভা ও মেলবোর্ন অষ্টম স্থানে রয়েছে)\n৯. মেলবোর্ন, অস্ট্রেলিয়া (92.5)\n১০. ব্রিসবেন, অস্ট্রেলিয়া (92.4)\nক‌রোনা মোকাবিলায় বাংলাদেশকে ৫ মিলিয়ন ডলার দেবে অস্ট্রেলিয়া\nলাখো ইঁদুরের উৎপাতে অতিষ্ঠ অস্ট্রেলিয়ার মানুষ


‘চাড্ডা নাড্ডা ফাড্ডা গাড্ডা, রোজ কেউ না কেউ চলে আসছে’: মুখ্যমন্ত্রী - West Bengal News 24\nHome/রাজনীতি/‘চাড্ডা নাড্ডা ফাড্ডা গাড্ডা, রোজ কেউ না কেউ চলে আসছে’: মুখ্যমন্ত্রী\n‘চাড্ডা নাড্ডা ফাড্ডা গাড্ডা, রোজ কেউ না কেউ চলে আসছে’: মুখ্যমন্ত্রী\nবৃহস্পতিবার বিজেপির সর্বভারতীয় সভাপতি জগত্‍প্রকাশ নাড্ডার কনভয়ে ইট পাথর নিয়ে হামলা হয়। ডায়মন্ডহারবার রোডে শিরাকোলের কাছে ওই ঘটনায় ভাঙচুর হয় সংবাদমাধ্যমের গাড়িও। কিন্তু সে ঘটনার দায় কার্যত বিজেপির উপরেই চাপিয়ে দিলেন মমতা বন্দ্যোপাধ্যায়।\nএদিনই বিকেলে ধর্মতলার গান্ধীমূর্তির পাদদেশে কৃষকদের ধর্নামঞ্চে কৃষিবিল আইনের বিরোধিতার অনুষ্ঠানে যোগ দিয়েছিলেন দিদি। সেই মঞ্চ থেকে মমতা দাবি করেন, শিরাকোল-সরিষা এলাকার হামলার বিজেপিই দায়ী। এমনকি তাঁর ইঙ্গিত, প্রচার পাওয়ার জন্য এ ঘটনা একেবারে সাজানোও হতে পারে।\nমমতা বন্দ্যোপাধ্যায় দাবি করেন, শিরাকোলে তৃণমূলের একটা প্রোগ্রাম আজ আগে থেকেই ঠিক ছিল। বিজেপি পরে কর্মসূচি ঠিক করেছে। তাঁর কথায়, ‘তোমরা প্ল্যানিং করে করোনি তো! আমি পুলিশকে বলব তদন্ত করে বের করতে সব মিথ্যে মানা যায় না। আর মানা যাবে না।’\nদ্বিতীয়ত, দিদি এই হামলার দিকে প্রশ্ন তুলে বলেছেন, ‘এত সব সিআরপিএফ নিয়ে ঘুরছো, সেন্ট্রাল ফোর্স নিয়ে ঘুরছো তাহলে কী করে গাড়িতে হাত দিল? এক এক জন গুন্ডাকে পর্যন্ত আধাসেনা জওয়ান দিয়ে রেখেছো। আর তোমার পার্টির লোক যখন আর্মস নিয়ে, লাঠি নিয়ে রাস্তায় নামে তখন উল্টে রাজ্যকে দোষ দাও। রাজ্যকে কিছু জানাও না।’\nশুধু তাই নয়, ওই হামলা পরিকল্পনা মাফিক বিজেপির তরফ থেকেই করা হয়েছে বলেও ইঙ্গিত করেন মমতা বন্দ্যোপাধ্যায়। তিনি ক্ষোভে ফেটে পড়ে বলেন, ‘যখন কিছু না থাকে তখন ভায়োলেন্স করে বিজেপি।\nআরও পড়ুন: শ্বাসকষ্ট নিয়ে হাসপাতালে বুদ্ধদেব, আশ্বাস মুখ্যমন্ত্রীর\nতার পরে বলে, ‘এই দেখো আমাকে মেরেছে।’ একটা কনভয়ে ৫০টা গাড়ি থাকবে কেন। তার মধ্যে আবার ৩০টা গাড়ি প্রেসের, ৪০টা বাইক। কেন দাঁড়িয়েছিলে রাস্তায়, কে একটা ইট মারবে আর ভিডিও তুলবে। আগে থেকে গাড়ি থেকে ভিডিও করছিলে, জানতে তোমরা যে ইট মারবে… জানতে বুঝি!’\nস্পষ্টতই শিলিগুড়িতে বিজেপির উত্তরকন্যা অভিযানের অশান্তির দিকে ইঙ্গিত করেন তিনি। সেখানে পুলিশের গুলিতে উলেন রায় নামের এক বিজেপি কর্মীর মৃত্যুর অভিযোগ ওঠার পরে তদন্ত করে জানা যায়, মিছিল থেকেই চলেছিল পেলেট গান। তাতেই মারা গেছেন ওই ব্যক্তি।\nআজকের হামলাও বিজেপি নিজেই আয়োজিত করেছে বলে দাবি করেন মমতা। সেই সঙ্গেই তিনি বলেন, ‘গতবার হেস্টিংসে কী হয়েছিল, তোমাদের লোক ছিল। নিজেদের লোক দিয়ে নাটক করেছো।\nঈশ্বরচন্দ্র বিদ্যাসাগরের মূর্তি ভেঙেছিল কারা, মনে পড়ে? ইশ্বরচন্দ্রের মূর্তির মতো প্ল্যান করে সবকিছু করোনি তো আজ!’ অর্থাত্ তিনি বারবারই ইঙ্গিত করতে চান, বিজেপি নিজেই পরিকল্পনা করে ঘটিয়েছে আজকের অশান্তি।\nপর্যবেক্ষকরা অনেকেই বলছেন, রাজ্যের বুকে এত বড় একটা হামলার ঘটনায় তার নিন্দা না করা, উল্টে অন্য পক্ষকে দোষ চাপানো—এমনটা একেবারেই মুখ্যমন্ত্রীর মতো কাজ নয়। এতে বরং রাজ্যের আইনি বিশৃঙ্খলাকেই প্রশ্রয় দেওয়া হয়।\nসল্টলেকে বাড়ির ছাদে কঙ্কাল


টিকা উৎপাদন করে বিশ্বকে দেওয়ার সক্ষমতা আমাদের আছে: প্রধানমন্ত্রী\nপ্রকাশ : ১৬ নভেম্বর ২০২১, ০৩:৩১ আপডেট : ১৬ নভেম্বর ২০২১, ০৩:৫৯\nপ্রধানমন্ত্রী শেখ হাসিনা বলেছেন, সারাবিশ্বে কোনো মানুষ যেন করোনা ভ্যাকসিন থেকে দূরে না থাকে। আমাদেরকে সুযোগ দিলে আমরা উৎপাদন করব। আমরা বিশ্বে দিতে পারব। সে সক্ষমতা আমাদের আছে।\nবঙ্গবন্ধুর নামে পুরস্কার চালু করায় ইউনেসকোকে ধন্যবাদ জানিয়ে গতকাল সোমবার (১৫ নভেম্বর) জাতীয় সংসদে আনা সাধারণ প্রস্তাবের ওপর আলোচনায় অংশ নিয়ে তিনি এ কথা বলেন। আলোচনা শেষে ধন্যবাদ প্রস্তাবটি সর্বসম্মতিক্রমে সংসদে গৃহীত হয়।\nপ্রধানমন্ত্রী বলেন, ‘করোনা ভাইরাসের টিকা সর্বজনীন হতে হবে। এটা উন্মুক্ত করতে হবে। এটা জনগণের প্রাপ্য। জনগণের সম্পদ হিসেবে দিতে হবে। জমিও নিয়ে রেখেছি। এভাবে উদ্যোগ নিয়ে কাজ করে যাচ্ছি।’\nসাম্প্রতিক বিদেশ সফরের কথা তুলে ধরে প্রধানমন্ত্রী বলেন, ‘আজকে করোনাভাইরাস মোকাবিলায় আমাদের যে সাফল্য সেটি আন্তর্জাতিক স্বীকৃতি পেয়েছে। আমি এটাও বলে এসেছি-আমরা নিজেরা ভ্যাকসিন তৈরি করতে চাই। ভ্যাকসিন তৈরির ক্ষেত্রে যে বাধাগুলো আছে, সেগুলো আপনাদের সরিয়ে দিতে হবে। করোনাভাইরাসের টিকা যেন সর্বজনীন হয়, সেই আহ্বানও বিশ্বনেতাদের জানিয়ে এসেছি।\nগ্লাসগোতে বিশ্ব জলবায়ু সম্মেলন এবং প্যারিসে ইউনেসকোর ৭৫ বছর পূর্তির অনুষ্ঠানে যোগদানের পাশাপাশি বেশকিছু অনুষ্ঠানে অংশ নিতে যুক্তরাজ্য ও ফ্রান্সে দুই সপ্তাহের সফর শেষে রবিবার সকালে দেশে ফেরেন প্রধানমন্ত্রী। ১২ নভেম্বরে প্যারিসে ইউনেসকো সদর দপ্তরে সৃজনশীল অর্থনীতির জন্য ‘ইউনেসকো-বাংলাশে বঙ্গবন্ধু শেখ মুজিবুর রহমান’ পুরস্কার বিতরণ অনুষ্ঠানে অংশ নেন তিনি।\nবাংলাদেশের প্রস্তাবে গতবছর ডিসেম্বরে ইউনেসকো নির্বাহী পরিষদের শরৎকালীন অধিবেশনে সর্বসম্মতিক্রমে বঙ্গবন্ধুর নামে আন্তর্জাতিক এই পুরস্কার দেওয়ার সিদ্ধান্ত হয়, এটা বঙ্গবন্ধুর নামে জাতিসংঘের কোনো অঙ্গসংস্থার চালু করা প্রথম আন্তর্জাতিক পুরস্কার।\nবঙ্গবন্ধুর নামে পুরস্কার চালু করায় ইউনেসকোকে ধন্যবাদ জানিয়ে শেখ হাসিনা বলেন, ‘৭৫ এর পর আমরা কী দেখেছি? ১৯টা ক্যু হয়েছে। হাজারো সেনাবাহিনীর অফিসার ও সৈনিক, বিমান বাহিনীর অফিসার ও সৈনিক এবং সাধারণ মানুষকে নির্বিচারে হত্যা করা হয়েছে। কারাগারে ফেলে রাখা হয়েছে, নির্যাতন চলেছে। গুলি-অস্ত্র, দুর্নীতি-এটাই ছিল জননীতি। এর বাইরে একটা দেশকে যে উন্নত করা যায়, সেদিকে কোনো আন্তরিকতাই আমরা দেখিনি। আমি বাংলাদেশে আসার পর কী দেখেছি? বিজ্ঞান পড়েই না মানুষ। এই অবস্থা! বিজ্ঞানের প্রতি কোনো আগ্রহ নেই। গবেষণা তো ছিলই না। কোনো বিশেষ বরাদ্দও ছিল না।’\n১৯৯৬ সালে ক্ষমতায় এসে বিজ্ঞান-প্রযুক্তিতে আওয়ামী লীগ সরকারের গৃহীত বিভিন্ন পদক্ষেপের কথা তুলে ধরে প্রধানমন্ত্রী বলেন, ‘এখন আমরা পিছিয়ে নেই। আমি ধন্যবাদ জানাই বাংলাদেশের জনগণকে। তারা বারবার আমায় ভোট দিয়েছে। সেবা করার সুযোগ দিয়েছে। আমরা সাধ্যমত চেষ্টা করেছি। এক দশকের ভেতরে বাংলাদেশের পরিবর্তন সারাবিশ্বে একটা মর্যাদা পেয়েছে। বাংলাদেশের কাউকে বাইরে গিয়ে কথা শুনতে হয় না।’\nতিনি বলেন, ‘ভালো কাজটা চোখে না দেখলে আমাদের কিছু বলার নেই। আমাদের যে সিআরআই আমরা তৈরি করেছি, সেন্টার ফর রিসার্চ অ্যান্ড ইনফরমেশন-এটা বাংলাদেশ আওয়ামী লীগের একটা গবেষণা প্রতিষ্ঠান। যে প্রতিষ্ঠানটা ২০০১ সালে অপারেশন ক্লিন হার্টের সময় খালেদা জিয়া বন্ধ করে দিয়েছিল। আমরা পুনরায় চালু করি। সেখান থেকে ইয়াংবাংলা নামে একটা উদ্যোগ নেওয়া হয়। যুবসমাজকে উৎসাহিত করা। তাদেরকে স্টার্টআপ প্রোগ্রামের মাধ্যমে কর্মসংস্থানের ব্যবস্থা করা। তাদেরকে এটাও বলা হয়, শুধু চাকরির পেছনে ঘুরবে কেন, চাকরি দেওয়ার যোগ্যতা অর্জন করবে। নিজের পায়ে দাঁড়াবে। নিজেরা ব্যবসা করবে, নিজেরা অন্যকে চাকরি দেবে। এই উদ্যোগ নেওয়া হয়েছে আমারে সরকারের আমলে।’\nস্পিকারের উদ্দেশে সংসদ নেতা বলেন, ‘আপনি জানেন যে আমার ছেলে সজীব ওয়াজেদ জয় ও রেহানার ছেলে রাদওয়ান মুজিব সিদ্দিক এবং আমাদের কিছু তরুণ সংসদ সদস্য সকলে মিলেই কিন্তু ইয়াংবাংলা স্টার্টআপ প্রোগ্রাম নিয়েছে। এই প্রোগ্রামের জন্য আমরা বিশেষ বরাদ্দও রেখেছি। ছেলেমেয়েরা যদি কেউ উদ্যোগ নিতে চায়, আমরা তাদের পাশে দাঁড়াব। অনলাইনে কেনাবেচা, ই-কমার্স, টেন্ডার এগুলো তো হয়েছে বাংলাদেশে। সামনে আরও সময় আছে। আরও হবে। এক দিনে তো হয় না। ধাপে-ধাপে করতে হয়।’\n‘মোটিভ ক্রিয়েশন’ নামে উগান্ডার একটি সংগঠন যে এবারের ‘ইউনেসকো-বাংলাদেশ বঙ্গবন্ধু শেখ মুজিবুর রহমান’ পুরস্কার পেয়েছে-সে বিষয়টি তুলে ধরে প্রধানমন্ত্রী বলেন, ‘একদিন ইনশাআল্লাহ বাংলাদেশেরও কোনো না কোনো উদ্যোক্তা এই পুরস্কারটা পাবে বলে আমি আশা করি।’\nআওয়ামী লীগ দলীয় সংসদ সদস্য ও সাবেক চিফ হুইপ আব্দুস শহীদ কার্যপ্রণালী বিধির ১৪৭ বিধিতে সাধারণ আলোচনার প্রস্তাবটি তোলেন।\nপ্রস্তাবের ওপর অন্যদের মধ্যে আলোচনায় অংশ নেন-আওয়ামী লীগের আমির হোসেন আমু, শেখ ফজলুল করিম সেলিম, মতিয়া চৌধুরী, পররাষ্ট্রমন্ত্রী এ কে আব্দুল মোমেন, শিক্ষামন্ত্রী দীপু মনি, নুরুল ইসলাম নাহিদ, ওয়ার্কার্স পার্টির সভাপতি রাশেদ খান মেনন, তথ্য ও যোগাযোগ প্রযুক্তি প্রতিমন্ত্রী জুনাইদ আহমেদ পলক, ওয়াসিকা আয়শা খান, বিরোধী লীয় উপনেতা জিএম কাদের, জাতীয় পার্টির (জাপা) মহাসচিব মুজিবুল হক চুন্নু, বিএনপির হারুনুর রশীদ, জাপার রুস্তম আলী ফরাজী ও পীর ফজলুর রহমান।


নতুন ৬টি বেসরকারি বিশ্ববিদ্যালয় অনুমোদন দিয়েছে শিক্ষা মন্ত্রণালয় - লেখাপড়া বিডি\nনতুন ৬টি বেসরকারি বিশ্ববিদ্যালয় অনুমোদন দিয়েছে শিক্ষা মন্ত্রণালয়\nলেখাপড়া বিডি ডেস্ক January 12, 2016\tবেসরকারি বিশ্ববিদ্যালয়, শিক্ষা সংবাদ 1 Comment\nনতুন ৬টি বেসরকারি বিশ্ববিদ্যালয় অনুমোদন দিয়েছে শিক্ষা মন্ত্রণালয়। নতুন বেসরকারি বিশ্ববিদ্যালয়ের সংখ্যা দাড়ালো ৮৯টিতে। আরো ১১০টি আবেদন প্রক্রিয়াধীন আছে বলে শিক্ষা মন্ত্রণালয় থেকে জানা গেছে। এ ছাড়াও বর্তমানে দেশে বর্তমানে ৩৮টি পাবলিক বিশ্ববিদ্যালয় রয়েছে।\nনতুন অনুমোদন পাওয়া বেসরকারি বিশ্ববিদ্যালয়ের মধ্যে ঢাকায় ২টি ও চট্টগ্রাম, খুলনা, কুষ্টিয়া ও মানিকগঞ্জে ১টি করে।\nঢাকায় ২টি বিশ্ববিদ্যালয়ের নাম ও ঠিকানা:\nঅনুমোদন দেওয়া ফাইলের সারসংক্ষেপে দেখা গেছে, ঢাকায় অনুমোদন পেয়েছে দি ইন্টারন্যাশনাল ইউনিভার্সিটি অব স্কলার। এ বিশ্ববিদ্যালয়ের উদ্যোক্তা হিসেবে রয়েছেন অধ্যাপক ড. মোহাম্মদ জামিল হাবিব। এর ঠিকানা-এফ/১৫, প্রগতি সরণি, বাড্ডা, গুলশান, ঢাকা।\nঢাকার ৩৮৭ তেজগাঁও শিল্প এলাকায় স্থাপিত হবে কানাডিয়ান ইউনিভার্সিটি অব বাংলাদেশ। এ বিশ্ববিদ্যালয়ের উদ্যোক্তা হিসেবে চৌধুরী নাফিজ সরাফতের নাম রয়েছে।\nঢাকার বাইরে ৪ টি বিশ্ববিদ্যালয়ের নাম ও ঠিকানা:\nমানিকগঞ্জের ৭৩/৩ নারাঙ্গাই এলাকায় অনুমোদন পেয়েছে এন পি আই ইউনিভার্সিটি অব বাংলাদেশ। যৌথভাবে এ বিশ্ববিদ্যালয়ের উদ্যোক্তা হিসেবে রয়েছেন মো. শামসুর রহমান ও ইসহাক আলী খান পান্না।\nখুলনায় অনুমোদন পেয়েছে নর্দান ইউনিভার্সিটি অব বিজনেস অ্যান্ড টেকনোলজি। এ বিশ্ববিদ্যালয়ের প্রতিষ্ঠাতা মো. আনছার আলী।\nরবীন্দ্র মৈত্রী বিশ্ববিদ্যালয় স্থাপিত হবে কুষ্টিয়ার ডি-১৬৯, হাউজিং এস্টেটে। এর উদ্যোক্তা হিসেবে ড. মোহাম্মদ জহুরুল ইসলামের নাম রয়েছে।\nচট্টগ্রামে ইউনিভার্সিটি অব ক্রিয়েটিভ টেকনোলজি অনুমোদন দেওয়া হয়েছে। এ বিশ্ববিদ্যালয়ের উদ্যোক্তা মুহাম্মদ ওসমান। এ বিশ্ববিদ্যালয়ের ঠিকানা লেখা হয়েছে চট্টগ্রামের চান্দাগাঁওয়ের ব্লক ‘বি’র ২ নম্বর রোডের ৩৪ নম্বর বাড়ি।\nনতুন অনুমোদিত বেসরকারি ছয়টি বিশ্ববিদ্যালয়কে আগামী তিনমাসের মধ্যে একাডেমিক কার্যক্রম শুরু করতে হবে বলে জানিয়েছে শিক্ষা মন্ত্রণালয়। গত ০৬ জানুয়ারি এ নতুন ছয়টি বেসরকারি বিশ্বদ্যালয় অনুমোদন পায়।\nবিশ্ববিদ্যালয় মঞ্জুরি কমিশন (ইউজিসি) থেকে বেসরকারি বিশ্ববিদ্যালয়গুলোর বিভাগ ও অনুষদ অনুমোদনের পর পাঠদানের অনুমতি নিয়ে কার্যক্রম শুরু করতে হবে।\nPrevious ইতিহাসের এই দিনে – ১২ই জানুয়ারি\nNext পরীক্ষার রুটিন পরিবর্তনের দাবিতে ঢাকা কলেজ শিক্ষার্থীদের মানববন্ধন\nAriful Islam//Bangladesh Education\nআপনার ব্লগটি অনেক ইনফরমেটিব। এখান থেকে আমরা পড়ালেখা বিষয়ক অনেক তথ্য পেয়ে থাকি। তাই আপনাকে অসংখ্য ধন্যবাদ আমাদেরকে এসকল তথ্য দিয়ে সহায়তা করার জন্য।